cyanic-selkie/wikianc huggingface dataset:
ᱪᱟᱨᱞᱥ ᱰᱮᱨᱟ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱰᱟᱞᱴ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟᱹ ᱛᱷᱚᱠ:ᱯᱚᱨᱱᱚᱜᱽᱨᱟᱯᱷᱤᱠ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟᱹ ᱛᱷᱚᱠ:ᱠᱚᱲᱟ ᱮᱰᱟᱞᱴ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟᱹ
ᱯᱩᱨᱵᱚᱥᱛᱷᱚᱞᱤ ᱠᱚᱞᱮᱡᱽ
ᱯᱩᱨᱵᱚᱥᱛᱷᱚᱞᱤ ᱠᱚᱞᱮᱡᱽ ᱫᱚ ᱒᱐᱐᱙ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ, ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱯᱩᱨᱵᱚᱥᱛᱷᱚᱞᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱭᱟᱜ ᱯᱟᱨᱩᱞᱤᱭᱟᱹ ᱨᱮ ᱢᱮᱱᱟᱜ ᱢᱤᱫ ᱢᱮᱱᱮᱞᱟ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱚᱞᱮᱡᱽ ᱠᱟᱱᱟ᱾ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜ ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱟᱨᱴᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱠᱟᱢᱰᱟᱨᱟ
ᱠᱟᱢᱰᱟᱨᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱜᱩᱢᱞᱟ ᱦᱚᱱᱚᱛ ᱨᱮᱱᱟᱜ ᱵᱟᱥᱤᱭᱟ ᱡᱚᱜᱚ ᱠᱷᱚᱸᱰ ᱨᱮ ᱠᱟᱢᱰᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱾
ᱴᱷᱟᱶ
ᱠᱟᱢᱰᱟᱨᱟ 22.9126°N, 84.9163°W ᱨᱮ ᱢᱮᱱᱟᱜᱼᱟ ᱾
ᱱᱟᱜᱽᱨᱤᱠ ᱪᱟᱪᱞᱟᱣ
ᱠᱟᱢᱰᱟᱨᱟ ᱨᱮ ᱢᱤᱫ ᱯᱩᱞᱤᱥ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱠᱟᱢᱰᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱟᱨ ᱫᱚ ᱠᱟᱢᱰᱟᱨᱟ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱢᱰᱟᱨᱟ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱓,᱗᱔᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑,᱗᱗᱑ (᱔᱗%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱑,᱙᱗᱑ (᱕᱓%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱫᱚ ᱕᱒᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱟᱢᱰᱟᱨᱟ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱒,᱖᱑᱘ ᱦᱚᱲ ᱥᱤᱠᱷᱱᱟᱹᱛ ᱠᱚ ᱛᱟᱦᱮᱸ ᱠᱟᱱᱟ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱮᱞ ᱫᱚ ᱘᱑.᱒᱕%) ᱾
ᱥᱮᱪᱮᱫ
ᱜᱞᱳᱥᱳᱯ ᱢᱮᱢᱳᱨᱤᱭᱟᱞ ᱩᱱᱩᱥᱩᱞ ᱟᱥᱲᱟ ᱠᱟᱢᱰᱟᱨᱟ ᱫᱚ ᱑᱙᱕᱒ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱦᱤᱱᱫᱤ-ᱛᱟᱱᱟᱞᱟ ᱥᱮᱪᱮᱫ ᱥᱟᱸᱥᱛᱷᱟᱱ ᱠᱟᱱᱟ ᱾ ᱱᱚᱸᱰᱮ ᱫᱚ ᱛᱩᱨᱩᱭ ᱪᱟᱱᱚᱪ ᱠᱷᱚᱱ ᱜᱮᱞ ᱪᱟᱱᱚᱪ ᱫᱷᱟᱹᱵᱤᱡ ᱯᱟᱲᱦᱟᱣ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱟᱥᱲᱟ ᱨᱮ ᱢᱤᱫᱴᱟᱹᱝ ᱠᱷᱮᱞᱚᱸᱰ ᱴᱟᱺᱰᱤ, ᱢᱤᱫᱴᱟᱹᱝ ᱯᱚᱛᱚᱵ ᱚᱲᱟᱜ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱒᱐᱐ ᱜᱚᱴᱟᱝ ᱯᱚᱛᱚᱵ ᱢᱮᱱᱟᱜᱼᱟ ᱟᱨ ᱥᱮᱪᱮᱫᱚᱜ ᱟᱨ ᱯᱟᱲᱦᱟᱣ ᱞᱟᱹᱜᱤᱫ ᱛᱮ ᱵᱟᱨᱭᱟ ᱠᱚᱢᱯᱭᱩᱴᱟᱨ ᱢᱮᱱᱟᱜᱼᱟ ᱾
ᱠᱚᱥᱛᱩᱨᱵᱟ ᱜᱟᱱᱫᱷᱤ ᱵᱟᱞᱤᱠᱟ ᱵᱤᱫᱽᱭᱟᱞᱚᱭ ᱫᱚ ᱒᱐᱐᱗ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱦᱤᱱᱫᱤ-ᱛᱟᱱᱟᱞᱟ ᱨᱮᱱᱟᱜ ᱢᱤᱫᱴᱟᱹᱝ ᱥᱟᱸᱥᱛᱷᱟ ᱠᱟᱱᱟ ᱾ ᱱᱚᱸᱰᱮ ᱫᱚ ᱕ ᱪᱟᱱᱚᱪ ᱠᱷᱚᱱ ᱗ ᱪᱟᱱᱚᱪ ᱫᱷᱟᱹᱵᱤᱡ ᱯᱟᱲᱦᱟᱣ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱟᱥᱲᱟ ᱨᱮ ᱢᱤᱫᱴᱟᱹᱝ ᱠᱷᱮᱞᱚᱸᱰ ᱴᱟᱺᱰᱤ ᱢᱮᱱᱟᱜᱼᱟ, ᱢᱤᱫᱴᱟᱹᱝ ᱯᱚᱛᱚᱵ ᱚᱲᱟᱜ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱗᱒᱐ ᱜᱚᱴᱟᱝ ᱯᱚᱛᱚᱵ ᱢᱮᱱᱟᱜᱼᱟ ᱟᱨ ᱱᱚᱸᱰᱮ ᱥᱮᱪᱮᱫᱚᱜ ᱟᱨ ᱯᱟᱲᱦᱟᱣ ᱞᱟᱹᱜᱤᱫ ᱛᱮ ᱕ ᱜᱚᱴᱟᱝ ᱠᱚᱢᱯᱭᱩᱴᱟᱨ ᱢᱮᱱᱟᱜᱼᱟ ᱾
ᱯᱨᱚᱡᱮᱠᱴ ᱠᱩᱲᱤ ᱩᱱᱩᱥᱩᱞ ᱟᱥᱲᱟ ᱫᱚ ᱑᱙᱘᱓ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱦᱤᱱᱫᱤ ᱛᱟᱱᱟᱞᱟ ᱨᱮᱱᱟᱜ ᱢᱤᱫᱴᱟᱹᱝ ᱥᱟᱸᱥᱛᱷᱟ ᱠᱟᱱᱟ ᱾ ᱱᱚᱸᱰᱮ ᱫᱚ ᱛᱩᱨᱩᱭ ᱪᱟᱱᱚᱪ ᱠᱷᱚᱱ ᱜᱮᱞ ᱪᱟᱱᱚᱪ ᱫᱷᱟᱹᱵᱤᱡ ᱯᱟᱲᱦᱟᱣ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱟᱥᱲᱟ ᱨᱮ ᱕᱙ ᱜᱚᱴᱟᱝ ᱯᱚᱛᱚᱵ ᱥᱟᱶᱛᱮ ᱢᱤᱫᱴᱟᱹᱝ ᱯᱚᱛᱚᱵ ᱚᱲᱟᱜ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱜᱩᱢᱞᱟ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ
ᱯᱟᱱᱤᱯᱚᱛ
ᱯᱟᱱᱤᱯᱚᱛ, ᱫᱚ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜ ᱦᱚᱨᱤᱭᱟᱱᱟ ᱯᱚᱱᱚᱛ ᱨᱮᱭᱟᱜ ᱢᱤᱫ ᱱᱟᱜᱟᱢᱟᱱᱟᱜ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱫᱤᱞᱤ  ᱠᱷᱚᱱᱟᱜ  90 ᱠᱤᱞᱚᱢᱤᱴᱚᱨ ᱩᱛᱚᱨ ᱨᱮ ᱟᱨ ᱪᱚᱱᱰᱤᱜᱚᱰ ᱨᱮᱭᱟᱜ 169 km ᱫᱟᱹᱠᱷᱤᱱ ᱨᱮ ᱢᱮᱱᱟᱜ-ᱟ ᱾ ᱱᱚᱰᱮ ᱫᱚ ᱯᱮᱭᱟ ᱢᱟᱨᱟᱝ ,ᱟᱨᱟᱝ ᱞᱟᱹᱲᱦᱟᱹᱭ ᱦᱩᱭ ᱞᱮᱱᱟ ᱾ ᱚᱱᱟ ᱠᱚᱫᱚ- ᱯᱩᱭᱞᱩ ᱯᱟᱱᱤᱯᱚᱛ ᱞᱟᱹᱲᱦᱟᱹᱭ ᱑᱕᱒᱖, ᱫᱚᱥᱟᱨ ᱯᱟᱹᱱᱤᱯᱚᱛ ᱞᱟᱹᱲᱦᱟᱹᱭ ᱑᱕᱕᱖ ᱟᱨ ᱛᱮᱥᱟᱨ ᱯᱟᱱᱤᱯᱚᱛ ᱞᱟᱹᱲᱦᱟᱹᱭ ᱑᱗᱖᱑ ᱾ ᱱᱚᱣᱟ ᱵᱟᱡᱟᱨ ᱫᱚ ᱛᱮᱛᱮᱧ ᱠᱚᱣᱟᱜ ᱵᱟᱡᱟᱨ ᱦᱚᱸᱠᱚ ᱢᱮᱛᱟᱜ ᱠᱟᱱᱟ ᱾
ᱱᱟᱜᱟᱢ
ᱯᱟᱱᱤᱯᱚᱛ ᱦᱚᱱᱚᱛ ᱫᱚ ᱢᱟᱨᱮᱱᱟᱜ ᱠᱟᱨᱱᱟᱞ ᱦᱚᱱᱚᱛ ᱠᱷᱚᱱᱟᱜ ᱑ ᱱᱚᱵᱷᱮᱢᱵᱚᱨ ᱑᱙᱘᱙ ᱥᱟᱞ ᱨᱮ ᱵᱷᱮᱜᱟᱨ ᱞᱮᱱᱟ ᱾ ᱒᱔ ᱡᱩᱞᱟᱭ ᱑᱙᱙᱑ ᱥᱟᱞ ᱨᱮ ᱱᱚᱶᱟ ᱫᱚ ᱟᱨᱦᱚᱸ ᱠᱟᱨᱱᱟᱞ ᱦᱚᱱᱚᱛ ᱥᱟᱶ ᱠᱚ ᱢᱮᱥᱥ ᱠᱟᱫ ᱟ ᱾ ᱑ ᱡᱟᱱᱩᱣᱟᱨᱤ ᱑᱙᱙᱒ ᱟᱞ ᱨᱮ ᱱᱚᱣᱟ ᱫᱚ ᱟᱨᱦᱚᱸ ᱵᱷᱮᱜᱟᱨ ᱦᱚᱱᱚᱛ ᱢᱮᱱᱛᱮ ᱠᱚ ᱪᱷᱟᱹᱴᱭᱟᱹᱨ ᱠᱮᱜ-ᱟ ᱾ ᱜᱟᱹᱠᱷᱩᱲ ᱠᱚᱣᱟᱜ ᱞᱟᱹᱭ ᱞᱮᱠᱟ ᱛᱮ ᱯᱟᱱᱤᱯᱚᱛ ᱫᱚ ᱢᱚᱬᱮ ᱜᱚᱴᱟᱝ ᱱᱟᱜᱟᱨ ᱠᱷᱚᱱᱟᱜ ᱢᱤᱫᱴᱟᱝ ᱠᱟᱱᱟ ᱡᱟᱦᱟᱸ ᱫᱚ ᱢᱚᱦᱟᱵᱷᱟᱨᱚᱛ ᱡᱩᱜᱽ ᱨᱮ ᱯᱟᱱᱰᱚᱵᱽ ᱠᱚ ᱧᱟᱢ ᱞᱮᱜ-ᱟ ᱾ ᱱᱚᱣᱟ ᱨᱮᱭᱟᱜ ᱱᱟᱜᱟᱢ ᱧᱩᱛᱩᱢ ᱫᱚ ᱯᱟᱱᱰᱚᱵᱚᱯᱨᱚᱥᱛᱷᱚ (पाण्डवप्रस्थ) ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱢᱮᱱᱮᱛ ᱫᱳ ᱦᱩᱭᱩᱜ ᱠᱟᱱᱟ ᱯᱟᱱᱰᱚᱵᱽ ᱠᱚᱣᱟᱜ ᱵᱟᱡᱟᱨ ᱾ ᱢᱚᱦᱟᱵᱷᱟᱨᱚᱛ ᱯᱩᱛᱷᱤ ᱠᱷᱳᱱᱟᱜ ᱵᱟᱰᱟᱭᱚᱜ-ᱟ ᱡᱮ ᱯᱟᱱᱤᱯᱚᱛ ᱟᱹᱛᱩ ᱫᱚ ᱯᱟᱱᱰᱚᱵᱽ ᱠᱚ ᱰᱩᱨᱡᱚᱫᱷᱚᱱ ᱴᱷᱮᱱ ᱠᱚ ᱫᱟᱹᱵᱤ ᱞᱮᱜ-ᱟ ᱾ ᱚᱱᱟ ᱢᱚᱬᱮ ᱜᱚᱴᱟᱝ ᱟᱹᱛᱩ ᱫᱚ "ᱯᱟᱧᱪ ᱯᱚᱛ" ᱠᱚ ᱢᱮᱛᱟᱜ ᱠᱟᱱᱟ ᱾ ᱚᱱᱟ ᱟᱹᱛᱩ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ
ᱯᱩᱭᱞᱩ ᱯᱟᱱᱤᱯᱚᱛ ᱞᱟᱹᱲᱦᱟᱹᱭ ᱫᱚ ᱱᱚᱰᱮ ᱒᱑ ᱮᱯᱨᱤᱞ ᱑᱕᱒᱖ ᱥᱟᱞ ᱨᱮ ᱫᱤᱞᱤ ᱥᱩᱞᱛᱟᱱ ᱤᱵᱽᱨᱟᱦᱤᱢ ᱞᱚᱫᱷᱤ ᱥᱟᱶ ᱢᱚᱜᱚᱞ ᱥᱚᱢᱨᱟᱴ ᱵᱟᱵᱚᱨ ᱥᱟᱶ ᱦᱩᱭ ᱞᱮᱱᱟ ᱾ ᱱᱩᱭ ᱜᱮ ᱛᱟᱭᱚᱢ ᱵ᱾ᱫᱟᱹᱞ ᱫᱚ ᱢᱚᱜᱚᱞ ᱨᱟᱡᱽ ᱮ ᱛᱷᱟᱯᱚᱱ ᱠᱞᱮᱜ-ᱟ ᱟᱨ ᱢᱚᱜᱚᱞ ᱢᱚᱦᱟᱨᱟᱡᱽ ᱮ ᱵᱤᱠᱟᱹᱣ ᱞᱮᱱᱟ ᱾ ᱱᱚᱣᱟ ᱞᱟᱹᱲᱦᱟᱹᱭ ᱨᱮᱫᱚ ᱵᱟᱵᱚᱨ ᱨᱮᱱ ᱑ ᱞᱟᱠᱷ ᱯᱷᱟᱹᱫᱽ ᱤᱵᱽᱨᱟᱦᱤᱢ ᱨᱮᱱ ᱯᱷᱟᱹᱫᱽ ᱠᱚ ᱦᱟᱨᱟᱣ ᱞᱮᱫ ᱠᱚᱣᱟ ᱾ ᱱᱚᱣᱟ ᱞᱟᱹᱲᱦᱟᱹᱭ ᱛᱟᱭᱚᱢ ᱜᱮ ᱫᱤᱞᱤ ᱨᱮ ᱵᱟᱦᱫᱩᱞ ᱞᱚᱫᱷᱤ ᱮ ᱛᱷᱟᱯᱚᱱ ᱞᱮᱫ ᱞᱚᱫᱷᱤ ᱥᱟᱥᱚᱱ ᱫᱚ ᱢᱩᱪᱟᱹᱫ ᱞᱮᱱᱟ ᱾
ᱫᱚᱥᱟᱨ ᱯᱟᱱᱤᱯᱚᱛ ᱞᱟᱹᱲᱦᱟᱹᱭ ᱫᱚ ᱕ ᱱᱚᱵᱷᱮᱢᱵᱚᱨ ᱑᱕᱕᱖ ᱥᱟᱞ ᱨᱮ ᱟᱠᱵᱚᱨ ᱥᱟᱞᱟᱜ ᱦᱮᱢ ᱪᱚᱱᱫᱽᱨᱚ ᱵᱤᱠᱨᱚᱢᱟᱫᱤᱛᱭᱚ ᱣᱟᱜ ᱦᱩᱭ ᱞᱮᱱᱟ ᱾
ᱚᱛᱱᱚ
ᱯᱟᱱᱤᱯᱚᱛ ᱨᱮᱭᱟᱜ ᱚᱵᱚᱥᱛᱟᱱ ᱫᱚ ᱦᱩᱭᱩᱜ ᱠᱟᱱᱟ 29.39°N, 76.97°W. ᱱᱚᱶᱟ ᱫᱚ ᱫᱚᱨᱭᱟ ᱠᱷᱚᱱᱟᱜ 219 ᱢᱤᱴᱚᱨ (718 ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜ-ᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟ ᱯᱟᱱᱤᱯᱚᱛ ᱵᱟᱡᱟᱨ ᱨᱮᱭᱟᱜ ᱦᱚᱲ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱒᱙᱔,᱒᱙᱒ ᱾ ᱱᱚᱰᱮᱱᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱘᱓% ᱾
ᱠᱟᱨᱞ ᱞᱤᱱᱮᱭᱚᱥ
ᱠᱟᱨᱞ ᱞᱤᱱᱮᱭᱚᱥ ᱟᱨ ᱵᱟᱝᱠᱷᱟᱱ ᱫᱚ ᱠᱟᱨᱞ ᱵᱷᱚᱱ ᱞᱤᱱᱮᱭᱚᱥ ᱫᱚ ᱥᱣᱮᱫᱤᱥ ᱵᱚᱱᱚᱥᱯᱚᱛᱤ ᱣᱚᱭᱜᱭᱟᱱᱤᱠ, ᱯᱷᱤᱡᱤᱥᱤᱭᱟᱱ, ᱯᱨᱟᱬᱤ ᱣᱚᱭᱜᱭᱟᱱᱤᱠ ᱮ ᱛᱟᱦᱮᱸᱠᱟᱱᱟᱭ ᱾ ᱩᱱᱤ ᱫᱚ 'ᱯᱷᱟᱫᱚᱨ ᱚᱯᱷ ᱵᱚᱴᱟᱱᱤᱥᱴ' ᱦᱚᱸ ᱠᱚ ᱢᱮᱛᱟᱭᱟ ᱾ ᱟᱡᱟᱜ ᱛᱮᱭᱟᱨᱟᱠᱟᱱ ᱥᱤᱥᱚᱢ ᱦᱤᱥᱟ.ᱵ ᱛᱮ ᱟᱵᱚᱫᱚᱵᱚᱱ ᱡᱤᱣ ᱵᱤᱜᱭᱟᱱ ᱡᱟᱜᱮᱛ ᱨᱮ ᱡᱤᱣ ᱠᱚ ᱵᱚᱱ ᱧᱩᱛᱩᱢ ᱫᱟᱲᱮᱟ ᱠᱚ ᱠᱟᱱᱟᱵᱚᱱ ᱾
ᱡᱤᱣᱚᱱ
ᱟᱡᱟᱜᱽ ᱡᱟ.ᱱᱟᱢ ᱫᱚ ᱨᱟᱥᱩᱞᱛ ᱟᱛᱩ ᱨᱮ ᱢᱮᱱᱟᱜᱽᱟ ᱥᱢᱟᱞᱮᱸᱰ ᱨᱮ ᱢᱮᱱᱟᱜᱠᱟᱱ ᱥᱣᱤᱰᱮᱱ ᱨᱮ ᱢᱮᱱᱟᱜᱽᱟ ᱾ ᱩᱱᱤ ᱫᱚ ᱒᱓ ᱢᱮ ᱑᱗᱐᱗ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱟᱜᱽ ᱢᱟᱰᱟᱝ ᱜᱤᱫᱨᱟ. ᱮ ᱛᱟᱦᱮᱸ ᱠᱱᱟᱭ, ᱟᱡ ᱵᱟᱵᱟᱼᱟᱜ ᱧᱩᱛᱩᱢ ᱱᱤᱠᱚᱞᱟᱚᱥ ᱤᱱᱜᱮᱢᱟᱨᱥᱚᱱ (ᱟᱡ ᱵᱟᱵᱟ ᱫᱚ ᱯᱚᱨᱮ ᱟᱡᱟᱜ ᱥᱚᱨᱱᱮᱢ ᱮ ᱵᱚᱫᱚᱞ ᱠᱟᱛᱮ ᱞᱤᱱᱮᱤᱭᱚᱥ ᱮ ᱫᱚᱷᱚ ᱠᱮᱟᱭ) ᱠᱟᱱᱟ, ᱟᱨ ᱟᱡ ᱟᱭᱚᱼᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱠᱷᱨᱤᱥᱴᱤᱱᱟ ᱵᱨᱚᱰᱮᱨᱥᱚᱱᱤᱟ ᱾ ᱟᱡᱤᱡ ᱫᱚ ᱢᱤᱫᱴᱟᱹᱝ ᱵᱚᱭᱦᱟ ᱟᱨ ᱯᱮᱭᱟ ᱵᱚᱠᱚᱧ ᱠᱩᱰᱤ ᱛᱚᱭᱟ ᱾ ᱟᱡᱤᱡ ᱮᱠ ᱢᱟᱛᱨᱚ ᱵᱚᱭᱦᱟ ᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱥᱮᱢᱭᱩᱞ ᱞᱤᱱᱱᱟᱤᱭᱚᱥ ᱟᱨ ᱟᱡᱤᱡ ᱵᱚᱠᱚᱧ ᱠᱩᱲᱤ ᱟᱜ ᱧᱩᱛᱩᱢ ᱟᱱᱱᱟ ᱢᱮᱨᱤ ᱞᱤᱱᱱᱮᱤᱭᱟ, ᱥᱚᱯᱷᱤᱭᱟ ᱡᱩᱞᱤᱭᱟ ᱞᱤᱱᱱᱮᱤᱭᱥ ᱟᱨ ᱤᱢᱮᱱᱴᱤᱭᱟ ᱞᱤᱱᱮᱭᱚᱥ ᱾
ᱠᱟᱨᱞ ᱟᱡ ᱵᱟᱵᱟ ᱱᱤᱞ ᱫᱚ ᱵᱚᱱᱚᱥᱯᱚᱛᱤ ᱣᱚᱭᱜᱭᱟᱱᱤᱠ ᱮ ᱛᱟᱦᱮᱸᱼᱟᱭ ᱟᱨᱦᱚᱸ ᱚᱡ ᱥᱟᱞᱟᱜ ᱛᱮ ᱟᱡ ᱫᱚ ᱞᱩᱛᱷᱮᱨᱟᱱ ᱢᱤᱱᱤᱥᱴᱚᱨ ᱟᱨ ᱠᱩᱨᱮᱴ ᱮ ᱛᱟᱦᱮᱸᱼᱟᱭ ᱾ ᱩᱱᱤ ᱫᱚ ᱠᱷᱤᱨᱥᱴᱤᱱᱟ ᱚᱠᱚᱭ ᱫᱚ ᱥᱮᱢᱤᱭᱩᱞ ᱵᱨᱚᱰᱚᱨᱥᱚᱱᱤᱭᱚᱥ ᱤᱡ ᱜᱤᱫᱽᱨᱟ. ᱛᱟᱭ ᱱᱤᱞ ᱫᱚᱠᱚ ᱩᱱᱤ ᱥᱟᱞᱟᱜ ᱛᱮ ᱠᱚ ᱵᱟᱯᱞᱟ ᱠᱮᱫᱮᱭᱟ ᱠᱚ ᱾
ᱜᱤᱫᱽᱨᱟ. ᱠᱷᱚᱱ ᱜᱮ ᱟᱡ ᱫᱚ ᱫᱟᱨᱮ ᱠᱚ ᱮᱢᱟᱱ ᱧᱮᱞ ᱠᱟᱛᱮ ᱟᱰᱤ ᱵᱮᱥ ᱮ ᱵᱩᱡᱷᱟᱣ ᱜᱚᱫ ᱟᱭ ᱾ ᱩᱱᱤ ᱫᱚ ᱟᱡᱟᱜ ᱡᱟᱱᱟᱢ ᱫᱤᱱ ᱨᱮᱦᱚᱸ ᱫᱟᱨᱮ ᱠᱚ ᱮᱢᱟᱭ ᱠᱟᱱ ᱛᱟᱦᱮᱸᱡ ᱠᱚ ᱾ ᱟᱡ ᱵᱟᱵᱟ ᱦᱚᱸ ᱫᱟᱨᱮ ᱯᱨᱚᱛᱤ ᱟ.ᱰᱤ ᱡᱩᱰᱟᱣ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱜᱤᱫᱽᱨᱟᱹ ᱡᱚᱠᱷᱟᱜ ᱟᱹᱰᱤᱜᱟᱱ ᱫᱟᱨᱮᱠᱚᱭᱟᱜ ᱧᱩᱛᱩᱢ ᱮ ᱠᱩᱠᱞᱤ ᱟᱭ ᱾ ᱢᱤᱫ ᱡᱮᱠᱷᱟ ᱟᱡ ᱫᱚ ᱟᱡᱟᱜ ᱫᱟᱨᱮ ᱠᱚ ᱮᱢᱟᱱ ᱡᱟᱜᱟᱣ ᱞᱟᱜᱤᱫ ᱛᱮ ᱡᱟᱭᱜᱟ ᱠᱚ ᱮᱢᱟ ᱫᱮᱭᱟ, ᱟᱡ ᱫᱚ ᱚᱱᱟ ᱨᱮ ᱱᱟᱱᱟ ᱯᱨᱚᱠᱟᱨ ᱟᱜ ᱵᱟᱦᱟ ᱫᱟᱨᱮ ᱠᱚ ᱮᱢᱟᱱ ᱮ ᱞᱟᱜᱟᱣ ᱠᱮᱜᱟᱭ ᱾
ᱟᱡᱟᱜ ᱵᱚᱱᱚᱥᱯᱚᱛᱤ ᱣᱤᱜᱭᱟᱱ ᱪᱚᱴ ᱨᱮ ᱡᱟ.ᱥᱛᱤ ᱤᱪᱦᱷᱟ ᱛᱟᱦᱮᱸ ᱠᱷᱟᱹᱛᱤᱨ ᱛᱮ ᱩᱱᱤ ᱵᱚᱱᱚᱥᱯᱚᱛᱤ ᱣᱤᱜᱭᱟᱱ ᱨᱮ ᱯᱟᱲᱦᱟᱣ ᱠᱮᱫᱮᱭᱟ ᱠᱚ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱡᱤᱭᱟᱨᱚᱛ
ᱡᱤᱭᱟᱨᱚᱛ (ᱩᱨᱫᱩ زیارت') ᱫᱚ ᱯᱟᱠᱤᱥᱛᱟᱱ ᱫᱤᱥᱚᱢ ᱨᱮᱭᱟᱜ ᱵᱟᱞᱚᱪᱤᱥᱛᱟᱱ ᱯᱚᱱᱚᱛ ᱨᱮᱭᱟᱜ ᱡᱤᱭᱟᱨᱚᱛ ᱦᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱠᱣᱮᱴᱟ ᱠᱷᱚᱱᱟᱜ 130 km ᱥᱟᱝᱜᱤᱧ ᱨᱮ ᱢᱮᱱᱟᱜ-ᱟ ᱟᱨ ᱪᱷᱩᱴᱤ ᱫᱤᱱ ᱠᱚᱴᱟᱣ ᱨᱮᱭᱟᱜ ᱢᱫ ᱡᱟᱭᱜᱟ ᱠᱟᱱᱟ ᱾ ᱜᱚᱴᱟ ᱵᱞᱚᱪᱤᱥᱛᱟᱱ ᱟᱨ ᱥᱤᱱᱫᱷ ᱠᱚᱨᱤᱱ ᱦᱚᱲ ᱞᱚᱞᱚ ᱥᱤᱛᱩᱝ ᱚᱠᱛᱮ ᱱᱚᱣᱟ ᱡᱟᱭᱜᱟ ᱠᱚ ᱦᱤᱨᱤᱭᱟ ᱾ ᱱᱚᱰᱮᱱᱟᱜ ᱨᱮᱭᱟᱲ ᱦᱚᱭ ᱦᱤᱥᱤᱫ, ᱱᱟᱯᱟᱭ ᱧᱮᱱᱮᱞ, ᱦᱟᱹᱨᱭᱟᱹᱲ ᱵᱤᱨ, ᱩᱥᱩᱞ ᱢᱟᱨᱟᱝ ᱵᱩᱨᱩ ᱠᱷᱟᱹᱛᱤᱨ ᱱᱚᱰᱮ ᱧᱮᱧᱮᱞ ᱦᱚᱲ ᱵᱟᱹᱲᱛᱤ ᱠᱚ ᱦᱤᱡᱩᱜ-ᱟ ᱾
ᱟᱹᱫᱤᱵᱟᱹᱥᱤ
ᱡᱤᱭᱟᱨᱚᱛ ᱨᱮ ᱢᱮᱱᱟᱜ ᱠᱚ ᱟᱹᱫᱤᱵᱟᱹᱥᱤ ᱫᱚ ᱢᱩᱬ ᱠᱟᱭᱛᱮ ᱯᱟᱥᱛᱷᱩᱱ ᱟᱹᱫᱤᱵᱟᱹᱥᱤ ᱠᱟᱱᱟ ᱠᱚ ᱾ ᱩᱱᱠᱩ ᱡᱟᱹᱛ ᱠᱚᱣᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ ᱛᱟᱨᱤᱱ, ᱠᱚᱠᱚᱨ, ᱥᱮᱫᱽ, ᱛᱟᱨᱟᱱ, ᱫᱚᱛᱟᱱᱤ, ᱨᱟᱭᱥᱟᱱᱤ ᱟᱨ ᱫᱚᱢᱚᱨ ᱟᱹᱫᱤᱵᱟᱹᱥᱤ ᱾ ᱠᱚᱠᱚᱨ ᱡᱟᱹᱛ ᱨᱮᱱ ᱩᱯᱡᱟᱹᱛ ᱥᱟᱨᱟᱝᱡᱟᱭ ᱟᱨ ᱯᱟᱱᱮᱡᱟᱭ ᱫᱚ ᱦᱚᱱᱚᱛ ᱨᱮᱱ ᱦᱚᱲᱟᱜ ᱟᱫᱷᱟ ᱠᱚ ᱦᱩᱭᱩᱜ-ᱟ ᱾
ᱦᱚᱭ ᱦᱤᱥᱤᱫ
ᱠᱚᱯᱮᱱ ᱡᱤᱜᱚᱨ ᱦᱚᱭ ᱦᱤᱥᱤᱫ ᱦᱟᱹᱱᱟᱹᱴᱤᱧ ᱥᱤᱥᱴᱚᱢ (en:Köppen-Geiger climate classification system) ᱞᱮᱠᱟᱛᱮ ᱱᱚᱰᱮ ᱫᱚ ᱨᱮᱭᱟᱲ ᱱᱟᱥᱮ ᱨᱚᱦᱚᱲ ᱦᱚᱭ ᱦᱤᱥᱤᱫ ᱟᱹᱭᱠᱟᱹᱜ-ᱟ ᱾ ᱰᱤᱥᱮᱢᱵᱚᱨ ᱟᱨ ᱡᱟᱱᱩᱣᱟᱨᱤ ᱪᱟᱸᱫᱚ ᱨᱮᱫᱚ ᱱᱚᱰᱮᱱᱟᱜ ᱛᱟᱯ -15 °C ᱦᱚᱸ ᱟᱹᱰᱤ ᱚᱠᱛᱚ ᱨᱮ ᱯᱟᱨᱚᱢ ᱜᱚᱫᱚᱜ-ᱟ ᱾ ᱛᱟᱯ ᱫᱚ ᱠᱚᱢᱚᱜ ᱛᱮ ᱵᱚᱨᱚᱯ ᱧᱩᱨᱩᱜ-ᱟ᱾
ᱚᱛᱞᱟᱲᱟᱣ
᱒᱙ ᱚᱠᱴᱚᱵᱚᱨ ᱒᱐᱐᱘ ᱥᱟᱞ ᱨᱮ, ᱥᱮᱛᱟᱜ ᱔ ᱮ ᱮᱢ ᱜᱟᱱ ᱚᱠᱛᱚ ᱨᱮ ᱡᱤᱭᱟᱨᱚᱛ ᱟᱨ ᱚᱱᱟ ᱥᱩᱯᱩᱨ ᱡᱟᱭᱜᱟ ᱠᱚᱨᱮ ᱟᱹᱫᱤ ᱥᱚᱠᱛᱚ ᱚᱛ ᱞᱟᱲᱟᱣ ᱮᱱ ᱾ ᱯᱩᱭᱞᱩ ᱚᱛ ᱞᱟᱲᱟᱣ ᱫᱚ ᱖ᱹ᱒ ᱢᱟᱜᱽᱱᱤᱪᱭᱩᱰ ᱨᱮᱭᱟᱜ ᱛᱟᱦᱮᱸᱠᱟᱱᱟ ᱟᱨ ᱵᱟᱨ ᱥᱮᱠᱮᱱᱰ ᱜᱟᱱ ᱛᱟᱦᱮᱸ ᱠᱟᱱᱟ ᱾ ᱫᱚᱥᱟᱨ ᱚᱛ ᱞᱟᱲᱟᱣ ᱫᱚ ᱖ᱹ᱔ ᱢᱟᱜᱽᱱᱤᱪᱭᱩᱰ ᱨᱨᱭᱟᱜ ᱛᱟᱦᱮᱸ ᱠᱟᱱᱟ ᱟᱨ ᱓᱐ ᱥᱮᱠᱮᱱᱰ ᱜᱟᱱ ᱦᱟᱹᱵᱤᱡ ᱚᱛ ᱞᱟᱲᱟᱣ ᱞᱮᱱᱟ ᱾ ᱱᱚᱣᱟ ᱚᱛ ᱞᱟᱲᱟᱣ ᱨᱮ ᱟᱹᱰᱤ ᱜᱟᱱ ᱦᱟᱥᱟ ᱚᱛ ᱟᱨ ᱥᱚᱨᱠᱟᱨᱤ ᱵᱤᱞᱰᱤᱝ ᱠᱚ ᱨᱟᱹᱯᱩᱫ ᱞᱮᱱᱟ ᱾
ᱱᱚᱣᱟ ᱵᱟᱡᱟᱨ ᱥᱩᱨ ᱨᱮ ᱛᱟᱦᱮᱸ ᱠᱟᱱ ᱟᱹᱛᱩ ᱨᱮᱭᱟᱜ ᱦᱚᱸ ᱱᱚᱣᱟ ᱚᱛ ᱞᱟᱲᱟᱣ ᱛᱮ ᱟᱹᱰᱤ ᱜᱟᱱ ᱞᱚᱠᱥᱟᱱ ᱦᱩᱭ ᱞᱮᱱᱟ ᱾ ᱒᱐᱐ ᱠᱷᱚᱱᱟᱜ ᱵᱟᱹᱲᱛᱤ ᱦᱚᱲ ᱠᱚ ᱜᱚᱡ ᱞᱮᱱᱟ ᱟᱨ ᱕᱐,᱐᱐᱐ ᱠᱷᱚᱱᱟᱜ ᱵᱟᱹᱲᱛᱤ ᱦᱚᱲᱟᱜ ᱚᱲᱟᱜ ᱨᱟᱹᱯᱩᱫ ᱞᱮᱱ ᱛᱟᱠᱚᱣᱟ ᱾ ᱚᱛ ᱠᱚ ᱠᱮᱪᱟᱜ ᱠᱟᱛᱮ ᱮᱴᱟᱜ ᱥᱮᱱ ᱥᱟᱦᱟᱭᱮᱱᱟ Landslide, ᱥᱚᱲᱚᱠ ᱠᱚ ᱨᱟᱹᱯᱩᱫᱮᱱᱟ, ᱰᱷᱚᱰᱟᱭᱮᱱᱟ ᱾ ᱥᱚᱲᱚᱠ ᱦᱚᱨ ᱛᱮ ᱦᱤᱡᱩᱜ ᱥᱮᱱᱚᱜ ᱠᱚᱫᱚ ᱢᱚᱴᱷᱮ ᱵᱟᱝ ᱜᱟᱱ ᱩᱛᱟᱹᱨ ᱞᱮᱱᱟ ᱾ ᱯᱟᱠᱤᱥᱛᱟᱱ ᱢᱤᱞᱤᱴᱟᱨᱤ ᱦᱮᱞᱤᱠᱚᱯᱴᱚᱨ ᱛᱮ ᱵᱩᱨᱩ ᱟᱨ ᱵᱟᱝ ᱥᱮᱴᱮᱨᱚᱜ ᱡᱟᱭᱜᱟ ᱠᱚᱨᱮ ᱠᱚ ᱥᱮᱴᱮᱨ ᱮᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱠᱤᱥᱛᱟᱱ ᱛᱷᱚᱠ:ᱵᱟᱞᱚᱪᱤᱥᱛᱟᱱ ᱛᱷᱚᱠ:ᱦᱚᱱᱚᱛ
ᱠᱚᱞᱴᱚᱱ ᱯᱷᱚᱨᱰ
ᱮᱰᱟᱞᱴ ᱯᱚᱨᱱᱳᱜᱽᱨᱟᱯᱷᱤᱠ ᱠᱟᱹᱢᱤᱨᱮ
ᱠᱳᱞᱴᱚᱱ ᱯᱷᱳᱨᱰ ᱢᱤᱫ ᱰᱚᱡᱟᱱ ᱜᱮᱭᱮ ᱟᱼᱵᱩᱫᱥᱟᱱ ᱢᱟᱱᱟᱣ ᱟᱠᱟᱱ ᱪᱚᱞᱚᱛᱪᱤᱛᱟᱹᱨ ᱨᱮᱭ ᱯᱟᱴᱷ ᱞᱮᱫᱟ ᱾ ᱧᱩᱛᱩᱢᱟᱱ ᱯᱟᱴᱷ ᱠᱚ ᱢᱩᱫᱽᱨᱮ ᱢᱮᱱᱟᱜᱼᱟ ᱠᱳᱱᱠᱩᱭᱟᱨᱰ ᱡᱟᱸᱦᱟ ᱫᱚ ᱩᱱᱤ ᱫᱚ 2002 ᱜᱨᱟᱵᱤ ᱥᱤᱨᱯᱟᱹᱭ ᱦᱟᱢᱮᱴ ᱞᱮᱫᱟ " ᱥᱚᱨᱮᱥ ᱜᱨᱩᱯ ᱥᱤᱠᱮᱥ ᱥᱤᱱᱮ " ᱞᱟᱹᱜᱤᱫ, ᱡᱟᱦᱟᱸ ᱫᱚ ᱩᱱᱤ 2003 ᱜᱚᱭᱮ ᱵᱷᱤ ᱮᱱ ᱥᱤᱨᱯᱟᱹᱭ ᱞᱟᱹᱜᱤᱫ " ᱥᱚᱨᱮᱥ ᱯᱟᱴᱷᱤᱭᱟᱹ " ᱞᱟᱹᱜᱤᱫ ᱵᱟᱪᱷᱱᱟᱣ ᱞᱮᱫᱮᱭᱟ ᱟᱨ ᱠᱳᱞᱴᱚᱱ ᱨᱮ ᱟᱡᱟᱜ ᱢᱩᱲᱩᱫ ᱪᱩᱨᱤᱛ ᱞᱟᱹᱜᱤᱫ ᱩᱱᱤ ᱫᱚ ᱒᱐᱐᱓ ᱜᱚᱭᱮᱹ ᱵᱷᱤ ᱮᱱ ᱥᱤᱨᱯᱟᱹᱭ ᱡᱤᱛᱠᱟᱹᱨ ᱞᱮᱱᱟ ᱾
ᱢᱮᱴᱟ ᱯᱞᱟᱴᱯᱷᱨᱚᱢ
ᱯᱷᱮᱥᱵᱩᱠ ᱠᱚᱢᱯᱟᱱᱤ ᱡᱟᱦᱟᱸ ᱢᱮᱱᱟᱜ-ᱟ ᱚᱱᱟᱜᱮ ᱢᱮᱴᱟ ᱧᱩᱛᱩᱢ ᱛᱮ ᱯᱚᱨᱤᱪᱤᱛᱚ ᱜᱮᱭᱟ,ᱱᱤᱭᱟᱸ ᱫᱚ ᱢᱟᱨᱴᱤᱱ ᱨᱮ ᱟᱭᱢᱟᱜᱟᱱ ᱯᱨᱚᱡᱚᱠᱛᱤ ᱠᱚᱢᱯᱟᱱᱤ ᱡᱟᱦᱟᱸᱫᱚ ᱠᱮᱞᱳᱯᱷᱚᱨᱱᱤᱭᱟ ᱢᱮᱱᱚᱞ ᱯᱟᱨᱠ-ᱨᱮ ᱢᱮᱱᱟᱜ-ᱟ᱾ ᱱᱤᱭᱟᱹ ᱫᱚ ᱯᱷᱮᱥᱵᱩᱠ ᱟᱨ ᱜᱚᱲᱚ-ᱤᱭᱟᱹᱠᱚ ᱨᱮᱱᱟᱜ ᱢᱟᱨᱟᱝ ᱥᱚᱸᱥᱛᱟ, ᱒᱘ ᱟᱠᱴᱚᱵᱚᱨ ᱒᱐᱒᱑ ᱫᱷᱟᱹᱵᱤᱡ ᱛᱮ ᱱᱤᱭᱟᱹᱫᱚ ᱯᱷᱮᱥᱵᱩᱠ, ᱤᱱᱚᱠ ᱧᱩᱛᱩᱢ ᱛᱮ ᱦᱤᱱᱦᱟᱹ ᱛᱟᱦᱮ ᱠᱟᱱᱟ᱾
ᱱᱟᱜᱟᱢ
᱑ ᱡᱟᱱᱩᱣᱟᱨᱤ ᱒᱐᱑᱒ ᱨᱮ ᱯᱷᱮᱥᱵᱩᱠ ᱫᱚ ᱯᱩᱭᱞᱩ ᱥᱚᱨᱠᱟᱨᱤ ᱮᱯᱚᱭᱢᱮᱸᱴ (IPO) ᱞᱟᱹᱜᱤᱫ ᱯᱷᱤᱞᱰᱤᱝ ᱠᱮᱫ-ᱟ ᱾ ᱯᱩᱭᱞᱩ ᱯᱨᱚᱥᱯᱮᱠᱴ ᱨᱮ ᱞᱟᱹᱭ ᱟᱠᱟᱱ ᱛᱟᱦᱮᱱᱟ ᱡᱮ ᱠᱚᱢᱯᱟᱹᱱᱤ ᱫᱚ ᱕᱐᱐ ᱢᱤᱞᱤᱭᱚᱱ ᱰᱚᱞᱟᱨ ᱦᱟᱛᱟᱣ ᱞᱟᱹᱜᱤᱫ ᱠᱚ ᱠᱩᱥᱤᱭᱟᱫᱟ, ᱘᱔᱕ ᱢᱤᱞᱤᱭᱚᱱ ᱪᱟᱸᱫᱚᱠᱤᱭᱟᱹ ᱮᱠᱴᱤᱵᱽ ᱵᱮᱵᱷᱟᱨᱤᱭᱟᱹ ᱢᱮᱱᱟᱜ ᱠᱚᱣᱟ, ᱟᱨ ᱢᱤᱫ ᱣᱮᱵᱽᱥᱟᱭᱤᱴ ᱡᱟᱦᱟᱸ ᱫᱚ ᱒.᱗᱐᱐ ᱢᱤᱞᱤᱭᱚᱱ ᱞᱟᱭᱠ ᱟᱨ ᱠᱚᱢᱮᱱᱴ ᱫᱤᱱᱟᱹᱢ ᱦᱤᱞᱚᱜ ᱠᱚ ᱦᱟᱛᱟᱣ ᱮᱫᱟ ᱾ IPO ᱛᱟᱭᱚᱢ, ᱡᱩᱠᱚᱨᱵᱚᱨᱜᱽ ᱫᱚ ᱯᱷᱮᱥᱵᱩᱠ ᱨᱮ ᱒᱒% ᱨᱮᱱᱟᱜ ᱱᱤᱡᱮᱨᱟᱜ ᱦᱟᱹᱴᱤᱧ ᱫᱚᱦᱚᱭᱮᱱᱟ ᱟᱨ ᱕᱗% ᱨᱮᱱᱟᱜ ᱵᱷᱳᱴᱤᱝ ᱦᱟᱹᱴᱤᱧ ᱫᱚᱦᱚᱭᱮᱱᱟ ᱾
ᱠᱚᱞᱴᱚᱱ ᱯᱷᱚᱨᱰ
ᱪᱚᱞᱚᱛᱪᱤᱛᱟᱹᱨ ᱟᱨ ᱴᱮᱞᱤᱵᱷᱤᱡᱟᱱ ᱠᱟᱹᱢᱤ ᱡᱤᱭᱚᱱ
ᱴᱮᱞᱤᱵᱷᱤᱥᱚᱱ ᱨᱮ ᱯᱷᱳᱨᱰ ᱫᱚ ᱴᱤᱵᱷᱤ ᱥᱤᱨᱤᱡ ᱫᱟ ᱞᱚᱭᱟᱨ ᱨᱮ ᱯᱮᱭᱟ ᱥᱤᱡᱤᱱ ᱞᱟᱹᱜᱤᱫ ᱥᱮᱨᱤᱯᱷ ᱴᱨᱚᱣᱴ ᱟᱜ ᱪᱩᱨᱤᱛ ᱨᱮᱭ ᱯᱟᱴᱷ ᱞᱮᱫᱟ᱾ ᱥᱤᱨᱤᱡ ᱫᱚ ᱱᱚᱶᱟ ᱨᱮ ᱯᱟᱥᱱᱟᱣ ᱞᱮᱱᱟ ᱾ ᱴᱤᱵᱷᱤ᱾ ᱩᱱᱤ ᱫᱚ ᱱᱚᱶᱟ ᱨᱮ ᱢᱤᱫᱴᱟᱝ ᱯᱷᱤᱠᱟᱨᱰ ᱯᱮᱱᱮᱞᱤᱥᱴ ᱛᱟᱦᱮᱸ ᱠᱟᱱᱟ ᱾ ᱴᱤᱵᱷᱤ ᱨᱮᱱ ᱨᱤᱥᱤᱰᱮᱱᱴ ᱪᱮᱴ ᱥᱳ 'ᱛᱨᱤᱥᱳᱢ'᱾
ᱥᱮᱨᱮᱧ ᱠᱟᱹᱢᱤ ᱡᱤᱭᱚᱱ
ᱯᱷᱳᱨᱰ ᱫᱚ ᱢᱤᱫ ᱠᱞᱚᱵᱽ/ᱰᱮᱱᱥ, ᱦᱟᱣᱩᱥ ᱥᱮᱨᱮᱧ ᱥᱮᱨᱮᱧ-ᱥᱚᱸᱥᱠᱨᱤᱛᱤ ᱟᱨ ᱮᱱᱮᱡᱤᱭᱟ. ᱱᱩᱭ ᱫᱚ ᱟᱭᱢᱟ ᱥᱤᱝᱜᱚᱞ ᱮ ᱵᱮᱵᱦᱟᱨ ᱟᱠᱟᱫ-ᱟ ᱾ ᱩᱱᱤ ᱫᱚ ᱟᱡᱟᱜ ᱯᱩᱭᱞᱩ ᱟᱞᱵᱚᱢ, ᱴᱟᱜ ᱚᱯᱷ ᱣᱟᱨ, ᱒᱐᱐᱘ ᱨᱮ ᱰᱤᱡᱤᱴᱚᱞ ᱞᱮᱠᱟᱛᱮ ᱥᱟᱱᱟᱢ ᱥᱮᱨᱮᱧ ᱫᱚ ᱯᱷᱚᱨᱰ ᱟᱨ ᱰᱤᱡᱮ/ᱯᱨᱚᱰᱭᱩᱥᱚᱨ ᱠᱣᱮᱱᱴᱤᱱ ᱦᱟᱨᱤᱥ ᱦᱚᱛᱮᱛᱮ ᱚᱞ ᱟᱨ ᱥᱟᱯᱲᱟᱣ ᱟᱠᱟᱱᱟ ᱾ "That's Me" Cazwell ᱥᱟᱶᱛᱮ ᱮᱞᱵᱚᱢ ᱨᱮᱭᱟᱜ ᱯᱩᱭᱞᱩ ᱥᱮᱨᱮᱧ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ True Colors Tour ᱒᱐᱐᱘ ᱨᱮ ᱦᱚᱸᱭ ᱠᱟ. ᱒᱐᱐᱙ ᱨᱮ ᱟᱡᱟᱜ ᱫᱚᱥᱟᱨ ᱮᱞᱵᱚᱢ, ᱟᱱᱰᱟᱨ ᱴᱷᱮ ᱠᱳᱵᱚᱨᱥ, ᱢᱤᱫ ᱮᱞᱵᱚᱢ ᱨᱮᱱᱟᱜ ᱠᱳᱵᱚᱨ ᱵᱟᱨᱥᱚᱱ ᱵᱮᱵᱦᱟᱨ ᱞᱮᱱᱟ ᱾ ᱒᱐᱑᱓ ᱨᱮ, ᱩᱱᱤ ᱫᱚ ᱟᱡᱟᱜ ᱯᱮᱭᱟ ᱮᱞᱵᱚᱢ The Way I Am ᱟᱨ ᱒᱐᱑᱕ ᱨᱮ ᱟᱡᱟᱜ ᱤ.ᱯᱤ. Next Chapter ᱥᱟᱶᱛᱮ ᱰᱮᱵᱤᱰ ᱵᱟᱨᱟᱴ ᱥᱟᱶᱛᱮ ᱕ ᱜᱚᱴᱟᱝ ᱚᱨᱡᱤᱱᱤᱭᱟᱞ ᱮ ᱥᱟᱯᱲᱟᱣ ᱞᱮᱫ-ᱟ ᱾
ᱯᱷᱳᱨᱰ ᱫᱚ ᱯᱷᱨᱮᱱᱠᱤ ᱠᱟᱱᱠᱞᱮᱥ, ᱠᱨᱤᱥ ᱣᱤᱞᱤᱥ, ᱱᱮᱨᱵᱳ, ᱣᱟᱣᱟ ᱟᱨ ᱨᱮᱰᱴᱚᱯ ᱮᱢᱟᱱ ᱠᱚ ᱥᱟᱶᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾ ᱩᱱᱤ ᱫᱚ ᱟᱭᱢᱟ ᱦᱤᱴ ᱥᱤᱝᱜᱚᱞ ᱟᱨ ᱵᱷᱤᱰᱤᱭᱳ ᱠᱚᱭ ᱵᱮᱱᱟᱣ ᱟᱠᱟᱫᱟ, ᱡᱟᱦᱟᱸ ᱨᱮ ᱵᱤᱞᱰᱳᱨ ᱪᱟᱨᱴ, "The Way I Am", "That's Me", "Let Me Live Again" ᱟᱨ "Losing My Religion" ᱥᱮᱞᱮᱫ ᱢᱮᱱᱟᱜᱼᱟ ᱾ ᱟᱡᱟᱜ ᱥᱴᱤᱵᱷᱤ ᱣᱟᱱᱰᱚᱨ ᱟᱜ "ᱥᱟᱭᱤᱱᱰ, ᱥᱤᱞᱮᱰ, ᱰᱤᱞᱤᱵᱷᱚᱨᱮᱰ ᱤᱧ ᱟᱢᱟᱜ ᱠᱟᱱᱟ" ᱨᱮᱱᱟᱜ ᱠᱳᱵᱟᱨ ᱨᱮ ᱠᱞᱚᱵ/ᱰᱮᱱᱥ ᱥᱮᱨᱮᱧ-ᱜᱟᱭᱮᱛ ᱯᱮᱯᱚᱨ ᱢᱟᱥᱮᱭ ᱥᱟᱶ ᱠᱟᱹᱢᱤ ᱞᱮᱫᱟᱭ ᱾ ᱱᱚᱣᱟ ᱥᱮᱨᱮᱧ ᱫᱚ ᱦᱳᱴ ᱰᱮᱱᱥ ᱠᱞᱚᱵᱽ ᱯᱞᱮ ᱨᱮ ᱙ ᱟᱱᱟᱜ ᱟᱨ ᱦᱳᱴ ᱰᱮᱱᱥ ᱥᱤᱝᱜᱚᱞᱥ ᱥᱮᱞᱥ ᱪᱟᱨᱴ ᱨᱮ ᱒᱕ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱞᱮᱫᱼᱟ ᱾ ᱯᱷᱳᱨᱰ ᱫᱚ ᱥᱤᱱᱫᱤ ᱞᱚᱯᱚᱨ ᱟᱜ ᱵᱷᱤᱰᱤᱭᱳ "ᱤᱱᱴᱚ ᱫᱟ ᱱᱟᱭᱴᱞᱟᱭᱤᱯ" ᱨᱮ ᱥᱮᱞᱮᱫ ᱞᱮᱱᱟᱭ ᱟᱨ ᱥᱤᱱᱫᱤ ᱞᱚᱯᱚᱨ ᱟᱜ ᱒᱐᱐᱘ ᱴᱨᱩ ᱠᱚᱞᱚᱨᱥ ᱴᱩᱨ ᱨᱮ ᱦᱚᱸᱭ ᱥᱮᱞᱮᱫ ᱞᱮᱱᱟ ᱾ ᱯᱷᱚᱨᱰ ᱫᱚ AfterElton.com's "Top 50 Gay Male Musicians" ᱨᱮ ᱧᱩᱛᱩᱢ ᱟᱠᱟᱱᱟᱭ ᱾
ᱜᱟᱭᱟᱱ ᱠᱟᱹᱢᱤ ᱡᱤᱭᱚᱱ ᱾
ᱯᱷᱳᱨᱰ ᱫᱚ ᱒᱐᱑᱑ ᱥᱟᱞᱮ ᱨᱮ ᱞᱤᱴᱞ ᱦᱟᱣᱩᱥ ᱚᱱ ᱫ ᱯᱷᱮᱨᱤ ᱨᱮ ᱢᱤᱫ ᱢᱭᱩᱡᱤᱠᱟᱞ ᱛᱷᱤᱭᱮᱴᱚᱨ ᱨᱮ ᱮᱱᱮᱡ ᱮ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱱᱤᱭᱩ ᱭᱚᱨᱠ ᱨᱮᱱᱟᱜ ᱯᱷᱟᱭᱚᱨ ᱟᱭᱞᱮᱱᱰ ᱨᱮ ᱢᱤᱫ ᱦᱩᱰᱤᱧ ᱦᱩᱰᱤᱧ ᱜᱟᱫᱮᱞ ᱠᱩᱲᱤ ᱦᱚᱯᱚᱱ ᱨᱮᱱᱟᱜ ᱚᱱᱚᱬᱦᱮ ᱠᱟᱱᱟ ᱾ ᱱᱚᱶᱟ ᱯᱨᱚᱡᱮᱠᱴ ᱨᱮ ᱑᱑ ᱜᱚᱴᱟᱝ ᱚᱨᱡᱤᱱᱤᱭᱟᱞ ᱥᱮᱨᱮᱧ ᱥᱮᱞᱮᱫ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱚᱨᱡᱤᱱᱤᱭᱟᱞ ᱠᱚᱥᱴ ᱦᱚᱛᱮᱛᱮ ᱢᱤᱫ ᱮᱞᱵᱚᱢ ᱞᱮᱠᱟᱛᱮ ᱦᱚᱸ ᱵᱮᱵᱦᱟᱨ ᱞᱮᱱᱟ ᱛᱟᱦᱮᱸᱫ ᱾ ᱱᱚᱶᱟ ᱯᱨᱚᱡᱮᱠᱴ ᱨᱮ ᱱᱤᱭᱩ ᱭᱚᱨᱠ ᱥᱚᱦᱚᱨ ᱨᱮᱱᱟᱜ ᱮᱞᱡᱤᱵᱤᱴᱤ ᱥᱟᱶᱛᱟ ᱨᱤᱱ ᱟᱭᱢᱟ ᱦᱚᱲ ᱠᱚᱣᱟᱜ ᱠᱮᱢᱤᱳ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾ "After Hours" (Original Cast Recording) ᱫᱚ ᱯᱷᱳᱨᱰ ᱟᱜ ᱥᱮᱨᱮᱧ ᱥᱟᱶᱛᱮ ᱢᱤᱫᱴᱟᱝ ᱥᱮᱨᱮᱧ ᱞᱮᱠᱟᱛᱮ ᱵᱮᱵᱦᱟᱨ ᱞᱮᱱᱟ ᱾ᱱᱤᱣ ᱭᱚᱨᱠ ᱨᱮ ᱱᱚᱵᱷᱮᱢᱵᱚᱨ ᱓-᱒᱐, ᱒᱐᱑᱑ ᱨᱮ ᱪᱟᱞᱟᱣ ᱞᱮᱱᱟ ᱟᱨ ᱯᱷᱚᱨᱰ ᱥᱟᱶᱛᱮ ᱥᱮᱯᱷ ᱥᱴᱮᱱᱮᱠ, ᱠᱨᱤᱥ ᱵᱷᱟᱱ ᱠᱤᱨᱠ, ᱢᱮᱴ ᱨᱳᱰᱨᱤᱜᱮᱥ, ᱠᱤᱴ ᱵᱟᱞᱠᱟᱱᱥ ᱟᱨ ᱥᱚᱱ ᱞᱩᱯᱷᱴᱩᱥ ᱠᱚ ᱥᱮᱞᱮᱫ ᱞᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱮᱰᱟᱞᱴ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟᱹ ᱛᱷᱚᱠ:ᱯᱚᱨᱱᱚᱜᱽᱨᱟᱯᱷᱤᱠ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟᱹ ᱛᱷᱚᱠ:ᱠᱚᱲᱟ ᱮᱰᱟᱞᱴ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟᱹ
ᱢᱚᱦᱮᱱᱫᱽᱨᱚ ᱥᱤᱝ ᱫᱷᱚᱱᱤ
ᱢᱚᱦᱮᱱᱫᱽᱨᱚ ᱥᱤᱝ ᱫᱷᱚᱱᱤ ᱫᱚ (ᱡᱟᱱᱟᱢᱼᱤᱸ ᱢᱟ. ᱗ ᱡᱩᱞᱟᱭ ᱑᱙᱘᱑ ᱥᱟᱞ ᱨᱮ ᱡᱟᱱᱟᱢ ᱞᱮᱱᱟ), ᱠᱷᱟᱴᱚ ᱛᱮ ᱮᱢᱹᱮᱥ ᱫᱷᱚᱱᱤ ᱫᱚ ᱥᱤᱧᱚᱛᱤᱭᱟᱹ ᱠᱨᱤᱠᱮᱴ ᱡᱮᱜᱮᱛᱼᱡᱟᱹᱛᱤᱭᱟᱹᱨᱤ ᱫᱚᱞ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱠᱷᱮᱞᱚᱸᱰᱤᱭᱟ ᱠᱟᱱᱟᱭ ᱾ ᱛᱮᱦᱮᱧ ᱦᱟᱹᱵᱤᱡ ᱛᱮ ᱥᱤᱧᱚᱛ ᱟᱨ ᱥᱤᱧᱚᱛ ᱵᱟᱦᱨᱮ ᱨᱮ ᱦᱩᱭ ᱟᱠᱟᱱ ᱢᱮᱪ ᱟᱨ ᱴᱩᱱᱱᱟᱢᱮᱴ ᱠᱚ ᱡᱤᱛᱟᱹᱣᱚᱜ ᱨᱮ ᱟᱹᱰᱤ ᱞᱟᱹᱠᱛᱤᱭᱟᱱ ᱮᱱᱮᱢ ᱢᱮᱱᱟᱜ ᱛᱟᱭᱟ ᱾ ᱱᱩᱠᱤᱱᱟᱜ ᱟᱹᱭᱩᱨ ᱛᱮ ᱒᱐᱐᱗ ᱨᱮ Tᱼ20 ᱡᱮᱜᱮᱛ ᱠᱚᱯ ᱟᱨ ᱒᱐᱑᱑ ᱨᱮ ᱢᱤᱫᱼᱢᱟᱦᱟᱸᱨᱤ ᱡᱮᱜᱮᱛ ᱠᱚᱯ ᱡᱤᱛᱟᱹᱣᱚᱜ ᱨᱮᱦᱚᱸ ᱮᱱᱮᱢ ᱢᱮᱱᱟᱜ ᱛᱟᱹᱠᱤᱱᱟ ᱾ ᱚᱱᱟ ᱥᱟᱶᱛᱮ ᱮᱴᱟᱜ ᱡᱮᱜᱮᱛᱟᱹᱨᱤ ᱴᱩᱱᱱᱟᱢᱮᱴ ᱠᱚᱨᱮ ᱦᱚᱸ ᱜᱚᱲᱚ ᱥᱚᱦᱚᱫ ᱢᱮᱱᱟᱜ ᱛᱟᱹᱠᱤᱱᱟ ᱾
ᱡᱟᱱᱟᱢ ᱟᱨ ᱜᱷᱟᱨᱚᱸᱡᱽ
ᱤᱸᱨᱟᱡᱤ ᱢᱟᱹᱦᱤᱛ ᱗ ᱡᱩᱞᱟᱭ, ᱑᱙᱘᱑ ᱥᱟᱹᱦᱤᱛ ᱱᱤᱛᱚᱜᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ, ᱨᱟᱺᱪᱤ ᱨᱮ ᱡᱟᱱᱟᱢ ᱫᱚ ᱦᱩᱭ ᱞᱮᱱ ᱛᱟᱹᱠᱤᱱᱟ ᱾ ᱟᱭᱚ/ᱜᱳᱜᱳ ᱫᱮᱵᱽᱠᱤ ᱫᱮᱵᱤ ᱟᱨ ᱵᱟᱵᱟ ᱯᱟᱱᱚ ᱥᱤᱝ ᱛᱤᱠᱤᱱᱟᱹᱜ ᱠᱚᱞᱮ ᱠᱷᱚᱱ ᱡᱟᱱᱟᱢ ᱦᱟᱛᱟᱣ ᱠᱟᱛᱮ ᱨᱟᱱᱪᱤ ᱵᱟᱡᱟᱨ ᱨᱮ ᱦᱟᱨᱟ ᱨᱟᱛᱟ ᱞᱮᱱᱟᱭ ᱾ ᱯᱟᱹᱦᱤᱞ ᱵᱟᱵᱟ ᱛᱟᱠᱚ ᱫᱚ ᱩᱛᱛᱚᱨᱟᱠᱷᱚᱸᱰ, ᱟᱞᱢᱳᱨᱟ ᱦᱚᱱᱚᱛ ᱛᱟᱹᱨᱤ ᱨᱮ ᱢᱮᱱᱟᱜ ᱞᱟᱢᱜᱳᱰ,ᱵᱠᱨᱚ ᱵᱷᱟᱹᱞᱤ ᱟᱹᱛᱩ ᱾ ᱵᱟᱵᱟ ᱫᱚ ᱢᱤᱫ ᱡᱩᱱᱤᱭᱚᱨ ᱠᱤᱨᱟᱱᱤᱭ ᱛᱟᱦᱮᱸ ᱠᱟᱱᱟ, ᱟᱫᱚ ᱩᱱ ᱚᱠᱛᱚ ᱪᱟᱹᱠᱨᱤ ᱱᱚᱣᱟ ᱵᱤᱦᱟᱨ ᱯᱚᱱᱚᱛ ᱛᱮᱠᱚ ᱩᱪᱟᱹᱲ ᱞᱮᱫ ᱛᱟᱭᱟ ᱾ ᱩᱱᱠᱷᱚᱱ ᱜᱮ ᱱᱚᱸᱰᱮ ᱫᱚ ᱜᱷᱟᱨᱚᱸᱡᱽ ᱡᱤᱭᱚᱱ ᱠᱚ ᱠᱷᱮᱢᱟᱣ ᱮᱫᱟ ᱾ ᱟᱡ ᱫᱟᱫᱟ ᱣᱟᱜ ᱧᱩᱛᱩᱢ ᱫᱚ ᱱᱚᱨᱮᱱᱫᱽᱨᱚ ᱥᱤᱝ ᱫᱷᱚᱱᱤ ᱟᱨ ᱫᱟᱹᱭ ᱟᱜ ᱧᱩᱛᱩᱢ ᱫᱚ ᱡᱚᱭᱚᱱᱛᱤ ᱜᱩᱯᱛᱟ ᱾
ᱚᱞᱚᱜ ᱯᱚᱲᱦᱚᱱ
ᱫᱷᱚᱱᱤ ᱟᱡᱟᱜ ᱚᱞᱚᱜ ᱰᱤ.ᱟ.ᱵᱷᱤ ᱡᱚᱵᱟᱦᱚᱨ ᱵᱤᱫᱭᱟ ᱢᱚᱱᱫᱤᱨ,ᱥᱭᱮᱢᱚᱲᱤ ᱠᱷᱚᱱ ᱮ ᱥᱟᱹᱛ ᱞᱮᱫᱟ ᱾ ᱚᱞᱚᱜ ᱚᱠᱛᱮ ᱟᱡᱟᱜ ᱫᱚ ᱵᱮᱰᱢᱤᱱᱴᱚᱱ ᱟᱨ ᱯᱷᱩᱴᱵᱚᱞ ᱮᱱᱮᱡ ᱨᱮ ᱵᱤᱥᱛᱤ ᱡᱷᱩᱸᱠ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱱᱚᱣᱟ ᱠᱷᱮᱞ ᱠᱤᱱ ᱨᱮ ᱵᱞᱚᱠ ᱟᱨ ᱦᱚᱱᱚᱛ ᱛᱟ.ᱨᱤ ᱨᱮ ᱢᱮᱪᱠᱚ ᱡᱤᱛᱟ.ᱣᱚᱜ ᱨᱮ ᱵᱷᱟᱹᱜᱤ ᱮᱱᱮᱢ ᱛᱟᱭ ᱛᱟᱦᱮᱸ ᱠᱟᱱᱟ ᱾ ᱯᱷᱩᱴᱵᱚᱞ ᱠᱷᱮᱞ ᱨᱮ ᱟᱡ ᱫᱚ ᱜᱳᱞᱠᱤ ᱛᱟᱦᱮᱸ ᱠᱟᱱᱟ,ᱟᱡᱤᱡ ᱠᱳᱪ ᱟᱜ ᱠᱟᱛᱷᱟ ᱛᱮ ᱠᱨᱤᱠᱮᱴ ᱠᱷᱮᱞ ᱫᱚᱭ ᱮᱛᱚᱦᱚᱵ ᱞᱮᱜᱼᱟ ᱾ ᱱᱚᱣᱟ ᱠᱷᱮᱞ ᱨᱮ ᱵᱚᱞᱤᱸ ᱪᱮ ᱵᱮᱴᱤᱝ ᱚᱠᱟ ᱦᱚᱸ ᱫᱟᱣ ᱵᱟᱠᱚ ᱮᱢᱟᱭ ᱛᱟᱦᱮᱱ ᱤᱠᱷᱟᱹᱱ ᱣᱤᱠᱮᱴ ᱯᱟᱹᱪᱷᱞᱟᱹ ᱨᱮ ᱟᱡᱟᱜ ᱠᱤᱯᱤᱝ ᱡᱚᱛᱚ ᱠᱚᱭ ᱨᱤᱡᱷᱟᱹᱣ ᱞᱮᱫ ᱠᱚᱣᱟ ᱾ ᱤᱱᱟᱹ ᱛᱟᱭᱚᱢ ᱨᱟᱱᱪᱤ ᱨᱮᱭᱟᱜ ᱠᱚᱢᱟᱱᱰᱚ ᱠᱨᱤᱠᱮᱴ ᱠᱞᱳᱵ ᱠᱷᱚᱱ ᱑᱙᱙᱕ᱼ᱑᱙᱙᱘ ᱦᱟᱹᱵᱤᱡ ᱠᱤᱯᱤᱝ ᱛᱩᱞᱟᱹᱣ ᱞᱮᱫᱟ ᱾
ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱡᱤᱭᱚᱱ
᱒᱐᱐᱔ ᱥᱟᱹᱦᱤᱛ ᱰᱤᱥᱮᱢᱵᱚᱨ ᱨᱮ ᱵᱟᱝᱞᱟᱫᱮᱥ ᱥᱟᱶ ᱯᱩᱭᱞᱩ ᱢᱤᱫᱼᱢᱟᱦᱟᱨᱤ ᱠᱷᱮᱞ ᱮ ᱮᱛᱚᱦᱚᱵ ᱞᱮᱫᱟ ᱾ ᱱᱚᱣᱟ ᱢᱮᱪ ᱨᱮ ᱠᱠᱨᱤᱡ ᱨᱮ ᱵᱤᱥᱛᱤ ᱚᱠᱛᱚ ᱵᱟᱭ ᱛᱟᱦᱮᱸ ᱞᱮᱱ ᱨᱮᱦᱚᱸ ᱟᱡᱟᱜ ᱛᱤᱢᱤᱱ ᱜᱟᱱ ᱥᱳᱴ ᱠᱚ ᱧᱮᱧᱮᱞᱤᱭᱟ. ᱠᱚᱣᱟᱜ ᱢᱚᱱ ᱮ ᱨᱤᱡᱷᱟᱹᱣ ᱞᱮᱫᱟ ᱾ ᱱᱚᱣᱟ ᱨᱮᱭᱟᱝ ᱢᱤᱫ ᱥᱮᱨᱢᱟ ᱛᱟᱭᱚᱢ ᱴᱮᱥᱴ ᱢᱮᱪ ᱨᱮ ᱫᱟᱣ ᱮ ᱧᱟᱢ ᱞᱮᱫᱟ ᱾ ᱒᱐᱐᱔-᱒᱐᱐᱗ ᱥᱟᱹᱦᱤᱛ ᱦᱟᱹᱵᱤᱡ ᱞᱮᱛᱟᱲ ᱠᱤᱯᱤᱝ ᱥᱟᱶᱛᱮ ᱫᱷᱩᱶᱟ ᱫᱷᱟᱨ ᱵᱮᱴᱤᱝ ᱨᱮ ᱯᱚᱯᱩᱞᱟᱨ ᱮ ᱛᱟᱦᱮᱸ ᱠᱟᱱᱟ ᱾ ᱱᱤᱡᱚᱨᱟᱜ ᱯᱩᱭᱞᱩ ᱥᱚᱛᱚᱠ ᱯᱟᱠᱤᱥᱛᱷᱟᱱ ᱴᱤᱢ ᱥᱟᱶ ᱦᱮᱯᱮᱨᱤᱭᱟᱹᱶ ᱨᱮ ᱟᱢᱮᱴ ᱞᱮᱜᱼᱟ, ᱡᱟᱦᱟᱸ ᱫᱚ ᱑᱒᱓ ᱵᱚᱞ ᱨᱮ ᱑᱔᱘ ᱨᱚᱱ ᱞᱮᱫᱟᱭ, ᱵᱤᱥᱟᱠᱷᱟᱯᱟᱴᱱᱟᱢ, ᱥᱤᱧᱚᱛ ᱾
ᱫᱳᱣᱞᱚᱫᱯᱩᱨ ᱩᱯᱚᱡᱮᱞᱟ, ᱠᱩᱥᱴᱤᱭᱟ
ᱫᱳᱣᱞᱚᱫᱯᱩᱨ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱠᱩᱥᱴᱤᱭᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱥᱮᱫᱟᱭ ᱠᱟᱛᱷᱟ
᱑᱙᱘᱓ ᱥᱮᱨᱢᱟ ᱫᱳᱣᱞᱚᱫᱯᱩᱨ ᱩᱯᱚᱡᱮᱞᱟ ᱫᱚ ᱛᱷᱟᱱᱟ ᱛᱮᱦᱮᱸ ᱠᱟᱱᱟ᱾ ᱑᱙᱗᱑ ᱥᱮᱨᱢᱟ ᱨᱮᱱᱟᱜ ᱓ ᱰᱤᱥᱮᱢᱵᱚᱨ ᱫᱳᱣᱞᱚᱫᱯᱩᱨ ᱨᱮᱱ ᱢᱩᱠᱛᱤ ᱵᱟᱹᱦᱤᱱᱤ ᱟᱨ ᱯᱟᱠᱤᱥᱛᱷᱟᱱ ᱵᱟᱹᱦᱤᱱᱤ ᱠᱚᱣᱟᱜ ᱞᱟᱹᱲᱦᱟᱹᱭ ᱦᱩᱭ ᱞᱮᱱᱟ᱾ ᱚᱱᱟ ᱨᱮ ᱟᱭᱢᱟ ᱜᱟᱱ ᱦᱚᱲ ᱜᱮ ᱦᱤᱣᱤ ᱠᱚ ᱟᱞᱟᱭ ᱟᱠᱟᱫᱟ᱾ ᱫᱳᱣᱞᱚᱫᱯᱩᱨ ᱩᱯᱚᱡᱮᱞᱟ ᱨᱮ ᱖ ᱜᱚᱴᱟᱝ ᱵᱤᱨ ᱢᱩᱠᱛᱤ ᱵᱟᱹᱦᱤᱱᱤ ᱠᱚᱣᱟᱜ ᱛᱚᱯᱟ ᱢᱮᱱᱟᱜ ᱟᱠᱟᱫᱟ᱾ ᱚᱱᱟ ᱵᱮᱜᱚᱨ ᱦᱚᱸ ᱱᱚᱸᱰᱮ ᱥᱚᱦᱤᱫ ᱟᱠᱟᱱ ᱵᱤᱨ ᱢᱩᱠᱛᱤ ᱵᱟᱹᱦᱤᱱᱤ ᱠᱚᱣᱟᱜ ᱧᱩᱛᱩᱢ ᱛᱮ ᱢᱤᱫ ᱫᱤᱥᱟᱹ ᱜᱟᱲ ᱢᱮᱱᱟᱜ ᱟᱠᱟᱫᱟ᱾ ᱫᱳᱣᱞᱚᱫᱯᱩᱨ ᱩᱯᱚᱡᱮᱞᱟ ᱨᱮ ᱑᱐ ᱜᱚᱴᱟᱝ ᱥᱚᱦᱤᱫ ᱠᱚᱣᱟᱜ ᱧᱩᱛᱩᱢ ᱛᱮ ᱥᱚᱲᱚᱠ ᱢᱮᱱᱟᱜ-ᱟ᱾ ᱥᱮᱨᱯᱩᱨ ᱧᱩᱛᱩᱢᱟᱱ ᱢᱤᱫ ᱡᱟᱜᱟ ᱨᱮ ᱞᱟᱹᱴᱩ ᱞᱟᱹᱲᱦᱟᱹᱭ ᱫᱚ ᱦᱩᱭ ᱞᱮᱱ, ᱟᱨ ᱚᱸᱰᱮ ᱫᱚ ᱯᱟᱠᱤᱥᱛᱟᱱ ᱵᱟᱹᱦᱤᱱᱤ ᱠᱚ ᱱᱚᱛᱚ ᱠᱚ ᱥᱤᱠᱟᱹᱨ ᱞᱮᱱᱟ᱾
ᱱᱟᱸᱭ ᱱᱟᱞᱟᱠᱚ
ᱫᱳᱣᱞᱚᱫᱯᱩᱨ ᱩᱯᱚᱡᱮᱞᱟ ᱨᱮ ᱒ ᱜᱚᱴᱟᱝ ᱜᱟᱰᱟᱠᱚ ᱢᱮᱱᱟᱜ-ᱟ᱾ ᱟᱨ ᱚᱱᱟ ᱠᱤᱱ ᱫᱚ ᱦᱩᱭᱩᱜ ᱠᱟᱱᱟ ᱯᱟᱫᱫᱟ ᱜᱟᱰᱟ ᱟᱨ ᱠᱟᱛᱷᱟ ᱵᱷᱟᱝᱜᱟ ᱜᱟᱰᱟ᱾ ᱚᱱᱟ ᱵᱮᱜᱚᱨ ᱦᱚᱸ ᱦᱤᱥᱱᱟ ᱠᱷᱟᱧᱪᱟ ᱜᱟᱰᱟ ᱧᱩᱛᱩᱢᱟᱱ ᱢᱤᱫ ᱜᱟᱰᱟ ᱫᱳᱣᱞᱚᱫᱯᱩᱨ ᱩᱯᱚᱡᱮᱞᱟ ᱵᱷᱤᱛᱨᱤ ᱛᱮᱜᱮ ᱟᱛᱩ ᱪᱟᱣ ᱟᱠᱟᱱᱟ᱾
ᱯᱟᱹᱨᱥᱤ ᱠᱚ
ᱫᱳᱣᱞᱚᱫᱯᱩᱨ ᱩᱯᱚᱡᱮᱞᱟ ᱨᱮᱱ ᱦᱚᱲᱠᱚ ᱟᱹᱰᱤ ᱢᱚᱡᱽ ᱜᱮᱠᱚ ᱨᱚᱲ ᱨᱚᱯᱚᱲ ᱨᱮᱠᱚ ᱤᱠᱟᱹᱣ ᱟᱠᱟᱱᱟ᱾ ᱟᱨ ᱱᱚᱸᱰᱮ ᱱᱟᱜ ᱯᱟᱹᱨᱥᱤ ᱫᱚ ᱵᱟᱝᱞᱟ ᱥᱟᱫᱷᱩ ᱯᱟᱨᱥᱤ ᱞᱮᱠᱟ᱾
ᱯᱟᱨᱵᱚᱱᱠᱚ
ᱱᱚᱸᱰᱮ ᱫᱚ ᱥᱟᱶ ᱨᱮ ᱤᱫ, ᱯᱩᱡᱟᱹ ᱮᱢᱟᱱ ᱛᱮᱭᱟᱜ ᱯᱟᱨᱵᱚᱱ ᱠᱚ ᱢᱟᱱᱟᱣ ᱵᱟᱛᱟᱣ ᱵᱟᱲᱟᱭᱟ᱾
ᱠᱷᱤᱞᱟᱹᱴ ᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱ ᱦᱚᱲᱠᱚ ᱮᱢᱟᱱ ᱛᱮᱭᱟᱜ ᱠᱷᱤᱞᱟᱹᱴ ᱠᱚᱨᱮ ᱛᱷᱚᱲᱟ ᱠᱚ ᱛᱟᱭᱚᱢ ᱜᱮᱭᱟ, ᱤᱠᱷᱟᱹᱱ ᱟᱞᱞᱟᱨ ᱫᱚᱨᱜᱟ ᱧᱩᱛᱩᱢᱟᱱ ᱢᱤᱫ ᱡᱟᱜᱟ ᱨᱮ ᱢᱤᱫ ᱮᱴᱮᱰᱤᱭᱟᱢ ᱠᱚ ᱵᱤᱨᱤᱫ ᱟᱠᱟᱫᱟ, ᱟᱸᱥᱚᱜ ᱠᱟᱱᱟ ᱩᱥᱟᱹᱨᱟᱛᱮ ᱵᱮᱱᱟᱣ ᱯᱩᱨᱟᱜ-ᱟ᱾ ᱚᱱᱟ ᱛᱮ ᱱᱤᱭᱟᱹ ᱮᱞᱟᱠᱟ ᱨᱮᱱᱟᱜ ᱠᱷᱤᱞᱟᱹᱴ ᱠᱚ ᱩᱱᱱᱚᱛᱚ-ᱟ ᱢᱮᱱᱛᱮ ᱟᱸᱥ ᱛᱟᱦᱮᱱ ᱠᱟᱱᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱤᱭᱩᱱᱤᱭᱚᱱ ᱠᱚ,
ᱦᱚᱲᱠᱚ
᱒᱐᱐᱑ ᱥᱮᱨᱢᱟ ᱨᱮᱱᱟᱜ ᱞᱮᱠᱷᱟ ᱞᱮᱠᱟᱛᱮ ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱔,᱔᱓,᱙᱖᱐ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱚᱱᱟ ᱛᱟᱞᱨᱮ ᱕᱑.᱔᱒% ᱠᱚᱲᱟ ᱟᱨ ᱔᱘.᱕᱘% ᱠᱩᱲᱤ᱾
ᱦᱩᱜᱽᱞᱤ ᱪᱤᱱᱥᱩᱨᱟ
ᱪᱤᱱᱥᱩᱨᱟ ᱫᱚ ᱯᱨᱚᱥᱟᱨ ᱵᱷᱟᱨᱛᱤ ᱭᱟᱜ ᱱᱟᱶᱟ ᱥᱴᱮᱴ ᱚᱯᱷ ᱫᱤ ᱟᱨᱴ ᱑᱐᱐᱐ KW DRM ᱴᱨᱟᱱᱥᱢᱤᱴᱚᱨ ᱨᱮᱭᱟᱜ ᱚᱲᱟᱜ ᱠᱟᱱᱟ, ᱡᱟᱦᱟᱸ ᱫᱚ 'ᱟᱠᱟᱥᱵᱟᱬᱤ ᱢᱚᱭᱛᱨᱤ' ᱫᱚ ᱯᱩᱨᱟᱹ ᱵᱟᱝᱞᱟᱫᱮᱥ ᱨᱮ ᱩᱪᱷᱟᱹᱱ ᱞᱟᱹᱜᱤᱫ ᱛᱮ ᱟᱹᱰᱤ ᱜᱮ ᱱᱟᱯᱟᱭ ᱮ ᱵᱮᱱᱟᱣᱟ ᱾ ᱚᱞ ᱤᱱᱰᱤᱭᱟ ᱨᱮᱰᱤᱭᱳ ᱨᱮᱱᱟᱜ ᱱᱚᱣᱟ ᱫᱚ ᱵᱟᱹᱲᱛᱤ ᱵᱟᱝᱞᱟ ᱥᱮᱵᱟ ᱵᱟᱝᱞᱟᱫᱮᱥ ᱢᱩᱠᱛᱤ ᱦᱩᱞᱥᱟᱹᱭ ᱞᱟᱹᱜᱤᱫ ᱮᱪᱚᱦᱚᱵ ᱞᱮᱱ ᱛᱟᱦᱮᱸᱫ ᱟᱨ ᱱᱩᱭ ᱫᱚ ᱵᱟᱝᱞᱟᱫᱮᱥ ᱨᱮ ᱥᱤᱧᱚᱛᱤᱭᱟᱹ ᱵᱮᱣᱨᱟ ᱵᱩᱞᱮᱴᱤᱱ ᱠᱚ ᱩᱪᱷᱱᱟᱹᱣ ᱮᱫ ᱛᱩᱞᱩᱡ ᱞᱟᱹᱰᱷᱟᱹᱭ ᱚᱠᱛᱚ ᱨᱮ ᱟᱹᱰᱤ ᱫᱟᱢᱟᱱ ᱴᱷᱟᱶ ᱮ ᱟᱢᱮᱴ ᱞᱮᱫ-ᱟ ᱾ ᱱᱚᱣᱟ ᱫᱚ ᱮᱯᱨᱤᱞ ᱑᱐ ᱫᱷᱟᱹᱵᱤᱡ ᱞᱮᱛᱟᱲ ᱛᱟᱦᱮᱸ ᱠᱟᱱᱟ, ᱤᱠᱷᱟᱹᱱ ᱯᱤᱸᱥᱩᱨᱟᱦ ᱨᱮ ᱥᱩᱯᱚᱨ ᱯᱟᱣᱟᱨ ᱴᱨᱟᱱᱥᱢᱤᱴᱚᱨ ᱨᱮᱱᱟᱜ ᱰᱤᱢᱳᱥᱚᱱ ᱮᱱ ᱠᱷᱟᱹᱛᱤᱨ ᱱᱚᱣᱟ ᱫᱚ ᱵᱚᱸᱫᱽ ᱞᱮᱱ ᱛᱟᱦᱮᱸᱫ ᱾ ᱦᱩᱜᱽᱞᱤ ᱦᱚᱱᱚᱛ ᱠᱷᱮᱞ ᱥᱚᱸᱜᱷᱚ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱟᱨ ᱧᱩᱛᱩᱢᱟᱱ ᱦᱚᱱᱚᱛ ᱥᱚᱫᱚᱨ ᱦᱟᱥᱯᱟᱛᱟᱞ ᱤᱢᱟᱢᱵᱟᱰᱟ ᱥᱚᱫᱚᱨ ᱦᱟᱥᱯᱟᱛᱟᱞ ᱱᱚᱰᱮ ᱜᱮ ᱢᱮᱱᱟᱜ-ᱟ ᱾ ᱪᱤᱱᱥᱩᱨᱟ ᱫᱚ ᱥᱤᱧᱚᱛ ᱨᱮ ᱡᱚᱛᱚ ᱠᱷᱚᱱ ᱢᱟᱨᱮ ᱚᱨᱢᱮᱱᱤᱭᱟᱭᱤ ᱪᱚᱨᱪ ᱟᱨ ᱢᱟᱨᱮ ᱦᱤᱱᱫᱩ ᱢᱩᱫᱽᱨᱤ ᱨᱮᱱᱟᱜ ᱚᱲᱟᱜ ᱦᱚᱸ ᱠᱟᱱᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱦᱩᱜᱽᱞᱤ ᱪᱤᱱᱥᱩᱨᱟ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱑᱗᱙,᱙᱓᱑ ᱠᱚ ᱛᱟᱦᱮᱸ ᱠᱟᱱᱟ ᱾ ᱩᱱᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱙᱐,᱒᱑᱗ (᱕᱐%) ᱫᱚ ᱠᱚᱲᱟ ᱦᱚᱯᱚᱱ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱘᱙,᱗᱑᱔ (᱕᱐%) ᱫᱚ ᱠᱩᱲᱤ ᱦᱚᱯᱚᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱥᱮᱨᱢᱟ ᱠᱷᱚᱱ ᱠᱟᱹᱡ ᱩᱢᱮᱨ ᱨᱤᱱ ᱜᱤᱫᱽᱨᱟᱹ ᱫᱚ ᱡᱚᱛᱚ ᱛᱮ ᱑᱒,᱖᱐᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱩᱜᱽᱞᱤ ᱪᱤᱱᱥᱩᱨᱟ ᱨᱮ ᱥᱤᱠᱷᱱᱟᱹᱛ ᱨᱮᱱᱟᱜ ᱜᱩᱴ ᱮᱞᱮᱞ ᱫᱚ ᱑᱕᱒,᱓᱓᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (᱖ ᱥᱮᱨᱢᱟ ᱨᱮ ᱦᱚᱲ ᱮᱞᱮᱞ ᱨᱮᱱᱟᱜ ᱙᱑.᱐᱔%)
ᱯᱩᱱᱟᱠᱷᱟ ᱦᱚᱱᱚᱛ
ᱯᱩᱱᱟᱠᱷᱟ ᱦᱚᱱᱚᱛ ᱫᱚ ᱵᱷᱩᱴᱟᱱ ᱨᱮᱱᱟᱜ ᱒᱐ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱛᱷᱤᱢᱯᱩ, ᱜᱟᱥᱟ ᱟᱨ ᱣᱟᱝᱰᱭᱩ ᱯᱷᱚᱰᱚᱝ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱦᱚᱱᱚᱛ ᱨᱮ ᱢᱩᱬ ᱯᱟᱹᱨᱥᱤ ᱫᱚ ᱡᱚᱝᱠᱷᱟ, ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱠᱟᱱᱟ ᱾
ᱚᱛᱱᱚᱜ
ᱯᱩᱱᱟᱠᱷᱟ ᱦᱚᱱᱚᱛ ᱨᱮᱱᱟᱜ ᱟᱫᱷᱟ ᱠᱷᱚᱱ ᱰᱮᱦᱮᱨ (ᱪᱷᱩᱵᱩ, ᱜᱚᱭᱮᱱᱥᱟᱨᱤ, ᱠᱚᱵᱤᱥᱟ ᱟᱨ ᱛᱚᱣᱟᱝ ᱨᱮᱱᱟᱜ ᱮᱞᱟᱠᱟ) ᱡᱚᱜᱽᱢᱮ ᱫᱚᱨᱡᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱵᱷᱤᱛᱤᱨ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱵᱷᱩᱴᱟᱱ ᱨᱮᱱᱟᱜ ᱯᱨᱚᱴᱮᱠᱴᱮᱰ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱡᱚᱝᱠᱷᱚᱜᱽ ᱨᱮ ᱛᱷᱤᱢᱯᱩ ᱦᱚᱱᱚᱛ ᱥᱤᱢᱟᱹ ᱥᱟᱶ ᱡᱤᱣᱤ ᱵᱤᱨᱫᱟᱹ ᱰᱟᱦᱟᱨ ᱦᱚᱸ ᱥᱮᱞᱮᱫ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱷᱩᱴᱟᱱ ᱨᱮᱱᱟᱜ ᱦᱚᱱᱚᱛ ᱠᱚ
ᱥᱟᱴ ᱜᱚᱢᱵᱩᱡᱽ ᱢᱚᱥᱡᱤᱫᱽ
ᱥᱟᱴ ᱜᱚᱢᱵᱩᱡᱚ ᱢᱚᱥᱚᱡᱤᱫ ᱥᱟᱴ ᱜᱚᱢᱵᱩᱡᱚ ᱢᱚᱥᱚᱡᱤᱫ ᱵᱟᱝᱞᱟᱫᱮᱥ ᱵᱟᱜᱮᱨᱦᱟᱴ ᱦᱚᱱᱚᱛ ᱨᱮ ᱫᱟᱠᱷᱤᱱ ᱯᱟᱪᱷᱤᱢ ᱨᱮ ᱢᱮᱱᱟᱭᱟ ᱢᱤᱫᱴᱟᱝ ᱢᱟᱨᱤ ᱢᱚᱥᱚᱡᱤᱫ᱾ᱢᱚᱥᱚᱡᱤᱫ ᱫᱮᱣᱟᱞ ᱨᱮ ᱥᱤᱞᱟᱞᱤᱯᱤ ᱵᱟᱱᱜᱟ᱾ᱱᱳᱣᱟ ᱢᱚᱥᱚᱡᱤᱫ ᱚᱠᱚᱭᱮ ᱛᱮᱣᱟᱨ ᱞᱮᱫᱟ ᱚᱱᱟ ᱨᱮᱱᱟ ᱥᱴᱷᱤᱠ ᱵᱟᱨᱚᱦᱮ ᱡᱚᱱᱚᱲ ᱵᱟᱝ ᱧᱟᱢ ᱠᱟᱱᱟ᱾ᱛᱚᱵᱮ ᱢᱚᱥᱚᱡᱤᱫ ᱨᱮᱱᱟ ᱠᱟᱢᱤ ᱧᱮᱞ ᱞᱮᱠᱷᱟ ᱱᱳᱣᱟ ᱦᱮ ᱠᱷᱟᱱ ᱠᱟᱦᱟᱱ ᱟᱞᱤᱛᱮᱣᱟᱨ ᱞᱮᱫᱟ ᱱᱚᱣᱟ ᱵᱤᱥᱚᱣ ᱨᱮ ᱥᱚᱱᱮᱦ ᱚ ᱵᱟᱱᱩᱣᱟ᱾ᱣᱱᱤ ᱑᱕ ᱥᱚᱛᱟᱵᱚᱫᱤ ᱱᱳᱣᱟ ᱛᱮᱣᱟᱨ ᱞᱮᱫᱟ᱾ᱱᱳᱣᱟ ᱢᱚᱥᱚᱡᱤᱫ ᱟᱭᱢᱟ ᱥᱮᱨᱢᱟ ᱠᱷᱚᱱ ᱚ ᱟᱭᱢᱟ ᱴᱟᱠᱟ ᱠᱷᱚᱨᱚᱪ ᱟ ᱠᱟᱛᱮ ᱛᱮᱣᱟᱨ ᱞᱮᱫᱟ᱾ᱯᱟᱛᱷᱚᱨ ᱠᱚ ᱟᱜᱩ ᱦᱚᱣ ᱞᱮᱱᱟ ᱨᱟᱡᱚᱢᱚᱦᱚᱞ ᱠᱷᱚᱱ᱾ᱱᱳᱣᱟ ᱵᱟᱝᱞᱟᱫᱮᱥ ᱨᱮᱱᱟᱜ ᱛᱮᱥᱟᱨ ᱵᱤᱥᱺᱥᱚ ᱣᱛᱤᱡᱚᱡᱚ.ᱵᱟᱦᱤ ᱮᱥᱚᱛᱷᱟᱱ ᱨᱮ ᱢᱤᱫᱴᱟᱝ ᱠᱟᱱᱟ᱾᱑᱙᱘᱓ ᱨᱮ ইউনেস্কো ᱥᱚᱱᱚᱢᱟᱱ ᱠᱚ ᱮᱢᱟᱫᱮᱭᱟᱭ᱾ ᱢᱚᱥᱚᱡᱤᱫ ᱨᱮᱱᱟ ᱣᱛᱟᱨ ᱫᱟᱠᱷᱤᱱᱚ ᱵᱟᱨᱦᱮ ᱥᱮ ᱑᱖᱐ ᱯᱷᱩᱴ ᱟᱨ ᱵᱷᱤᱛᱨᱤᱨᱮ ᱑᱔᱓ ᱯᱷᱩᱴ ᱩᱥᱩᱞ ᱟᱨ ᱯᱩᱨᱵ ᱯᱟᱪᱷᱤᱢ ᱵᱟᱨᱚᱦᱮ ᱨᱮ ᱑᱐᱕ ᱯᱷᱩᱴ ᱟᱨ ᱵᱷᱤᱛᱨᱤᱨᱮ ᱘᱘ ᱯᱷᱩᱴ ᱪᱚᱣᱲᱟ ᱟᱨ ᱫᱮᱣᱟᱞ ᱠᱚ ᱘.᱕ ᱯᱷᱩᱴ ᱯᱩᱨᱩ᱾
ᱥᱮᱫᱟᱭ ᱠᱟᱛᱷᱟ
ᱥᱮᱫᱟᱭ ᱠᱟᱛᱷᱟ ᱺᱥᱩᱞᱛᱟᱱ ᱱᱟᱥᱤᱨᱣᱫᱤᱱ ᱢᱩᱦᱟᱢᱚᱫ ᱥᱟᱦ᱑᱔᱓᱕-᱕᱙ ᱨᱮ ᱠᱷᱟᱱ ᱟᱞ ᱟᱡᱚᱢ ᱣᱞᱩᱜ ᱠᱷᱟᱱᱡᱟᱦᱟᱱ ᱥᱩᱱᱚᱫᱚᱨᱵᱚᱱᱚᱟ.ᱲᱤ ᱨᱮ ᱨᱟᱡᱺᱡᱚ ᱛᱮᱣᱟᱨ ᱞᱮᱫᱟ᱾ᱠᱷᱟᱱ ᱠᱟᱦᱟᱱ ᱮᱴᱠᱮᱴᱚᱬᱮ ᱞᱟ.ᱜᱤᱛ ᱢᱤᱫᱴᱟᱝ ᱫᱚᱨᱚᱵᱟᱨ ᱚᱲᱟᱜ ᱮ ᱛᱮᱣᱟᱨ ᱞᱮᱫᱟ,ᱢᱟ ᱯᱚᱨᱮ ᱛᱮ ᱥᱟᱴ ᱜᱚᱢᱵᱩᱡᱚ ᱢᱚᱥᱚᱡᱤᱫ ᱦᱚᱱᱟᱜ᱾ ᱵᱟᱨᱚᱦᱮ ᱵᱷᱟᱜ ᱺ ᱢᱚᱥᱚᱡᱤᱫ ᱨᱮᱱᱟ ᱯᱩᱨᱵ ᱫᱮᱣᱟᱞ ᱨᱮ ᱑᱑ ᱴᱤ ᱞᱟᱴᱩᱣᱟᱠᱷᱤᱞᱟᱱ ᱫᱩᱣᱟᱹᱨ ᱢᱮᱱᱟᱭᱟ᱾ᱛᱟᱞᱟ ᱨᱮᱱᱟᱜ ᱫᱚ ᱞᱟᱴᱩ ᱜᱤᱭᱟ᱾ᱣᱛᱟᱨ-ᱫᱟᱠᱷᱤᱱ ᱨᱮ ᱗ ᱴᱤ ᱫᱩᱣᱟᱹᱨ ᱟᱨ ᱔ ᱠᱤᱱ ᱨᱮ ᱔ ᱢᱤᱱᱟᱨ ᱢᱮᱱᱟᱭᱟ᱾ᱢᱤᱱᱲᱨ ᱠᱩᱣᱟ ᱩᱥᱩᱞ ᱪᱷᱟᱫ ᱠᱷᱚᱱ ᱦ ᱢᱟᱨᱟᱝ ᱜᱤᱭᱟ᱾ᱞᱟᱦᱟ ᱨᱮ ᱵᱟᱨᱟᱭᱟ ᱢᱤᱱᱟᱨ ᱯᱮᱪᱟᱱᱚ ᱥᱤᱲᱤ ᱢᱮᱱᱟᱭᱟ ᱟᱨ ᱟᱡᱟᱱ ᱠᱚ ᱮᱢ ᱫᱟᱲᱮᱭᱟ᱾ᱢᱤᱫᱴᱟᱝ ᱟ ᱧᱩᱛᱩᱢ ᱨᱚᱥᱚᱱᱚ ᱠᱳᱴᱷᱟ,ᱟᱨ ᱢᱤᱫᱴᱟᱝ ᱟ ᱧᱩᱛᱩᱢ ᱟᱱᱫᱟᱨ ᱠᱳᱴᱷᱟ᱾ᱵᱷᱤᱛᱚᱨᱤ ᱨᱮ ᱖᱐ ᱴᱤ ᱯᱤᱞᱟᱨ᱾ᱱᱳᱣᱟ ᱖᱐ ᱴᱤ    ᱚ ᱟᱲᱮᱯᱟᱥᱮ ᱫᱮᱣᱟᱞ ᱪᱮᱛᱟᱱᱨᱮ ᱱᱳᱣᱟ ᱜᱚᱢᱵᱩᱡᱚ ᱛᱮᱣᱟᱨ ᱠᱟᱱᱟ᱾ᱢᱚᱥᱚᱡᱤᱫ ᱨᱮᱱᱟᱜ ᱧᱩᱛᱩᱢ ᱗᱐ ᱜᱚᱢᱵᱩᱡᱚ ᱢᱚᱥᱚᱡᱤᱫ ᱠᱟᱱ ᱨᱮᱦᱚ,ᱱᱳᱣᱟ ᱢᱚᱥᱚᱡᱤᱫ ᱜᱚᱢᱵᱩᱡᱚ ᱖᱐ ᱴᱤ ᱵᱟᱱᱩᱣᱟ, ᱢᱮᱱᱟᱭᱟ ᱗᱗ᱴᱤ ᱜᱚᱢᱵᱩᱡᱚ᱾ᱮᱱᱚᱦᱚ ᱱᱳᱣᱟ ᱨᱮᱱᱟᱜ ᱧᱩᱛᱩᱢ ᱠᱚ ᱢᱮᱱᱟ ᱥᱟᱴ ᱜᱚᱢᱵᱩᱡᱚ᱾ᱦᱚᱲ ᱠᱚ ᱦᱩᱫᱤᱥ ᱟ ᱢᱮ,᱗ ᱴᱤ ᱜᱚᱢᱵᱩᱡᱚ ᱥᱚᱡᱟ ᱛᱮ ᱢᱮᱱᱟᱭᱟ,ᱚᱱᱟ ᱛᱮ ᱠᱚ ᱧᱮᱞᱢᱮ ᱠᱮᱫᱟ ᱥᱟᱴ ᱜᱚᱢᱵᱩᱡᱚ ᱢᱚᱥᱚᱡᱤᱫ᱾
ᱵᱷᱤᱛᱨᱤᱨᱮ
ᱵᱷᱤᱛᱨᱤᱨᱮ ᱯᱟᱪᱷᱤᱢ ᱨᱮ ᱑᱐ᱴᱤ ᱢᱤᱦᱚᱨᱟᱵ,ᱛᱟᱞᱟ ᱨᱮᱱᱟ ᱞᱟᱴᱩ ᱜᱤᱭᱟ,ᱟ.ᱰᱤ ᱢᱚᱪᱟ ᱠᱟᱢᱤ, ᱫᱟᱠᱷᱤᱱᱚ ᱫᱚ ᱕ᱴᱤ, ᱩᱛᱟᱨ ᱫᱚ ᱔ ᱴᱤ ᱢᱤᱦᱚᱨᱟᱵ ᱢᱮᱱᱟᱭᱟ᱾ᱟᱣᱢᱟ ᱦᱚᱲ ᱠᱚ ᱢᱮᱱᱟ, ᱱᱳᱭᱟ ᱫᱚ ᱱᱟᱢᱟᱡ ᱠᱟᱢᱤ ᱟᱨ ᱫᱚᱨᱚᱵᱟᱨ ᱚᱲᱟᱜ ᱦᱤᱥᱟᱵ ᱛᱮ ᱵᱮᱵᱚᱦᱟᱨ ᱠᱟᱱ ᱛᱟᱦᱮᱱᱟ᱾
ᱟᱨᱦᱚᱸ ᱧᱮᱞᱢᱮ
᱑.ᱵᱟᱜᱮᱨ ᱦᱟᱴ ᱥᱚᱦᱚᱨ ᱒.ᱠᱷᱟᱱ ᱡᱟᱦᱟᱱ ᱟᱞᱤ ᱥᱮᱵᱟᱛ ᱥᱟᱯᱲᱟᱣ ᱺ ᱥᱟᱴ ᱜᱚᱢᱵᱩᱡᱚ ᱢᱚᱥᱚᱡᱤᱫ ᱵᱟᱝᱞᱟ ᱯᱤᱰᱤᱣᱟ
ᱟᱹᱥᱩᱞ ᱥᱩᱠᱨᱤ
ᱟᱹᱥᱩᱞ ᱥᱩᱠᱨᱤ (ᱤᱝᱨᱟᱹᱡᱤ: Domestic pig; Sus scrofa domesticus ᱥᱮ Sus domesticus), ᱫᱚ ᱢᱤᱫ ᱢᱟᱨᱟᱝ, ᱠᱷᱩᱨᱟᱹ ᱢᱮᱱᱟᱜ ᱡᱟᱱᱣᱟᱨ ᱠᱟᱱᱟ ᱠᱚ, ᱱᱩᱠᱩ ᱫᱚ ᱢᱤᱫ ᱵᱮᱜᱟᱨ ᱡᱟᱹᱛ ᱥᱮ ᱵᱤᱨ ᱥᱩᱠᱨᱤ ᱨᱮᱱ ᱡᱷᱟᱲᱟ ᱛᱮᱫ ᱵᱚᱱ ᱢᱮᱛᱟᱣ ᱠᱚ ᱠᱟᱱᱟ| ᱱᱩᱠᱩᱣᱟᱜ ᱵᱚᱦᱚᱜ ᱟᱨ ᱦᱚᱲᱢᱚ ᱟᱢᱫᱟᱡᱽ ᱐ᱹ᱙ ᱠᱷᱚᱱ ᱑ᱹ᱘ ᱢᱤᱴᱟᱨ (᱓᱕ ᱠᱷᱚᱱ ᱗᱑ ᱤᱱᱪᱤ) ᱦᱟᱹᱵᱤᱡ ᱠᱚ ᱦᱩᱭᱩᱜ-ᱟ, ᱟᱨ ᱯᱩᱨᱟᱹ ᱩᱢᱟᱹᱨᱟᱱ ᱠᱚᱫᱚ ᱕᱐ ᱠᱷᱚᱱ ᱓᱕᱐ ᱠᱤᱞᱚ ᱜᱽᱨᱟᱢ ᱦᱟᱹᱵᱤᱡ ᱠᱚ ᱦᱩᱭᱩᱜ-ᱟ| ᱠᱷᱩᱨᱟᱹ ᱛᱟᱦᱮᱱ ᱡᱟᱱᱣᱟᱨ ᱫᱚ ᱟᱥᱚᱠᱟᱭ ᱛᱮ ᱟᱲᱟᱜ ᱥᱟᱠᱟᱢ ᱡᱚᱡᱚᱢ ᱡᱟᱱᱣᱟᱨ ᱠᱟᱱ ᱨᱮᱦᱚᱸ ᱠᱚ ᱱᱩᱠᱩ ᱫᱚ ᱟᱥᱚᱠᱟᱭ ᱛᱮ ᱵᱤᱨ ᱡᱟᱱᱣᱟᱨ ᱞᱮᱠᱟ ᱜᱮ ᱡᱚᱛᱚᱣᱟᱜ ᱠᱚ ᱡᱚᱢ ᱜᱮᱭᱟ|
ᱟᱹᱥᱩᱞ ᱥᱩᱠᱨᱤ ᱫᱚ ᱟᱥᱚᱠᱟᱭ ᱛᱮ ᱡᱤᱞ ᱞᱟᱹᱜᱤᱫ ᱠᱚ ᱟᱹᱥᱩᱞ ᱠᱚᱣᱟ| ᱱᱩᱠᱩᱣᱟᱜ ᱡᱟᱝ, ᱦᱟᱨᱛᱟ ᱟᱨ ᱩᱵ ᱫᱚ ᱵᱟᱹᱱᱤᱡᱽ ᱫᱩᱨᱤᱵᱽ ᱢᱮᱱᱛᱮ ᱵᱮᱣᱦᱟᱨᱚᱜ-ᱟ|
ᱵᱟᱝᱜᱨᱤᱯᱚᱥᱤ
== ᱵᱟᱝᱜᱨᱤᱯᱚᱥᱤ = ᱵᱟᱝᱜᱨᱤᱯᱚᱥᱤ ᱫᱚ ᱵᱷᱟᱨᱚᱛ ᱫᱤᱥᱚᱢ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱦᱩᱰᱤᱧ ᱢᱟᱪᱷᱟ ᱵᱟᱡᱟᱨ ᱠᱟᱱᱟ| ᱱᱚᱶᱟ ᱵᱟᱡᱟᱨ ᱫᱚ ᱥᱤᱢᱤᱲᱤᱯᱟᱲ ᱡᱟᱛᱤᱭᱟᱹᱨᱤ ᱯᱟᱨᱠ ᱡᱟᱯᱟᱜ ᱨᱮ ᱢᱮᱱᱟᱜ-ᱟ|  ᱱᱚᱶᱟ ᱵᱟᱡᱟᱨ ᱛᱟᱞᱟᱛᱮ  ᱡᱟᱹᱛᱤᱭᱟᱹᱨᱤ ᱰᱟᱦᱟᱨ ᱱᱚᱹ ᱔᱙  ᱯᱟᱨᱚᱢ ᱟᱠᱟᱱᱟ| ᱡᱟᱦᱟᱸ ᱫᱚ  ᱡᱷᱟᱨᱯᱚᱠᱷᱚᱨᱤᱭᱟ ᱟᱨ ᱢᱩᱸᱢᱵᱟᱭ ᱥᱟᱞᱟᱜ ᱡᱚᱯᱚᱲᱟᱣ ᱟᱠᱟᱱᱟ|  ᱚᱱᱟ ᱰᱟᱦᱟᱨ ᱨᱮᱜᱮ  ᱢᱤᱫ  ᱜᱷᱟᱹᱴᱤ ᱢᱮᱱᱟᱜ-ᱟ ᱚᱱᱟ ᱫᱚ ᱵᱟᱹᱝᱜᱨᱤ ᱜᱷᱟᱹᱴᱤ ᱠᱚ ᱢᱮᱛᱟᱜ-ᱟ| ᱚᱱᱰᱮ ᱜᱮ  ᱢᱤᱫ ᱫᱤᱠᱩ ᱵᱚᱸᱜᱟ ᱠᱚ ᱵᱚᱸᱜᱟ ᱟᱭᱟ | ᱩᱱᱤᱭᱟᱜ ᱧᱩᱛᱩᱢ ᱫᱚ  ᱢᱟᱟ ᱫᱩᱣᱟᱨᱥᱩᱬᱤ ᱠᱟᱱᱟ| ᱚᱱᱟ ᱛᱮ ᱚᱱᱟ ᱜᱷᱟᱴᱤ ᱫᱚ ᱫᱩᱣᱟᱨᱥᱩᱬᱤ  ᱜᱷᱟᱴᱤ ᱦᱚᱸᱠᱚ ᱢᱮᱛᱟᱜ ᱜᱮᱭᱟ|
ᱚᱱᱠᱟ ᱜᱮ ᱱᱚᱶᱟ ᱵᱟᱝᱜᱨᱤᱯᱚᱥᱤ ᱵᱟᱡᱟᱨ ᱡᱟᱯᱟᱜ ᱛᱮᱜᱮ ᱢᱤᱫ ᱜᱟᱰᱟ ᱞᱤᱜᱤᱱ ᱠᱟᱱᱟ, ᱚᱱᱟ ᱫᱚ ᱢᱚᱭᱩᱨᱵᱷᱚᱸᱡᱽ ᱨᱮᱭᱟᱜ ᱢᱟᱨᱟᱝ ᱜᱟᱰᱟ ᱠᱟᱱᱟ, ᱡᱟᱦᱟᱸ ᱫᱚ  ᱵᱩᱰᱷᱟᱵᱚᱲᱚᱸᱜᱚ  ᱠᱚ ᱢᱮᱛᱟᱜ ᱠᱟᱱᱟ |  ᱱᱚᱰᱮ ᱜᱮ ᱟᱨᱦᱚᱸ ᱢᱤᱫ ᱨᱮᱞ ᱴᱮᱥᱚᱱ ᱢᱮᱱᱟᱜ ᱟᱠᱟᱫᱟ| ᱟᱨ ᱯᱚᱧᱪᱟᱭᱚᱛ ᱥᱚᱢᱤᱛ ᱠᱟᱹᱢᱤᱭᱟᱹ ᱚᱲᱟᱜ ᱦᱚᱸ ᱢᱮᱱᱟᱜ ᱟᱠᱟᱫᱟ |
ᱵᱷᱩᱡᱽ
ᱵᱷᱩᱡᱽ ᱫᱚ ᱥᱤᱧᱚᱛ ᱨᱮᱱᱟᱜ ᱜᱩᱡᱽᱨᱟᱴ ᱯᱚᱱᱚᱛ ᱨᱮ ᱠᱟᱪᱪᱷ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱱᱚᱜᱚᱨ ᱯᱟᱞᱤᱠᱟ ᱟᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱚᱛᱱᱚᱜ
ᱵᱷᱩᱡᱽ ᱨᱮᱱᱟᱜ ᱩᱥᱩᱞ ᱑᱑᱐ ᱢᱤᱴᱚᱨ (᱓᱖᱐ ᱯᱷᱤᱴ) ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱥᱟᱢᱟᱝ ᱴᱷᱟᱶ ᱨᱮ ᱢᱤᱫᱴᱟᱹᱝ ᱵᱩᱨᱩ ᱢᱮᱱᱟᱜᱼᱟ ᱡᱟᱦᱟᱸ ᱵᱷᱩᱡᱤᱭᱟ ᱵᱩᱨᱩ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ, ᱡᱟᱦᱟᱸ ᱨᱮ ᱢᱤᱫᱴᱟᱹᱝ ᱵᱷᱩᱡᱤᱭᱟᱹ ᱠᱤᱞᱟ ᱢᱮᱱᱟᱜᱼᱟ, ᱱᱚᱣᱟ ᱵᱷᱩᱡᱽ ᱥᱚᱦᱚᱨ ᱟᱨ ᱢᱟᱫᱷᱯᱟᱨ ᱥᱚᱦᱚᱨ (ᱮᱥᱤᱭᱟ ᱨᱮ ᱟᱹᱰᱤ ᱠᱤᱥᱟᱹᱬ ᱟᱹᱛᱩ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱜᱮᱠᱚ ᱢᱟᱱᱟᱣᱟ) ᱫᱚ ᱵᱷᱮᱡᱟᱨᱟ ᱾ ᱱᱚᱸᱰᱮ ᱵᱟᱨᱭᱟ ᱡᱷᱤᱞ ᱢᱮᱱᱟᱜᱼᱟ ᱦᱚᱢᱤᱨᱯᱩᱨ ᱟᱨ ᱫᱮᱥᱥᱟᱨ ᱾
ᱦᱚᱲ ᱮᱞ
᱒᱐᱑᱑ ᱨᱮ ᱵᱷᱩᱡᱽ ᱨᱤᱱ ᱦᱚᱲ ᱮᱞ ᱒᱑᱓,᱕᱑᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱑᱑᱑,᱑᱔᱖ ᱠᱚᱲᱟ ᱟᱨ ᱑᱙᱒,᱓᱖᱘ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱵᱷᱩᱡᱽ ᱫᱚ ᱚᱦᱢᱚᱫᱟᱵᱟᱫᱽ, ᱵᱚᱰᱳᱫᱚᱨᱟ, ᱥᱩᱨᱚᱛ, ᱢᱩᱢᱵᱟᱭ, ᱫᱤᱞᱞᱤ, ᱠᱚᱞᱠᱟᱛᱟ, ᱯᱩᱱᱮ, ᱜᱟᱡᱤᱭᱟᱵᱟᱫᱽ, ᱡᱚᱭᱯᱩᱨ, ᱟᱡᱽᱢᱮᱨ, ᱦᱟᱯᱩᱲ, ᱢᱚᱨᱫᱟᱵᱟᱫᱽ, ᱵᱟᱨᱮᱞᱤ, ᱠᱷᱚᱲᱚᱜᱽᱯᱩᱨ, ᱩᱡᱡᱮᱱ ᱟᱨ ᱨᱮᱞ ᱜᱟᱹᱰᱤ ᱤᱫᱤ ᱛᱮ ᱥᱤᱧᱚᱛ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱥᱚᱦᱚᱨ ᱨᱮ ᱢᱤᱫᱴᱟᱝ ᱰᱚᱢᱮᱥᱴᱤᱠ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ, ᱡᱟᱦᱟᱸ ᱠᱷᱚᱱ ᱫᱤᱱᱟᱹᱢ ᱦᱤᱞᱚᱜ ᱩᱰᱟᱹᱜᱼᱟ ᱮᱭᱟᱨ ᱤᱱᱰᱤᱭᱟ ᱤᱫᱤ ᱛᱮ ᱪᱟᱪᱞᱟᱣ ᱩᱰᱟᱹᱜᱚᱜ ᱢᱩᱢᱵᱟᱭ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱯᱚᱱᱚᱛ ᱦᱮᱡ ᱥᱮᱱ ᱟᱜ ᱵᱟᱥ ᱥᱚᱦᱚᱨ ᱞᱮᱠᱟᱛᱮ ᱮᱥᱴᱤ ᱥᱴᱮᱸᱰ ᱠᱷᱚᱱ ᱜᱩᱡᱽᱨᱟᱴ ᱨᱮᱱᱟᱜ ᱵᱷᱤᱱᱮ ᱵᱷᱤᱱᱮ ᱴᱷᱟᱶ ᱞᱟᱹᱜᱤᱫ ᱛᱮ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱚᱱᱟ ᱥᱟᱶᱛᱮ, ᱟᱹᱰᱤ ᱜᱟᱱ ᱯᱨᱟᱵᱷᱮᱴ ᱴᱩᱨ ᱳᱯᱨᱮᱴᱚᱨ ᱜᱩᱡᱽᱨᱟᱴ ᱯᱚᱱᱚᱛ ᱵᱷᱤᱛᱤᱨ ᱟᱨ ᱵᱟᱦᱨᱮ ᱢᱩᱬ ᱥᱚᱦᱚᱨ ᱞᱟᱹᱜᱤᱫ ᱥᱟᱨᱟ ᱞᱮᱛᱟᱨ ᱵᱟᱥ ᱪᱟᱞᱟᱜᱼᱟ ᱾ ᱠᱟᱸᱰᱣᱟ ᱩᱰᱟᱹᱱ ᱰᱟᱹᱦᱤ ᱵᱷᱩᱡᱽ ᱠᱷᱚᱱ ᱕᱓ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾
ᱛᱮᱦᱚᱴᱴᱚ ᱥᱚᱫᱟᱱᱚᱱᱫᱚ ᱢᱚᱦᱟᱵᱤᱫᱽᱭᱟᱞᱚᱭ
ᱛᱮᱦᱚᱴᱴᱚ ᱥᱚᱫᱟᱱᱚᱱᱫᱚ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱒᱐᱑᱓ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ, ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱟᱱᱰᱟᱨᱜᱽᱨᱮᱡᱩᱭᱮᱴ ᱢᱮᱱᱮᱞᱟ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱸᱰᱮ ᱫᱚ ᱟᱨᱴᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱦᱚᱞᱫᱤᱵᱚᱱᱤ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱦᱚᱞᱫᱤᱵᱚᱱᱤ (Haldibani) ᱵᱟᱝᱢᱟ ᱦᱩᱞᱫᱤᱵᱩᱱᱤ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱕᱖ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱓᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱒᱑ ᱜᱚᱴᱟᱝ ᱠᱚᱲᱟ ᱟᱨ ᱑᱑᱕ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱒᱓᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱕᱐ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱒᱑ᱹ᱑᱙ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱒᱑ ᱜᱚᱴᱟᱝ ᱠᱚᱲᱟ ᱟᱨ ᱑᱑᱕ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱕᱐, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱖᱑᱓, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱔᱓ᱹ᱐᱑ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱕᱗ᱹ᱗᱘ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱒᱙ᱹ᱑᱗ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱥᱟᱱᱯᱟᱠᱷᱚᱬᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱨᱟᱠᱷᱟᱥᱟᱦᱤ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱕ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱑᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱰᱮᱱᱤ ᱣᱭᱤᱞᱰᱮ
ᱠᱨᱤᱥᱴᱳᱯᱷᱟᱨ ᱰᱮᱱᱤᱞ ᱡᱤᱥᱪᱮᱜᱽ, ᱡᱟᱦᱟᱸᱭ ᱢᱟᱲᱟᱝ ᱰᱮᱱᱤ ᱳᱭᱤᱞᱰᱮ ᱧᱩᱛᱩᱢ ᱛᱮ ᱩᱯᱨᱩᱢ ᱞᱮᱱᱟᱭ , ᱢᱤᱫ ᱢᱟᱨᱠᱤᱱ ᱚᱱᱚᱞᱤᱭᱟᱹ , ᱥᱮᱨᱮᱧ ᱠᱟᱹᱨᱤᱜᱚᱞ , ᱪᱚᱞᱚᱛ ᱪᱤᱛᱟᱹᱨ ᱵᱮᱱᱟᱣᱤᱡ ᱟᱨ ᱟᱢᱨᱤᱠᱟᱱ ᱯᱳᱨᱱᱳᱜᱽᱨᱟᱯᱷᱤᱠ ᱚᱵᱷᱤᱱᱮᱛᱟ ᱾
ᱯᱳᱭᱞᱳ ᱡᱤᱭᱚᱱ
ᱰᱮᱱᱤ ᱳᱭᱤᱞᱰᱮ ᱒᱑ ᱚᱠᱴᱳᱵᱚᱨ ᱑᱙᱘᱕ ᱥᱟᱞ ᱨᱮ ᱟᱞᱟᱢᱮᱫᱟ ᱠᱟᱣᱩᱱᱴᱤ ᱨᱮ ᱡᱟᱱᱟᱢ ᱞᱮᱱᱟ ᱾ ᱦᱩᱰᱤᱧ ᱩᱢᱮᱨ ᱨᱮ ᱩᱱᱤ ᱫᱚ ᱦᱚᱨᱰᱠᱳᱨ ᱯᱮᱝᱠ ᱥᱳ ᱨᱮᱭ ᱥᱮᱞᱮᱫ ᱞᱮᱱᱟ ᱟᱨ ᱚᱱᱟ ᱛᱟᱭᱚᱢ ᱟᱹᱰᱤ ᱠᱚᱢ ᱚᱠᱛᱚ ᱨᱮ ᱩᱱᱤ ᱫᱚ ᱥᱚᱨᱛᱤᱡ ᱮᱡᱽ ᱮ ᱦᱩᱭ ᱞᱮᱱᱟ ᱾ ᱳᱭᱤᱞᱰᱮ ᱛᱩᱨᱩᱭ ᱥᱮᱨᱢᱟ ᱨᱮᱭᱟᱜ ᱚᱱᱢᱟᱱᱫᱨᱚᱜᱚᱭ ᱯᱟᱲᱦᱟᱣᱮ ᱢᱩᱪᱟᱹᱫ ᱠᱮᱫᱟ ᱾
ᱯᱳᱨᱱᱳᱜᱽᱨᱟᱯᱷᱤᱠ ᱠᱟᱹᱢᱤᱦᱚᱨᱟ ᱟᱨ ᱮᱰᱵᱷᱚᱠᱮᱥᱤ
ᱳᱭᱤᱞᱰᱮ " Our Pornography " ᱚᱞ ᱫᱚ ᱫᱟ ᱯᱷᱮᱢᱤᱱᱤᱥᱴ ᱯᱳᱨᱱ ᱵᱚᱠᱼ ᱫᱟ ᱯᱮᱞᱤᱴᱤᱠᱥ ᱚᱯᱷ ᱯᱨᱳᱰᱤᱣᱥᱝ ᱯᱮᱞᱮᱡᱟᱨ " ᱚᱞ ᱨᱮ ᱥᱮᱞᱮᱫ ᱞᱮᱫᱟᱭ, ᱡᱟᱦᱟᱸ ᱫᱚ ᱢᱤᱫ ᱦᱚᱲ ᱦᱚᱲ ᱦᱚᱲ ᱦᱚᱲ ᱠᱚᱣᱟᱜ ᱪᱚᱞᱚᱛ ᱪᱤᱛᱟᱹᱨ ᱵᱤᱨᱤᱫ ᱨᱮᱱ ᱛᱤᱨᱞᱟᱹ ᱠᱚᱣᱟᱜ ᱯᱳᱨᱱ ᱥᱠᱳᱞᱟᱨ ᱟᱨ ᱛᱤᱨᱞᱟᱹ ᱠᱚᱣᱟᱜ ᱚᱞ ᱚᱱᱚᱞ ᱾ ᱳᱭᱤᱞᱰᱮ ᱟᱨ ᱩᱱᱤ ᱨᱮᱱ ᱜᱟᱛᱮ ᱯᱳᱨᱱ ᱥᱴᱟᱨ ᱞᱤᱞᱤ ᱞᱮᱵᱮᱣ ᱫᱚ ᱢᱮᱠᱮᱞᱵᱷ ᱱᱟᱴ ᱯᱳᱨᱱ ᱳᱭᱮᱵᱽᱥᱟᱭᱤᱴ ᱨᱮ ᱡᱳᱜᱟᱡᱳᱜ ᱨᱮᱭᱟᱜ ᱢᱤᱫᱴᱟᱝ ᱪᱚᱞᱚᱛᱪᱤᱛᱟᱹᱨ ᱨᱮ ᱥᱮᱞᱮᱫ ᱞᱮᱫᱟᱭ ᱡᱟᱦᱟᱸ ᱨᱮᱭᱟᱜ ᱡᱚᱥ " ᱦᱚᱨᱰᱠᱳᱨ ᱯᱳᱨᱱᱳᱯᱷᱮᱨᱟ ᱫᱟᱨᱟᱭ ᱛᱮ ᱮᱢᱚᱜ ᱠᱷᱚᱱ ᱦᱚᱸ ᱦᱚᱲ ᱡᱳᱜᱳᱜ ᱤᱫᱤ ᱠᱟᱛᱮ ᱟᱨᱦᱚᱸ ᱡᱩᱠᱛᱤ ᱟᱱᱟᱜ ᱰᱚᱜᱚᱨ ᱮᱢᱚᱜ ᱾   ᱛᱟᱭᱚᱢᱛᱮ ᱱᱚᱶᱟ ᱡᱩᱨᱤᱯᱟᱹᱨᱤ ᱫᱚ ᱫᱟ ᱡᱮᱯᱷ ᱯᱚᱨᱵᱥᱴ ᱥᱳ ᱨᱮ ᱢᱮᱠᱮᱞᱵᱷ ᱱᱟᱴᱯᱳᱨᱱ ᱨᱮᱱ ᱛᱷᱟᱯᱚᱱᱤᱭᱟᱹ ᱥᱤᱱᱰᱤ ᱜᱮᱞᱯ ᱥᱟᱶᱛᱮ ᱥᱟᱭᱤᱴ ᱤᱫᱤ ᱠᱟᱛᱮ ᱵᱤᱵᱮᱫᱟ ᱞᱟᱹᱜᱤᱫ ᱮ ᱥᱮᱴᱮᱨ ᱞᱮᱱᱟ ᱾
ᱟᱨᱦᱚᱸ ᱱᱟᱦᱟᱜ ᱚᱠᱛᱚ ᱨᱮ ᱳᱭᱤᱞᱰᱮ ᱢᱮᱡᱟᱨ ᱵᱤᱼᱵᱮᱹᱞᱮᱹᱞᱮᱹ ᱨᱮᱭᱟᱜ ᱵᱤᱨᱩᱫ ᱨᱮ ᱠᱟᱹᱢᱤ ᱟᱠᱟᱫᱟᱭ ᱡᱟᱦᱟᱫᱚ ᱞᱟᱥ ᱮᱱᱡᱮᱞᱥ ᱠᱟᱣᱩᱱᱴᱤ ᱨᱮ ᱪᱤᱛᱟᱹᱨ ᱵᱮᱱᱟᱣ ᱚᱠᱛᱚ ᱥᱟᱱᱟᱢ ᱯᱳᱨᱱ ᱥᱴᱟᱨ ᱠᱚ ᱠᱳᱱᱰᱳᱢ ᱵᱮᱣᱦᱟᱨ ᱦᱩᱭᱩᱜ ᱞᱟᱹᱠᱛᱤ ᱾ ᱒᱐᱑᱓ ᱥᱟᱹᱦᱤᱛ ᱨᱮᱭᱟᱜ ᱮᱯᱨᱤᱞ ᱨᱮ ᱩᱱᱤ ᱫᱚ ᱢᱤᱫ ᱦᱚᱯᱷᱯᱟᱥᱴ ᱞᱟᱭᱤᱵᱷ ᱵᱤᱵᱮᱲ ᱯᱮᱱᱮᱞ ᱨᱮ ᱱᱚᱶᱟ ᱯᱚᱨᱤᱢᱟᱱ ᱵᱟᱨᱮᱛᱮ ᱵᱤᱵᱮᱲ ᱞᱟᱹᱜᱤᱫ ᱜᱟᱛᱮ ᱯᱳᱨᱱᱳᱜᱽᱨᱟᱯᱷᱤᱠ ᱯᱟᱯᱟᱴᱤᱭᱟᱹ ᱥᱴᱤᱵᱷᱮᱱ ᱥᱮᱱᱴ ᱠᱨᱚᱭᱠᱥ ᱥᱟᱶᱛᱮᱭ ᱥᱮᱴᱮᱨ ᱞᱮᱱᱟ ᱾
ᱪᱚᱞᱚᱛᱪᱤᱛᱟᱹᱨ
ᱟᱭᱟᱜ ᱦᱚᱲ ᱦᱚᱲ ᱪᱚᱞᱚᱛ ᱪᱤᱛᱟᱹᱨ ᱠᱟᱹᱢᱤ ᱡᱤᱭᱚᱱ ᱵᱮᱜᱚᱨ ᱦᱚᱸ ᱳᱭᱤᱞᱰᱮ ᱵᱟᱝᱼᱯᱩᱨᱱᱳᱜᱽᱨᱟᱯᱷᱤᱠ ᱪᱚᱞᱚᱛ ᱪᱤᱛᱟᱹᱨ ᱵᱮᱱᱟᱣ ᱟᱨ ᱥᱟᱯᱲᱟᱣ ᱟᱠᱟᱫᱟᱭ ᱾ ᱱᱚᱶᱟ ᱠᱚ ᱢᱩᱫᱽᱨᱮ ᱠᱤᱪᱷᱩ ᱢᱩᱫᱽᱨᱮ ᱢᱮᱱᱟᱜᱼᱟ ᱯᱷᱨᱤᱥᱠᱱᱱᱤᱭᱩᱠᱞᱤᱭᱟᱨ ᱟᱨ ᱰᱮᱛᱷ ᱮᱱᱰ ᱥᱯᱳᱨᱴᱥᱵᱨᱟᱥ, ᱡᱟᱦᱟᱸ ᱥᱟᱱᱟᱢ ᱜᱮ ᱜᱚᱭ ᱯᱮᱨᱤ ᱯᱟᱴᱷ ᱞᱮᱫᱟᱭ ᱾ ᱱᱤᱭᱩᱠᱞᱤᱣᱟᱨ ᱟᱨ ᱩᱱᱤᱭᱟᱜ ᱮᱴᱟᱜ ᱪᱚᱞᱚᱛ ᱪᱤᱛᱟᱹᱨ ' ᱫᱟ ᱮᱠᱥᱴᱨᱟᱰᱤᱱᱟᱨᱤ ᱢᱟᱱᱰᱮ ᱚᱯᱷ ᱦᱟᱨᱢᱟᱱ ᱵᱽᱨᱩᱢᱵᱤ ' ᱫᱚ ᱟᱠᱷᱲᱟ ᱨᱮ ᱩᱫᱩᱜ ᱥᱚᱫᱚᱨ ᱦᱩᱭ ᱟᱠᱟᱱᱟ ᱾
ᱚᱞ ᱫᱚᱦᱚ
ᱳᱭᱤᱞᱰᱮ ᱯᱮᱭᱟ ᱯᱩᱨᱟᱹᱼᱞᱟᱝ ᱜᱟᱢᱟᱢᱮ ᱩᱪᱷᱟᱹᱱ ᱟᱠᱟᱫᱟ ᱠᱚᱢ ᱴᱩ ᱢᱮᱭ ᱵᱨᱟᱫᱟᱨ (2013) ᱫᱟ ᱳᱞᱵᱷᱥ ᱫᱟ ᱞᱤᱵᱷ ᱤᱱ ᱥᱠᱤᱱ ᱮᱱᱰ ᱥᱯᱮᱥ (2015) ᱟᱨ ᱫᱟ ᱢᱮᱡᱤᱥᱤᱭᱟᱱ (2020) ᱾ 2018 ᱥᱟᱹᱦᱤᱛ ᱨᱮ ᱩᱱᱤ ' ᱵᱟᱰᱤ ᱴᱩ ᱡᱳᱵᱽ ' ᱚᱞ ᱨᱮᱭᱟᱜ ᱢᱤᱫᱴᱟᱝ ᱥᱟᱼᱫᱩᱛᱚ ᱩᱪᱷᱟᱹᱱ ᱞᱮᱫᱟᱭ ᱾
ᱩᱱᱤ ᱫᱚ ᱢᱤᱫᱴᱟᱝ ᱜᱚᱴᱟᱵᱩᱴᱟᱹ ᱵᱞᱚᱜ ' ᱴᱨᱟᱵᱷ ᱳᱭᱮᱥᱴ ᱠᱳᱥᱴ ᱯᱷᱤᱠᱥᱚᱱ ' ᱮ ᱫᱚᱦᱚ ᱞᱮᱫᱟ, ᱡᱟᱦᱟ ᱨᱮ ᱩᱱᱤ ᱟᱡᱟᱜ ᱠᱟᱹᱢᱤ ᱡᱤᱭᱚᱱ ᱨᱮᱱᱟᱜ ᱟᱭᱢᱟ ᱦᱤᱸᱥ ᱜᱮ ᱯᱳᱨᱱᱳᱯᱷᱮᱨᱤ ᱨᱮ ᱟᱭᱟᱜ ᱡᱤᱭᱚᱱ ᱨᱮᱭᱟᱜ ᱵᱚᱨᱱᱚᱱ ᱞᱮᱫᱟᱭ ᱾ ᱱᱚᱶᱟ ᱵᱮᱜᱚᱨ ᱦᱚᱸ ᱩᱱᱤᱭᱟᱜ ᱚᱞ ᱠᱟᱹᱢᱤ ᱠᱚ ᱥᱤᱢᱮᱴᱮᱱ ᱠᱮᱴᱮᱱ ᱚᱱᱞᱟᱭᱤᱱ ᱟᱨ ᱰᱟᱨᱞᱤᱝ ᱦᱚᱭᱩᱥ ᱵᱞᱚᱜ ᱵᱤᱵᱞᱤᱳᱯᱷᱤᱞ ᱮᱨᱟᱴᱤᱠ ᱨᱮ ᱩᱫᱩᱜ ᱥᱚᱫᱚᱨ ᱦᱩᱭ ᱟᱠᱟᱱᱟ ᱾
ᱦᱚᱲ ᱡᱤᱭᱚᱱ
ᱡᱤᱥᱪᱮᱜ ᱫᱚ ᱢᱤᱫ ᱪᱤᱛᱟᱹᱨ ᱵᱮᱱᱟᱣᱤᱡ ᱟᱨ ᱠᱟᱹᱨᱤᱜᱚᱞ ᱢᱮᱜᱤ ᱳᱭᱮᱥᱴ ᱥᱟᱶ ᱵᱟᱯᱞᱟ ᱞᱮᱱᱟᱭ ᱾
ᱱᱚᱠᱥᱟᱞᱵᱟᱲᱤ ᱵᱚᱱᱚᱛ
ᱱᱚᱠᱥᱟᱞᱵᱟᱲᱤ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮᱱᱟᱜ ᱥᱤᱞᱤᱜᱩᱲᱤ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱱᱚᱠᱥᱟᱞᱵᱟᱲᱤ 26.68°N, 88.22°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱕᱒ ᱢᱤᱴᱚᱨ (᱕᱐᱑ ᱯᱷᱤᱴ) ᱢᱮᱱᱟᱜᱼᱟ ᱾
ᱱᱚᱠᱥᱟᱞᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱢᱤᱨᱤᱠ ᱟᱨ ᱠᱟᱨᱥᱤᱭᱟᱝ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱢᱟᱴᱤᱜᱟᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱯᱷᱟᱸᱥᱤᱫᱮᱣᱟ ᱟᱨ ᱠᱷᱚᱲᱤᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱱᱮᱯᱟᱞ ᱨᱮᱱᱟᱜ ᱯᱨᱟᱸᱛ ᱮᱞ ᱑ ᱨᱮ ᱤᱞᱟᱢ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱚᱠᱥᱟᱞᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱘᱑.᱘᱘ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱖ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱒᱑ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱙᱘ ᱜᱚᱴᱟᱝ ᱢᱚᱣᱡᱟ ᱟᱨ ᱗᱘ ᱜᱚᱴᱟᱝ ᱟᱹᱛᱩ ᱟᱨ ᱖ ᱜᱚᱴᱟᱝ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ ᱾ ᱱᱚᱠᱥᱟᱞᱵᱟᱲᱤ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱱᱚᱠᱥᱟᱞᱵᱟᱲᱤ ᱨᱮ ᱢᱮᱱᱟᱜᱼᱟ ᱾
ᱱᱚᱠᱥᱟᱞᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱜᱳᱥᱟᱭᱯᱩᱨ, ᱦᱟᱹᱛᱤᱜᱷᱤᱥᱟ, ᱞᱟᱛᱟᱨ ᱵᱟᱜᱽᱰᱚᱜᱽᱨᱟ, ᱢᱚᱱᱤᱨᱟᱢ, ᱱᱚᱠᱥᱟᱞᱵᱟᱲᱤ ᱟᱨ ᱪᱮᱛᱟᱱ ᱵᱟᱜᱽᱰᱚᱜᱽᱨᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱚᱠᱥᱟᱞᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱖᱕,᱕᱒᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱙᱗,᱗᱑᱓ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱖᱗,᱘᱐᱖ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱘᱕,᱐᱕᱔ (᱕᱑%) ᱠᱚᱲᱟ ᱟᱨ ᱘᱐,᱔᱖᱙ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱘,᱘᱙᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱔᱔,᱓᱒᱘ (᱒᱖.᱗᱘%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱓᱒,᱓᱘᱘ (᱑᱙.᱕᱗%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱱᱚᱠᱥᱟᱞᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱰᱩᱢᱨᱤᱜᱩᱲᱤ (᱑᱓,᱔᱑᱖), ᱩᱛᱛᱚᱨ ᱵᱟᱜᱽᱰᱚᱜᱽᱨᱟ (᱒᱕,᱐᱔᱔), ᱡᱮᱱᱤ (᱘,᱗᱔᱗), ᱵᱷᱤᱢᱨᱟᱢ (᱑᱑,᱐᱕᱘), ᱞᱟᱞᱢᱚᱱ (᱖,᱘᱙᱔) ᱟᱨ ᱫᱚᱠᱠᱷᱤᱱ ᱵᱟᱜᱽᱰᱚᱜᱽᱨᱟ (᱒,᱖᱔᱗) ᱾
ᱱᱚᱠᱥᱟᱞᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱠᱚᱢᱞᱟ (᱔,᱙᱐᱘) ᱟᱨ ᱨᱟᱹᱱᱤᱰᱟᱸᱜᱟ (᱔,᱖᱕᱕) ᱾
ᱱᱚᱠᱥᱟᱞᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱨᱚᱝᱯᱟᱹᱱᱤ (᱓,᱖᱑᱙), ᱰᱷᱚᱠᱱᱟ (᱓,᱕᱓᱗) ᱟᱨ ᱱᱚᱠᱥᱟᱞᱵᱟᱲᱤ (᱑,᱖᱑᱘) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱚᱠᱥᱟᱞᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱑᱐,᱖᱖᱓ ᱜᱚᱴᱟᱝ (᱗᱕.᱔᱗%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱖᱒,᱒᱗᱐ (᱘᱒.᱗᱐%) ᱠᱚᱲᱟ ᱟᱨ ᱔᱘,᱓᱙᱓ (᱖᱗.᱘᱔%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱔.᱘᱖% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱱᱚᱠᱥᱟᱞᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱤᱱᱫᱩ ᱫᱷᱚᱨᱚᱢ ᱠᱚᱣᱟᱜ ᱮᱞ ᱑᱔᱒,᱓᱙᱖ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱘᱖.᱐᱘% ᱛᱟᱦᱮᱸ ᱠᱟᱱᱟ ᱾ ᱤᱥᱟᱹᱭ ᱫᱷᱚᱨᱚᱢ ᱠᱚᱣᱟᱜ ᱮᱞ ᱑᱐,᱘᱗᱘ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱖.᱕᱗% ᱛᱟᱦᱮᱸ ᱠᱟᱱᱟ ᱾ ᱤᱥᱞᱟᱢ ᱫᱷᱚᱨᱚᱢ ᱠᱚᱣᱟᱜ ᱮᱞ ᱙,᱔᱒᱐ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱕.᱖᱙% ᱛᱟᱦᱮᱸ ᱠᱟᱱᱟ ᱾ ᱵᱩᱫᱫᱷᱚ ᱫᱷᱚᱨᱚᱢ ᱠᱚᱣᱟᱜ ᱮᱞ ᱒,᱑᱖᱔ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱑.᱓᱑% ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱠᱚᱣᱟᱜ ᱮᱞ ᱖᱖᱕ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱐.᱔᱐% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱓᱒.᱖᱔% ᱫᱚ ᱵᱟᱝᱞᱟ, ᱑᱔.᱗᱙% ᱫᱚ ᱱᱮᱯᱟᱞᱤ, ᱑᱓.᱒᱗% ᱫᱚ ᱥᱟᱫᱽᱨᱤ, ᱑᱒.᱔᱗% ᱫᱚ ᱨᱟᱡᱽᱵᱚᱝᱥᱤ, ᱑᱒.᱒᱒% ᱫᱚ ᱦᱤᱱᱫᱤ, ᱒.᱙᱗% ᱫᱚ ᱠᱩᱲᱩᱠᱷ, ᱑.᱖᱙% ᱫᱚ ᱵᱷᱳᱡᱽᱯᱩᱨᱤ, ᱑.᱐᱗% ᱫᱚ ᱵᱳᱲᱳ ᱟᱨ ᱐.᱙᱑% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱵᱮᱸᱠᱤᱝ
᱒᱐᱑᱒-᱑᱓ ᱥᱟᱞ ᱨᱮ, ᱱᱚᱠᱥᱟᱞᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱖ ᱜᱚᱴᱟᱝ ᱵᱮᱯᱟᱨ ᱵᱮᱸᱠ ᱟᱨ ᱵᱟᱨᱭᱟ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱒ ᱫᱚ ᱱᱚᱠᱥᱟᱞᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱠᱟᱴᱤᱦᱟᱨ-ᱥᱤᱞᱤᱜᱩᱲᱤ ᱞᱟᱭᱤᱱ ᱨᱮ ᱵᱟᱜᱽᱰᱚᱜᱽᱨᱟ, ᱦᱚᱛᱤᱜᱷᱤᱥᱟ ᱟᱨ ᱱᱚᱠᱥᱟᱞᱵᱟᱲᱤ ᱨᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱵᱟᱜᱽᱰᱚᱜᱽᱨᱟ ᱩᱰᱟᱹᱱ ᱰᱟᱹᱦᱤ ᱫᱚ ᱢᱤᱫ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱥᱩᱨ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
᱒᱐᱑᱒-᱑᱓ ᱥᱟᱞ ᱨᱮ, ᱱᱚᱠᱥᱟᱞᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱒᱔ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱑᱒,᱐᱖᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱗ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱑,᱗᱕᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱖ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱕,᱑᱖᱒ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱙ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱕,᱐᱔᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱱᱚᱠᱥᱟᱞᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱗᱘ ᱜᱚᱴᱟᱝ ᱟᱹᱛᱩ ᱠᱷᱚᱱ ᱑᱖ ᱜᱚᱴᱟᱝ ᱟᱹᱛᱩ ᱨᱮ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱑᱘ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱑᱒ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱗ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱓ ᱥᱟᱞ ᱨᱮ, ᱱᱚᱠᱥᱟᱞᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱫᱮᱦᱟᱛ ᱟᱥᱯᱟᱛᱟᱞ, ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱱᱤᱡᱮ ᱟᱥᱯᱟᱛᱟᱞ ᱚᱲᱟᱜ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱖᱐ ᱵᱮᱰ ᱟᱨ ᱑᱕ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱕ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱱᱚᱠᱥᱟᱞᱵᱟᱲᱤ ᱜᱨᱟᱢᱤᱬ ᱟᱥᱯᱟᱛᱟᱞ, ᱱᱚᱠᱥᱟᱞᱵᱟᱲᱤ ᱨᱮ ᱕᱐ ᱵᱮᱰ ᱟᱜ, ᱱᱚᱠᱥᱟᱞᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱵᱟᱜᱽᱰᱚᱜᱽᱨᱟ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ (᱑᱐ ᱵᱮᱰ ᱟᱜ) ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱫᱚᱥᱨᱚᱛᱷ ᱜᱟᱜᱽᱨᱟᱭ
ᱫᱚᱥᱨᱚᱛᱷ ᱜᱟᱜᱽᱨᱟᱭ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱠᱷᱚᱨᱥᱚᱶᱟ ᱢᱟᱹᱪᱤ ᱠᱷᱚᱱ ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱚᱨᱪᱟ ᱨᱤᱱᱤᱡ ᱮᱢ.ᱮᱞ.ᱮ ᱠᱟᱱᱟ ᱾ ᱒᱐᱑᱔ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱱᱚᱣᱟ ᱵᱷᱟᱨᱚᱛᱤᱭᱚ ᱡᱟᱱᱛᱟ ᱫᱚᱞ ᱨᱤᱱᱤᱡ ᱠᱟᱱᱰᱤᱰᱮᱴ ᱚᱨᱡᱩᱱ ᱢᱩᱱᱰᱟᱹ ᱫᱚ ᱑᱑᱙᱖᱖ ᱵᱷᱚᱴ ᱛᱮ ᱦᱟᱨᱟᱣ ᱠᱟᱛᱮ ᱵᱟᱪᱷᱱᱟᱣ ᱮᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:Year of birth missing (living people) ᱛᱷᱚᱠ:Living people ᱛᱷᱚᱠ:21st-century Indian politicians
ᱢᱩᱡᱚᱯᱷᱚᱨᱱᱚᱜᱚᱨ
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱩᱡᱚᱯᱷᱚᱨ ᱱᱚᱜᱚᱨ ᱱᱚᱜᱚᱨᱯᱟᱞᱤᱠᱟ ᱨᱤᱱ ᱦᱚᱲ ᱮᱞ ᱓᱙᱒,᱔᱕᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱔᱙᱔,᱗᱙᱒ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱜᱚᱨ ᱯᱟᱞᱤᱠᱟ ᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱘᱙᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ ᱟᱨ ᱑᱒.᱒% ᱦᱚᱲ ᱮᱞ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱘᱐.᱙᱙% ᱛᱟᱦᱮᱸ ᱠᱟᱱᱟ; ᱠᱚᱲᱟ ᱟᱜ ᱥᱮᱪᱮᱫ ᱘᱕.᱘᱒% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱕.᱖᱕% ᱛᱟᱦᱮᱸ ᱠᱟᱱᱟ ᱾
ᱥᱚᱦᱚᱨ ᱨᱮ ᱕᱕.᱗᱙% ᱦᱤᱱᱫᱩ, ᱔᱑.᱓᱙% ᱢᱩᱥᱞᱤᱢ, ᱑.᱕% ᱥᱤᱠᱷ, ᱐.᱕% ᱤᱥᱟᱹᱭ ᱟᱨ ᱒% ᱡᱳᱭᱱᱳ ᱢᱮᱱᱟᱜ ᱠᱚᱣᱟ ᱾
ᱢᱩᱡᱚᱯᱷᱚᱨᱱᱚᱜᱚᱨ ᱥᱚᱦᱚᱨ ᱱᱚᱜᱚᱨ ᱵᱟᱹᱭᱥᱤ ᱤᱫᱤ ᱛᱮ ᱥᱟᱥᱚᱱᱚᱜ ᱠᱟᱱᱟ ᱱᱚᱣᱟ ᱢᱩᱡᱚᱯᱷᱚᱨᱱᱚᱜᱚᱨ ᱥᱚᱦᱨᱤ ᱜᱩᱴ ᱧᱩᱛᱩᱢ ᱛᱮ ᱦᱤᱡᱩᱜᱼᱟ ᱾ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱓᱙᱒,᱔᱕᱑ ᱦᱚᱲ ᱢᱮᱱᱟᱜ ᱠᱚᱣᱟ; ᱥᱚᱦᱨᱤ/ᱢᱟᱦᱟᱱᱟᱜᱽᱨᱤ ᱦᱚᱲ ᱮᱞ ᱔᱙᱔,᱗᱙᱒ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱠᱟᱨᱮ ᱒᱖᱑,᱓᱓᱘ ᱠᱚᱲᱟ ᱟᱨ ᱒᱓᱓,᱔᱕᱔ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱢᱩᱡᱚᱯᱷᱚᱨᱱᱚᱜᱚᱨ ᱥᱚᱲᱚᱠ ᱟᱨ ᱨᱮᱞᱣᱮ ᱰᱟᱦᱟᱨ ᱤᱫᱤ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱜᱟᱡᱤᱭᱟᱵᱟᱫᱽ ᱼ ᱥᱚᱦᱟᱨᱚᱱᱯᱩᱨ ᱞᱟᱭᱤᱱ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱱᱤᱭᱟᱹ ᱞᱮᱠᱟ ᱥᱚᱦᱚᱨ ᱠᱷᱚᱱ ᱡᱷᱟᱹᱞ ᱥᱟᱸᱜᱤᱧ ᱥᱮᱱᱚᱜ ᱢᱮᱱᱟᱜᱼᱟ ᱾ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱱᱟᱶᱟ ᱫᱤᱞᱞᱤ, ᱯᱟᱪᱮ ᱩᱛᱚᱨ ᱯᱨᱚᱫᱮᱥ, ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ, ᱯᱚᱧᱡᱟᱵᱽ, ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱮᱢᱟᱱ ᱴᱷᱟᱶ ᱮ ᱡᱚᱲᱟᱣᱟ ᱾ ᱰᱮᱦᱨᱟᱰᱩᱱ ᱥᱟᱛᱟᱵᱽᱫᱤ ᱮᱠᱥᱯᱨᱮᱥ ᱟᱨ ᱰᱮᱦᱨᱟᱰᱩᱱ ᱡᱟᱱ ᱥᱟᱛᱟᱵᱽᱫᱤ ᱮᱠᱥᱯᱨᱮᱥ ᱴᱨᱮᱱ ᱢᱩᱡᱽᱯᱷᱚᱨᱱᱚᱜᱚᱨ ᱥᱴᱮᱥᱚᱱ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱱᱚᱣᱟ ᱨᱮᱞ ᱰᱟᱦᱟᱨ ᱢᱤᱨᱟᱴ ᱼ ᱥᱟᱦᱨᱟᱱᱯᱩᱨ ᱠᱷᱚᱸᱰ ᱫᱚ ᱱᱤᱛᱚᱜ ᱥᱟᱢᱟᱝ ᱰᱮᱰᱤᱠᱮᱰᱤᱴ ᱯᱷᱨᱮᱴ ᱠᱚᱨᱤᱰᱚᱨ ᱨᱮᱱᱟᱜ ᱢᱤᱫ ᱴᱷᱟᱶ ᱞᱮᱠᱟᱛᱮ ᱩᱴᱷᱱᱟᱹᱣ ᱦᱩᱭᱩᱜ ᱠᱟᱱᱟ ᱾ ᱜᱚᱞᱤᱭᱟᱨᱟ ᱯᱚᱧᱡᱟᱵᱽ ᱨᱮᱱᱟᱜ ᱞᱩᱫᱷᱤᱭᱟᱱᱟ ᱠᱷᱚᱱ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱫᱟᱱᱠᱩᱱᱤ ᱫᱷᱟᱹᱵᱤᱡ ᱟᱴᱮᱫ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ᱕᱘ (NH-58) ᱢᱩᱡᱚᱯᱷᱚᱨᱱᱚᱜᱚᱨ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱱᱚᱣᱟ ᱨᱟᱡᱽᱰᱟᱦᱟᱨ ᱮᱛᱚᱢ ᱥᱮᱦᱮᱫ ᱨᱮ ᱫᱤᱞᱞᱤ ᱥᱮᱦᱮᱫ ᱟᱨ ᱠᱚᱧᱮ ᱥᱮᱦᱮᱫ ᱨᱮ ᱩᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮ ᱦᱮᱢᱟᱞ ᱵᱩᱨᱩ ᱪᱮᱛᱟᱱ ᱥᱮᱴᱮᱨ ᱞᱟᱹᱜᱤᱫ ᱛᱮ ᱡᱚᱲᱟᱜᱼᱟ ᱾ ᱨᱟᱡᱽᱰᱟᱦᱟᱨ ᱢᱩᱡᱚᱯᱷᱚᱨᱱᱚᱜᱚᱨ ᱥᱚᱦᱚᱨ ᱥᱟᱶᱛᱮ ᱩᱛᱚᱨᱟᱠᱷᱚᱸᱰ ᱨᱮᱱᱟᱜ ᱜᱟᱲᱣᱟᱞ ᱴᱚᱴᱷᱟ ᱞᱟᱹᱜᱤᱫ ᱥᱚᱲᱚᱠ ᱯᱚᱨᱤᱣᱚᱦᱚᱱ ᱵᱮᱠᱵᱚᱱ (backbone) ᱢᱮᱱᱟᱜᱼᱟ ᱾ ᱱᱤᱭᱟᱹ ᱨᱟᱡᱽᱰᱟᱦᱟᱨ ᱤᱫᱤ ᱛᱮ ᱦᱚᱨᱤᱫᱣᱟᱨ, ᱨᱤᱥᱤᱠᱮᱥ, ᱰᱮᱦᱨᱟᱰᱩᱱ ᱥᱟᱶᱛᱮ ᱵᱚᱫᱽᱨᱤᱱᱟᱛᱷ ᱟᱨ ᱠᱮᱫᱟᱨᱱᱟᱛᱷ ᱥᱚᱦᱚᱨ ᱟᱨ ᱴᱚᱴᱷᱟᱹᱨᱤ ᱥᱮᱵᱟᱜᱼᱟ ᱾
ᱥᱟᱹᱠᱷᱭᱟᱹᱛ
14. https://commons.m.wikimedia.org/wiki/File:Priyank_chaudhary_boxer.jpg
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱩᱡᱚᱯᱷᱚᱨᱱᱚᱜᱚᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱟᱨᱳᱜᱭᱳ ᱥᱮᱛᱩ
ᱟᱨᱳᱜᱭᱚ ᱥᱮᱛᱩ |ᱫᱚ ᱥᱤᱧᱚᱛ ᱨᱮᱱᱟᱜ ᱠᱳᱵᱷᱤᱰ ᱑᱙ ᱟᱯ ᱠᱟᱱᱟ ᱾ ᱱᱚᱣᱟ ᱟᱯ ᱛᱟᱞᱟᱛᱮ ᱢᱤᱫ ᱦᱚᱲ ᱠᱳᱨᱳᱱᱟ ᱯᱟᱸᱡᱟ, ᱞᱚᱠᱷᱚᱬ ,ᱱᱤᱡ-ᱟ ᱛᱩᱞᱟᱹ ᱡᱚᱠᱷᱟ ᱮᱢᱟᱱ ᱰᱤᱡᱤᱴᱟᱞ ᱥᱮᱵᱟ ᱧᱟᱢᱚᱜ ᱠᱟᱱᱟ ᱾ ᱱᱚᱣᱟ ᱟᱯ ᱰᱚ ᱢᱚᱵᱟᱭᱤᱞ ᱞᱟᱹᱜᱤᱰ ᱠᱟᱱᱟ ᱾ ᱱᱚᱣᱟ ᱟᱯ ᱤᱞᱮᱠᱴᱨᱳᱱᱤᱠᱥ ᱟᱴ ᱤᱱᱯᱷᱚᱨᱢᱮᱥᱚᱱ ᱴᱮᱠᱱᱳᱞᱳᱡᱤ ᱢᱚᱱᱛᱨᱟᱲᱚᱭ ᱛᱟᱹᱨᱤᱛᱮ  ᱱᱮᱥᱚᱱᱟᱞ ᱤᱱᱯᱷᱚᱨᱢᱟᱴᱤᱠᱥ ᱥᱮᱱᱴᱚᱨ ᱛᱩᱞᱩᱡ ᱛᱮ ᱥᱟᱯᱲᱟᱣ ᱟᱠᱟᱱᱟ ᱾
᱔᱐ ᱢᱟᱦᱟᱸ ᱨᱮ ᱱᱚᱣᱟ ᱟᱯ ᱑᱐᱐ ᱢᱤᱞᱤᱭᱚᱤᱱ ᱤᱱᱥᱴᱚᱞ ᱮ ᱥᱮᱴᱮᱨ ᱞᱮᱫ-ᱟ ᱾ ᱒᱖ ᱢᱮ ᱦᱤᱞᱚᱜ ᱫᱟᱱᱟᱝ ᱟᱨ ᱨᱩᱠᱷᱭᱟᱹ ᱪᱤᱱᱛᱟᱹ ᱛᱟᱞᱟᱨᱮ ᱱᱚᱣᱟ ᱨᱮᱱᱟᱜ ᱢᱩᱲᱩᱛ ᱠᱳᱰ ᱫᱤᱥᱩᱣᱟ ᱮᱱᱟ ᱾
ᱪᱮᱛᱟᱱ ᱠᱟᱛᱷᱟ
ᱱᱚᱣᱟ ᱟᱯ ᱨᱮᱱᱟᱜ ᱢᱩᱲ ᱡᱚᱥ ᱫᱚ COVID-19 ᱤᱫᱤᱭᱟᱛᱮ ᱦᱚᱲ ᱠᱚ ᱪᱤᱨᱜᱟᱹᱞ ᱠᱚ ᱢᱟ ᱟᱨ ᱥᱤᱧᱚᱛ ᱨᱤᱱ ᱦᱚᱞ ᱠᱚ ᱦᱚᱲᱢᱚ ᱥᱟᱶᱟᱨ ᱥᱮᱵᱟ ᱠᱚ ᱥᱮᱴᱮᱨ ᱟᱨ ᱥᱟᱶ ᱥᱟᱹᱜᱟᱹᱭ ᱡᱚᱲᱟᱣ ᱮᱫ-ᱟ ᱾ COVID-19 ᱡᱟᱸᱜᱮ ᱫᱟᱨᱟᱢ ᱞᱟᱹᱜᱤᱫ ᱥᱚᱨᱠᱟᱨ-ᱟ ᱦᱚᱲᱢᱚ ᱥᱟᱶᱟᱨ ᱵᱤᱵᱷᱟᱜ ᱨᱮᱱᱟᱜ ᱠᱟᱹᱢᱤᱦᱚᱨᱟ ᱟᱨ ᱫᱤᱥᱟᱹ ᱩᱫᱩᱜ ᱟᱨ ᱱᱟᱯᱟᱭ ᱦᱩᱰᱤᱥ ᱠᱚᱭ ᱯᱟᱥᱱᱟᱣ-ᱟ ᱾ ᱥᱢᱟᱨᱴ ᱯᱷᱳᱱ ᱨᱮ ᱡᱤᱯᱤᱮᱥ ᱟᱨ ᱵᱞᱩᱴᱩᱛᱷ ᱛᱩᱞᱩᱡ ᱛᱮ ᱠᱳᱨᱳᱱᱟ ᱟᱡᱟᱨ ᱠᱚᱜ ᱯᱟᱸᱡᱟ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱᱟ ᱾ ᱵᱞᱩᱴᱩᱛᱷ ᱛᱮ ᱱᱚᱣᱟ ᱵᱟᱰᱟᱭᱚᱜ-ᱟ ᱡᱮ ᱥᱩᱨ ᱥᱩᱯᱩᱨ ᱨᱮ ᱚᱠᱚᱭ ᱠᱚ  ᱠᱳᱨᱳᱱᱟ ᱟᱡᱟᱨ ᱦᱚᱲ ᱖ ᱯᱷᱩᱴ ᱵᱦᱤᱛᱨᱤ ᱨᱮ ᱢᱮᱱᱟᱭᱟ ᱥᱮ ᱵᱟᱝ ᱾ ᱡᱤᱯᱤᱮᱥ ᱛᱩᱞᱩ ᱛᱮ ᱵᱟᱰᱟᱭᱚᱜ-ᱟ ᱡᱟᱦᱟ ᱴᱷᱟᱶ ᱮᱢ ᱪᱟᱞᱟᱜ ᱠᱟᱱᱟ ᱚᱱᱟ ᱡᱟᱭᱜᱟ ᱟᱡᱟᱨ ᱦᱚᱲ ᱥᱟᱸᱜᱮ ᱢᱮᱱᱟᱜ ᱠᱚᱣᱟ ᱥᱮ ᱵᱟᱝ-ᱟ ᱾ ᱱᱚᱣᱟ ᱟᱯ ᱴᱩᱞᱩᱡ ᱟᱡᱟᱨ ᱦᱚᱲ ᱠᱚᱣᱟᱜ ᱛᱟᱹᱞᱠᱟᱹ ᱵᱮᱱᱟᱣ ᱨᱮᱦᱚᱸ ᱥᱚᱦᱚᱰ ᱧᱟᱢᱚᱜ ᱠᱟᱱᱟ ᱾ ᱟᱨᱳᱜᱭᱚ ᱥᱮᱛᱩ ᱫᱚ ᱱᱟᱣᱟ ᱵᱷᱚᱨᱥᱚᱱ ᱟᱯ ᱠᱟᱱᱟ ᱞᱟᱦᱟ ᱨᱮ ᱠᱳᱨᱳᱱᱟ ᱠᱚᱵᱷᱚᱪ ᱧᱩᱴᱩᱢ ᱛᱮ ᱟᱯ ᱵᱮᱱᱟᱣ ᱞᱮᱱᱟ, ᱱᱟᱣᱟᱱᱟᱜ ᱵᱮᱨᱮᱫ ᱮᱱ ᱛᱟᱭᱚᱢ ᱥᱤᱧᱚᱛ ᱥᱚᱨᱠᱟᱨ ᱢᱟᱨᱮᱱᱟᱜ ᱫᱚᱭ ᱚᱪᱚᱜ ᱠᱮᱫ-ᱟ ᱾
ᱜᱩᱬ
᱕᱐᱐ ᱢᱤᱴᱚᱨ ᱥᱩᱯᱩᱨ ᱨᱮ ᱛᱤᱱᱟᱹᱜ COVID-19 ᱯᱳᱡᱤᱴᱤᱵ ᱦᱚᱲ ᱢᱮᱱᱟᱜ ᱠᱚᱣᱟᱜ ᱵᱟᱰᱟᱭᱚᱜ-ᱟ ᱾ 1 km, 2 km, 5 km and 10 km from the user. ᱱᱚᱣᱟ ᱟᱯ Application Programming Interface (API) ᱪᱷᱟᱢᱰᱟ ᱛᱩᱞᱩᱡ ᱛᱮ ᱵᱮᱱᱟᱣ ᱟᱠᱟᱱᱟ, ᱡᱟᱦᱟᱸ ᱠᱷᱟᱹᱛᱤᱨ ᱠᱚᱢᱯᱩᱴᱚᱨ ᱯᱨᱳᱜᱨᱟᱢ, ᱢᱳᱵᱟᱭᱤᱞ ᱟᱯᱞᱤᱠᱮᱥᱚᱱ, ᱣᱮᱵ ᱥᱚᱨᱵᱷᱤᱥ ᱛᱩᱞᱩᱡ ᱱᱚᱣᱟ ᱨᱮᱱᱟ ᱵᱮᱣᱨᱟ ᱠᱚ ᱵᱮᱵᱦᱟᱨ ᱜᱟᱱᱚᱜ-ᱟ ᱾
ᱛᱮᱞᱟ
ᱱᱤᱛᱤ ᱟᱭᱚᱜᱽ ᱥᱤ ᱤ ᱳ ᱞᱟᱹᱭ ᱥᱚᱫᱚᱨ ᱞᱮᱫ-ᱟ ᱓ ᱢᱟᱦᱟᱸ ᱠᱷᱚᱱ ᱑᱗ ᱢᱟᱦᱟᱸ ᱵᱷᱤᱛᱨᱤ ᱨᱮ ᱓᱐᱐᱐ ᱠᱷᱚᱱ ᱡᱟᱹᱥᱛᱤ ᱦᱚᱴᱥᱯᱚᱴ ᱪᱤᱱᱷᱟᱹᱣ ᱨᱟᱠᱟᱵ ᱞᱮᱫ ᱟᱭ ᱾"
ᱱᱚᱣᱟ ᱦᱚᱸ ᱧᱮᱞ ᱢᱮ
᱒᱐᱑᱙-᱒᱐ ᱥᱮᱨᱢᱟ ᱨᱮ ᱠᱚᱨᱚᱱᱟ ᱵᱷᱟᱭᱨᱟᱥ ᱨᱮᱭᱟᱜ ᱡᱮᱜᱮᱫ ᱫᱳᱹᱨᱞᱚᱭ
ᱦᱟᱡᱤᱜᱚᱧᱡᱽ ᱫᱩᱨᱜᱚ
ᱦᱟᱡᱤᱜᱚᱧᱡᱽ ᱫᱩᱨᱜᱚ ᱫᱚ ᱢᱩᱜᱷᱚᱞ ᱟᱢᱚᱞ ᱨᱮ ᱛᱮᱭᱟᱨ ᱟᱠᱟᱱ ᱢᱤᱫ ᱫᱟᱜ ᱫᱩᱨᱜᱚ ᱥᱮ ᱜᱟᱲ ᱠᱟᱱᱟ᱾ ᱱᱤᱭᱟᱹ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱱᱟᱨᱟᱭᱚᱱᱜᱚᱧᱡᱽ ᱨᱮᱱᱟᱜ ᱦᱟᱡᱤᱜᱚᱧᱡᱽ ᱟᱰᱮᱯᱟᱥᱮ ᱥᱤᱛᱚᱞᱚᱠᱠᱷᱟ ᱜᱟᱰᱟ ᱟᱲᱮ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱠᱷᱤᱡᱤᱨᱯᱩᱨ ᱫᱩᱨᱜᱚ ᱥᱮ ᱜᱟᱲ ᱦᱚᱸ ᱠᱚ ᱢᱮᱛᱟᱜ ᱜᱮᱭᱟ᱾ ᱰᱷᱟᱠᱟ ᱥᱚᱦᱚᱨ ᱨᱩᱠᱷᱤᱭᱟᱹ ᱞᱟᱜᱤᱫ ᱢᱤᱫ ᱜᱮᱞ ᱮᱭᱟᱭ ᱥᱟᱭ ᱥᱮᱨᱢᱟ ᱥᱮᱡ ᱯᱮᱭᱟ ᱫᱟᱜ ᱫᱩᱨᱜᱚ ᱥᱮ ᱴᱨᱟᱭᱟᱝᱜᱟᱞ ᱚᱵᱽ ᱚᱣᱟᱴᱟᱨ ᱯᱷᱚᱨᱴ ᱠᱚ ᱛᱮ ᱱᱤᱭᱟᱹ ᱫᱩᱨᱜᱚ ᱫᱚ ᱵᱮᱱᱟᱣ ᱞᱮᱱᱟ᱾ ᱢᱚᱜᱽ ᱟᱨ ᱯᱩᱨᱛᱩᱜᱤᱡᱽ ᱠᱚᱣᱟᱜ ᱟᱠᱨᱚᱢᱚᱱ ᱠᱷᱚᱱ ᱵᱟᱧᱪᱟᱣᱚᱜ ᱞᱟᱹᱜᱤᱫ ᱢᱩᱜᱷᱚᱞ ᱥᱩᱵᱟᱫᱟᱨ ᱤᱥᱞᱟᱢ ᱠᱷᱟᱱ ᱯᱟᱥᱮᱡ ᱱᱤᱭᱟᱹᱭ ᱛᱮᱭᱟᱨ ᱟᱠᱟᱫᱟ᱾ ᱱᱚᱣᱟ ᱜᱟᱲ ᱫᱚ ᱨᱟᱡᱽᱫᱷᱟᱱᱤ ᱰᱷᱟᱠᱟ ᱠᱷᱚᱱ ᱑᱔ᱹ᱖᱘ ᱠᱤᱞᱳ ᱥᱟᱝᱜᱤᱧ ᱨᱮ ᱢᱮᱱᱟᱜᱼᱟ᱾ thumb|ᱦᱟᱡᱤᱜᱚᱧᱡᱽ ᱫᱩᱨᱜᱚ ᱯᱩᱨᱩᱵᱽ ᱥᱮᱡ ᱠᱷᱚᱱ
ᱯᱷᱮᱰᱮᱛ
https://bn.wikipedia.org/wiki/%E0%A6%B9%E0%A6%BE%E0%A6%9C%E0%A6%BF%E0%A6%97%E0%A6%9E%E0%A7%8D%E0%A6%9C_%E0%A6%A6%E0%A7%81%E0%A6%B0%E0%A7%8D%E0%A6%97 ᱛᱷᱚᱠ:ᱱᱟᱜᱟᱢ ᱛᱷᱚᱠ:ᱱᱟᱜᱟᱢᱤᱭᱟᱹ ᱴᱚᱴᱷᱟ
ᱯᱤᱨᱴᱟᱸᱲ ᱵᱚᱱᱚᱛ
ᱯᱤᱨᱴᱟᱸᱲ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱰᱩᱢᱨᱤ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱥᱤᱵᱽ ᱛᱷᱟᱯᱟ
ᱥᱤᱵᱽ ᱛᱷᱟᱯᱟ (Shiva Thapa; ᱡᱟᱱᱟᱢ: ᱘ ᱰᱤᱥᱮᱢᱵᱚᱨ, ᱑᱙᱙᱓) ᱟᱥᱟᱢ ᱨᱮᱱ ᱢᱤᱫ ᱵᱚᱠᱥᱤᱝ ᱠᱷᱤᱞᱟᱹᱲᱤᱭᱟᱹ। ᱯᱩᱱᱮ ᱨᱮ ᱢᱮᱱᱟᱜ ᱟᱨᱢᱤ ᱥᱯᱚᱨᱴᱥ ᱮᱠᱟᱰᱮᱢᱤ ᱠᱷᱚᱱ ᱥᱮᱪᱮᱫ ᱦᱟᱛᱟᱣ ᱠᱟᱛᱮ ᱱᱩᱭᱫᱚ ᱒᱐᱑᱒ ᱥᱟᱞᱮ ᱨᱮ ᱦᱩᱭᱮᱱ ᱞᱚᱱᱰᱚᱱ ᱚᱞᱤᱢᱯᱤᱠ ᱨᱮ ᱫᱟᱣ ᱦᱟᱛᱟᱣ ᱞᱟᱹᱜᱤᱫ ᱟᱸᱹᱛᱮ ᱧᱟᱢ ᱞᱮᱫᱟ | ᱯᱷᱞᱟᱭᱣᱮᱴ ᱥᱟᱠᱷᱟ ᱨᱮ ᱥᱤᱧᱚᱛ ᱫᱤᱥᱚᱢ ᱥᱮᱡ ᱠᱷᱚᱱ ᱦᱮᱯᱨᱟᱣ ᱞᱟᱹᱜᱤᱫ ᱫᱟᱣᱮ ᱧᱟᱢ ᱠᱮᱫ ᱫᱤᱥᱚᱢ ᱨᱮᱱ ᱦᱩᱰᱤᱧ ᱩᱛᱟᱹᱨ ᱵᱚᱠᱥᱟᱨ ᱠᱟᱱᱟᱭ|
ᱯᱤᱨᱴᱟᱸᱲ ᱵᱚᱱᱚᱛ
ᱢᱤᱫ ᱧᱮᱱᱮᱞ
ᱜᱤᱨᱤᱰᱤᱦ ᱫᱚ ᱢᱤᱫ ᱰᱷᱤᱯᱟᱹ ᱚᱛᱮᱛ ᱴᱚᱴᱷᱟ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱫᱚ ᱢᱤᱫ ᱢᱟᱨᱟᱝ ᱛᱟᱞᱢᱟ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱚᱛᱱᱚᱜ
ᱯᱤᱨᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱟᱹᱛᱩ ᱪᱤᱨᱠᱤ, 24.04333°N, 86.16028°W ᱨᱮ ᱢᱮᱱᱟᱜᱼᱟ ᱾ ᱯᱤᱨᱴᱟᱸᱲ ᱯᱩᱞᱤᱥ ᱥᱴᱮᱥᱚᱱ ᱫᱚ ᱪᱤᱨᱠᱤ ᱨᱮ ᱢᱮᱱᱟᱜᱼᱟ ᱾
ᱯᱤᱨᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱜᱤᱨᱤᱰᱤᱦ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮ ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮ ᱛᱚᱯᱪᱟᱸᱪᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱰᱩᱢᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱯᱤᱨᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱙᱒.᱘᱖ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱑᱗ ᱜᱚᱴᱟᱝ ᱟᱹᱛᱩ ᱯᱟᱸᱪᱟᱭᱟᱛ ᱢᱮᱱᱟᱜᱼᱟ ᱾ ᱯᱤᱨᱴᱟᱸᱲ ᱟᱨ ᱠᱷᱩᱠᱷᱨᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛᱮ ᱥᱮᱵᱟᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱯᱤᱨᱴᱟᱸᱲ ᱨᱮ ᱢᱮᱱᱟᱜᱼᱟ ᱾ ᱔᱙.᱒᱓% ᱴᱚᱴᱷᱟ ᱨᱮ ᱵᱤᱨ ᱫᱟᱯᱟᱞ ᱟᱠᱟᱱᱟ ᱾
ᱯᱤᱨᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱩᱨᱠᱚ, ᱪᱤᱠᱨᱤ ᱟᱨ ᱥᱤᱛᱟᱹ ᱜᱟᱰᱟ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱤᱨᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑᱐᱙,᱕᱑᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱾ ᱚᱸᱰᱮ ᱠᱷᱚᱱ ᱕᱕,᱙᱑᱗ (᱕᱑%) ᱠᱚᱲᱟ ᱟᱨ ᱕᱓,᱕᱙᱘ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱑,᱖᱖᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱐,᱑᱘᱑ (᱙.᱓᱐%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱔᱙,᱑᱔᱕ (᱔᱔.᱘᱘%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱤᱨᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱔᱖,᱒᱐᱕ ᱜᱚᱴᱟᱝ (᱔᱗.᱒᱒%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱙,᱕᱖᱕ (᱕᱕.᱑᱖%) ᱠᱚᱲᱟ ᱟᱨ ᱑᱖,᱖᱔᱐ (᱓᱘.᱗᱕%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱖.᱔᱒% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱤᱨᱤᱰᱤᱦ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱖᱓.᱑᱔% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱖.᱔᱑% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱥᱮᱪᱮᱫ
ᱯᱤᱨᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱒᱗ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ ᱤᱥᱠᱩᱞ, ᱑᱖᱔ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱗᱑ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱑᱑ ᱜᱚᱴᱟᱝ ᱟᱹᱛᱩ ᱨᱮ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱖ ᱜᱚᱴᱟᱝ ᱟᱹᱛᱩ ᱨᱮ ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱒᱘ ᱜᱚᱴᱟᱝ ᱟᱹᱛᱩ ᱨᱮᱫᱚ ᱥᱮᱪᱮᱫ ᱥᱩᱵᱤᱫᱷᱟ ᱵᱟᱹᱱᱩᱜᱼᱟ ᱾ *ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾
ᱵᱳᱞᱯᱩᱨ ᱠᱚᱞᱮᱡᱽ
ᱵᱳᱞᱯᱩᱨ ᱠᱚᱞᱮᱡᱽ ᱫᱚ ᱦᱩᱭᱩᱜ ᱠᱟᱱᱟ ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱝ ᱵᱳᱞᱯᱩᱨ ᱥᱟᱦᱟᱨ ᱨᱮᱱᱟᱜ ᱢᱤᱫ ᱥᱟᱨᱠᱟᱨᱤ ᱠᱚᱞᱮᱡᱽ᱿ ᱑᱙᱕᱐ ᱥᱮᱨᱢᱟ ᱨᱮ ᱱᱩᱭᱟ ᱠᱚᱞᱮᱡᱽ ᱵᱮᱱᱟᱣ ᱞᱮᱱᱟ,ᱡᱟᱦᱟ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱱᱰᱟᱨ ᱨᱮ ᱢᱮᱱᱟᱜᱼᱟ᱿
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱵᱟᱦᱚᱨᱮ ᱡᱚᱱᱚᱲ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱪᱚᱸᱫᱽᱨᱚᱯᱩᱨᱟ (ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ)
ᱪᱚᱸᱫᱽᱨᱚᱯᱩᱨᱟ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱚᱠᱟᱨᱚ ᱦᱚᱱᱚᱛ ᱨᱮᱱᱟᱜ ᱵᱮᱨᱢᱚ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱᱤᱭᱟᱹ ᱠᱷᱚᱸᱰᱮ ᱵᱮᱱᱟᱣᱟ ᱾
ᱧᱮᱱᱮᱞ
ᱵᱚᱠᱟᱨᱚ ᱦᱚᱱᱚᱛ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ, ᱫᱚᱨᱭᱟ ᱟᱴᱮᱫ ᱠᱷᱚᱱ ᱫᱚ ᱒᱐᱐ ᱟᱨ ᱒᱘᱒ ᱢᱤᱴᱚᱨ ᱩᱥᱩᱞ ᱥᱟᱶᱛᱮ ᱞᱟᱛᱟᱨ ᱪᱮᱛᱟᱱ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱪᱚᱸᱫᱽᱨᱚᱯᱩᱨᱟ 23.74556°N, 86.11889°Wᱨᱮ ᱢᱮᱱᱟᱜᱼᱟ ᱾
ᱪᱚᱸᱫᱽᱨᱚᱯᱩᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱱᱟᱣᱟᱰᱤᱦ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮ ᱛᱚᱯᱪᱟᱸᱪᱤ ᱟᱨ ᱵᱟᱜᱷᱢᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱪᱟᱥ ᱟᱨ ᱡᱟᱨᱤᱰᱤᱦ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱯᱮᱴᱮᱨᱵᱟᱲᱮ ᱟᱨ ᱵᱮᱨᱢᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱪᱚᱸᱫᱽᱨᱚᱯᱩᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱓᱕.᱑᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱚᱸᱰᱮ ᱒᱓ ᱜᱚᱴᱟᱝ ᱟᱹᱛᱩ ᱯᱟᱸᱪᱟᱭᱟᱛ, ᱓᱐ ᱜᱚᱴᱟᱝ ᱟᱹᱛᱩ ᱟᱨ ᱗ ᱜᱚᱴᱟᱝ ᱦᱚᱲ ᱞᱮᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱪᱚᱸᱫᱽᱨᱚᱯᱩᱨᱟ ᱟᱨ ᱫᱩᱜᱽᱲᱟ ᱯᱩᱞᱤᱥ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱪᱚᱸᱫᱽᱨᱚᱯᱩᱨᱟ ᱨᱮ ᱢᱮᱱᱟᱜᱼᱟ ᱾
ᱫᱟᱢᱚᱫᱚᱨ ᱜᱟᱰᱟ ᱫᱚ ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱪᱚᱸᱫᱽᱯᱩᱨᱟ ᱛᱷᱟᱨᱢᱟᱞ ᱥᱴᱮᱥᱚᱱ ᱫᱚ ᱫᱟᱢᱚᱫᱚᱨ ᱨᱮᱱᱟᱜ ᱮᱛᱚᱢ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱚᱸᱫᱽᱨᱚᱯᱩᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱓᱒,᱑᱖᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱘,᱗᱗᱖ ᱦᱚᱲ ᱫᱚ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱟᱨ ᱘᱓,᱓᱘᱖ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸᱱᱟ ᱾ ᱖᱘,᱘᱘᱑ (᱕᱒%) ᱠᱚᱲᱟ ᱟᱨ ᱖᱓,᱒᱘᱑ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱫᱚ ᱑᱘,᱑᱑᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱔,᱙᱑᱗ (᱑᱑.᱒᱙%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱑,᱒᱖᱐ (᱘.᱕᱒%) ᱢᱮᱱᱟᱜ ᱠᱚᱣᱟ ᱾
ᱪᱚᱸᱫᱽᱨᱚᱯᱩᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱟᱹᱰᱤ ᱜᱟᱱ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱮᱞ): ᱛᱮᱞᱚ (᱑᱔,᱒᱗᱔), ᱱᱚᱨᱨᱟ (᱕,᱓᱙᱐), ᱪᱚᱸᱫᱽᱨᱚᱯᱩᱨᱟ (᱒᱗,᱔᱒᱕), ᱴᱚᱨᱢᱤ (᱕,᱑᱑᱑), ᱵᱩᱨᱥᱮᱨᱟ (᱔,᱐᱗᱐), ᱥᱤᱡᱩᱣᱟ (᱔,᱓᱗᱖) ᱟᱨ ᱫᱩᱜᱽᱫᱟ (᱒᱗,᱗᱔᱐) ᱾
ᱪᱚᱸᱫᱽᱨᱚᱯᱩᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ): ᱵᱚᱸᱫᱤᱭᱳ (᱔,᱔᱐᱑), ᱛᱚᱨᱟᱝᱜᱟ (᱔,᱔᱙᱗), ᱛᱟᱨᱟᱱᱟᱨᱤ ᱢᱚᱫᱷᱩᱵᱩᱱᱤ (᱕,᱘᱙᱐) ᱟᱨ ᱠᱩᱨᱩᱢᱵᱟ (᱔,᱘᱙᱐) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱚᱸᱫᱽᱨᱚᱯᱩᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱘᱖,᱐᱑᱑ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱗᱕.᱔᱑%) ᱜᱚᱴᱟᱝ ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱐,᱙᱔᱐ ᱠᱚᱲᱟ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱲᱟ ᱟᱜ ᱘᱕.᱘᱕%) ᱟᱨ ᱔᱕,᱐᱗᱑ ᱛᱤᱨᱞᱟᱹ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱛᱤᱨᱞᱟᱹ ᱭᱟᱜ ᱖᱔.᱑᱐%) ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱚᱠᱟᱨᱚ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱓.᱔᱘% ᱛᱟᱦᱮᱸ ᱠᱟᱱᱟ, ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱖.᱔᱑% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮ, ᱪᱚᱸᱫᱽᱨᱚᱯᱩᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱒᱐ ᱜᱚᱴᱟᱝ ᱵᱟᱥᱟ ᱟᱠᱟᱱ ᱟᱹᱛᱩ ᱠᱷᱚᱱ ᱫᱚ ᱵᱟᱨᱭᱟ ᱟᱹᱛᱩ ᱨᱮᱫᱚ ᱢᱤᱫᱴᱟᱹᱝ ᱦᱚᱸ ᱯᱩᱭᱞᱩ ᱟᱥᱲᱟ ᱫᱚ ᱵᱟᱭ ᱛᱟᱦᱮᱸ ᱠᱟᱱᱟ, ᱑᱒ ᱜᱚᱴᱟᱝ ᱟᱹᱛᱩ ᱨᱮᱫᱚ ᱢᱤᱫ ᱯᱩᱭᱞᱩ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱖ ᱜᱚᱴᱟᱝ ᱟᱹᱛᱩ ᱨᱮᱫᱚ ᱢᱤᱫᱴᱟᱹᱝ ᱠᱷᱚᱱ ᱰᱮᱦᱮᱨ ᱯᱩᱭᱞᱩ ᱟᱥᱲᱟ ᱛᱟᱦᱮᱸ ᱠᱟᱱᱟ ᱾ ᱑᱓ ᱜᱚᱴᱟᱝ ᱨᱮᱫᱚ ᱢᱤᱫᱴᱟᱹᱝ ᱯᱩᱭᱞᱩ ᱟᱥᱲᱟ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱾ ᱯᱩᱱᱭᱟᱹ ᱟᱹᱛᱩ ᱨᱮᱫᱚ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱟᱨ ᱢᱤᱫ ᱫᱚᱥᱟᱨ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱾ ᱪᱚᱸᱫᱽᱨᱚᱯᱩᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱱᱤᱭᱟᱹᱨ ᱛᱟᱱᱟᱞᱟ ᱟᱥᱲᱟ ᱟᱨ ᱢᱤᱫᱴᱟᱹᱝ ᱰᱤᱜᱽᱨᱤ ᱠᱚᱞᱮᱡᱽ ᱛᱟᱦᱮᱸ ᱠᱟᱱᱟ ᱾
᱑᱙᱘᱖ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱟᱨ.ᱯᱤ.ᱮᱥ ᱠᱚᱞᱮᱡᱽ, ᱪᱚᱸᱫᱽᱨᱚᱯᱩᱨᱟ ᱫᱚ ᱵᱤᱱᱚᱵᱟ ᱵᱷᱟᱵᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱨᱮᱭᱟᱜ ᱱᱟᱱᱟᱼᱦᱩᱱᱟᱹᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱚᱠᱟᱨᱚ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱟᱴᱚᱭᱟᱨᱤ ᱩᱯᱚᱡᱮᱞᱟ
ᱧᱩᱛᱩᱢ ᱠᱟᱛᱷᱟ
ᱟᱴᱚᱭᱟᱨᱤ ᱧᱩᱛᱩᱢ ᱛᱟᱞᱟᱛᱮ ᱢᱤᱫᱽ ᱠᱟᱛᱷᱟ ᱢᱮᱱᱟᱜ-ᱟ ᱼ "ᱱᱟᱜᱚᱨ ᱜᱟᱰᱟ ᱟᱲᱮ ᱨᱮ ᱰᱟᱠᱟᱛ ᱥᱟᱶ ᱯᱩᱞᱤᱥ ᱠᱚᱣᱟᱜ ᱟᱴ(ᱤᱨᱟᱹᱞ) ᱫᱷᱟᱣ ᱠᱚ ᱞᱟᱹᱲᱦᱟᱹᱭ ᱞᱮᱱᱟ ᱾ ᱦᱩᱭᱟᱠᱟᱱ‌ ᱱᱤᱭᱟᱹ ᱟᱴ(ᱤᱨᱟᱹᱞ) ᱜᱚᱴᱟᱝ ᱞᱟᱹᱲᱦᱟᱹᱭ ᱫᱚ (ᱮᱭᱤᱴ ᱳᱭᱟᱨ) ᱧᱩᱛᱩᱢ ᱞᱮᱠᱟᱛᱮ ᱜᱮ ᱟᱴᱚᱭᱟᱨᱤ ᱧᱩᱛᱩᱢ ᱫᱚ ᱠᱚ ᱫᱚᱦᱚ ᱟᱠᱟᱫᱼᱟ ᱾
ᱱᱟᱜᱟᱢ
ᱱᱚᱶᱟ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱯᱚᱧᱪᱚᱜᱚᱲ ᱥᱚᱫᱚᱨ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱴᱷᱟᱠᱩᱨᱜᱟᱶ ᱥᱚᱫᱚᱨ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱵᱚᱫᱟ ᱩᱯᱚᱡᱮᱞᱟ, ᱟᱨ ᱯᱩᱪᱷᱤᱢ ᱫᱚ ᱥᱤᱧᱚᱛ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱚ
ᱟᱴᱚᱭᱟᱨᱤ ᱫᱚ ᱖ ᱜᱚᱴᱟᱝ ᱤᱭᱩᱱᱤᱭᱚᱱ, ᱖᱑ ᱜᱚᱴᱟᱝ ᱢᱳᱣᱡᱟ ᱟᱨ ᱖᱔ ᱜᱚᱴᱟᱝ ᱟᱛᱳ ᱠᱚᱛᱮ ᱦᱩᱭ ᱟᱠᱟᱱᱟ ᱾
ᱩᱯᱚᱡᱮᱞᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱼ
ᱜᱟᱰᱟᱠᱚ
ᱟᱨ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱯᱟᱨᱳ ᱦᱚᱱᱚᱛ
ᱯᱟᱨᱳ ᱦᱚᱱᱚᱛ ᱫᱚ ᱵᱷᱩᱴᱟᱱ ᱫᱤᱥᱚᱢ ᱨᱮᱱᱟᱜ ᱒᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱮᱣᱟ ᱦᱚᱱᱚᱛ ᱫᱚ ᱵᱷᱩᱴᱟᱱ ᱨᱮᱱᱟᱜ ᱱᱟᱜᱟᱢᱮᱛ ᱜᱷᱟᱹᱴᱤ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱞᱟᱹᱭ ᱞᱟᱠᱪᱟᱨ ᱫᱚ ᱛᱤᱵᱚᱛ ᱥᱟᱶ ᱯᱨᱮᱵᱷᱟᱵᱤᱛ ᱢᱮᱱᱟᱜ-ᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱩᱪᱚᱨ ᱯᱟᱦᱴᱟ ᱥᱤᱢᱟᱹ ᱫᱚ ᱛᱤᱵᱚᱛ ᱥᱟᱶ ᱧᱟᱯᱟᱢᱟ ᱾ ᱞᱟᱦᱟ ᱫᱚ ᱱᱚᱣᱟ ᱜᱷᱟᱹᱴᱤ ᱨᱮ ᱦᱮᱡ ᱠᱟᱛᱮ ᱵᱟᱥᱟᱜ ᱠᱟᱱ ᱠᱚᱫᱚ ᱛᱤᱵᱚᱛ ᱨᱤᱱ ᱯᱩᱭᱞᱩ ᱦᱚᱲ ᱜᱮ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱢᱩᱠᱷᱤᱭᱟᱹ ᱯᱟᱹᱨᱥᱤ ᱫᱚ ᱵᱷᱩᱴᱟᱱᱤ ᱠᱟᱱᱟ ᱾ ᱟᱨ ᱱᱚᱣᱟ ᱯᱟᱹᱨᱥᱤ ᱜᱮ ᱵᱷᱩᱴᱟᱱ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱫᱚ ᱾
ᱯᱚᱨᱤᱵᱮᱥ
ᱩᱛᱚᱨ ᱯᱟᱨᱳ ᱯᱮᱱᱚᱛ ( ᱰᱚᱴᱮᱝ ᱟᱨ ᱥᱮᱱᱴᱳ ) ᱨᱮ ᱡᱤᱜᱽᱢᱮ ᱫᱚᱨᱡᱤ ᱱᱮᱥᱱᱟᱞ ᱯᱟᱨᱠ ᱨᱮᱱᱟᱜ ᱦᱟᱹᱴᱤᱧ ᱥᱮᱞᱮᱫ ᱠᱟᱛᱮ ᱢᱮᱱᱟᱜ-ᱟ ᱟᱨ ᱯᱩᱲᱥᱤ ᱨᱮᱱᱟᱜ ᱥᱩᱨ ᱨᱮᱜᱮ ᱦᱮᱣᱟ ᱦᱚᱱᱚᱛ ᱨᱮᱱᱟᱜ ᱴᱟᱨᱥᱟ ᱥᱟᱶ ᱡᱩᱲᱟᱹᱭ ᱟᱠᱟᱱ ᱱᱮᱪᱩᱨᱟᱞ ᱨᱤᱡᱚᱨᱵᱽ ᱢᱮᱱᱟᱜ-ᱟ ᱾
ᱯᱟᱨᱳ ᱩᱰᱟᱹᱱᱴᱚᱴᱷᱟ
ᱯᱟᱨᱳ ᱨᱮ ᱫᱚ ᱡᱮᱜᱮᱛ ᱡᱟᱹᱛᱤᱭᱟᱹᱨᱤ ᱩᱰᱟᱹᱱᱟᱰᱟ ᱢᱮᱱᱟᱜ-ᱟ ᱾
ᱯᱟᱨᱳ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱠᱚ
ᱦᱚᱱᱚᱛ ᱨᱮᱱᱟᱜ ᱯᱩᱪᱷᱤᱢ ᱱᱟᱠᱷᱟ ᱨᱮᱫᱚ ᱦᱟ ᱦᱚᱱᱚᱛ, ᱩᱛᱚᱨ ᱱᱟᱠᱷᱟ ᱨᱮ ᱛᱤᱵᱚᱛ, ᱯᱩᱨᱩᱵᱽ ᱱᱟᱠᱷᱟ ᱨᱮ ᱛᱷᱤᱢᱯᱷᱩ ᱦᱚᱱᱚᱛ, ᱟᱨ ᱫᱩᱠᱷᱤᱱ ᱱᱟᱠᱷᱟᱨᱮ ᱪᱩᱠᱷ ᱦᱚᱱᱚᱛ ᱢᱮᱱᱟᱜ-ᱟ ᱾
ᱯᱨᱚᱥᱟᱥᱚᱱᱤᱭᱟᱹ ᱦᱩᱫᱟᱹ
ᱯᱟᱨᱳ ᱦᱚᱱᱚᱛ ᱨᱚ ᱫᱚ ᱞᱟᱛᱟᱨ ᱨᱮ ᱮᱢ ᱟᱠᱟᱱ ᱑᱐ ᱜᱚᱴᱟᱝ ᱵᱽᱞᱚᱠ (Gewogs) ᱢᱮᱱᱟᱜ-ᱟ ᱾ ᱟᱨ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ-
ᱞᱟᱠᱪᱟᱨᱮᱛ ᱴᱚᱴᱷᱟ
ᱯᱟᱨᱳ ᱱᱟᱜᱟᱨ ᱫᱚ ᱢᱤᱫ ᱱᱚᱝᱠᱟᱱ ᱴᱚᱴᱷᱟ ᱠᱟᱱᱟ ᱡᱟᱦᱟᱸ ᱨᱮ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱜᱷᱟᱱᱮ ᱜᱮ ᱦᱮᱡ ᱥᱮᱱ ᱟᱠᱟ ᱠᱚ ᱛᱟᱦᱮᱸᱱᱟ ᱾ ᱱᱚᱰᱮᱱᱟᱜ ᱞᱟᱠᱪᱟᱨᱮᱛ ᱪᱤᱛᱟᱹᱨ ᱥᱟᱸᱜᱷᱟᱨᱤᱭᱟᱹ ᱠᱚ ᱫᱚ ᱟᱹᱰᱤ ᱜᱮᱭ ᱢᱩᱦᱤᱛ ᱠᱚᱣᱟ ᱾
ᱞᱤᱴᱤᱞ ᱵᱩᱫᱷᱟ ᱢᱩᱵᱤ ᱨᱮ ᱯᱟᱨᱚ ᱠᱤᱞᱟ ᱨᱮᱱᱟᱜ ᱥᱩᱨ ᱥᱩᱯᱩᱨ ᱨᱮᱱᱟᱜ ᱧᱮᱢᱮᱞ ᱪᱮᱛᱟᱱ ᱨᱮ ᱯᱷᱤᱞᱚᱢ ᱵᱮᱱᱟᱣ ᱦᱩᱭ ᱟᱠᱟᱱᱟ ᱾
ᱠᱟᱹᱣᱰᱤ ᱵᱮᱵᱚᱥᱛᱟ
ᱵᱷᱩᱴᱟᱱ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱦᱚᱭ ᱞᱟᱹᱭᱤᱱ ᱴᱨᱟᱠ ᱮᱭᱟᱨ ᱨᱮᱱᱟᱜ ᱱᱚᱰᱮ ᱢᱩᱠᱷᱤᱭᱟᱹᱥᱟᱲᱟ ᱢᱮᱱᱟᱜ-ᱟ ᱾
ᱯᱟᱨᱳ ᱥᱤᱧᱚᱛᱤᱭᱟᱹ ᱥᱮᱱᱟ ᱟᱫᱷᱟᱨ
ᱯᱟᱨᱳ ᱫᱚ ᱥᱤᱧᱚᱛᱤᱭᱟᱹ ᱥᱮᱱᱟ ᱠᱚᱣᱟᱜ ᱫᱚᱥᱟᱨ ᱩᱰᱟᱹᱱ ᱟᱰᱟ ᱢᱮᱱᱟᱜ-ᱟ ᱾ ᱞᱟᱦᱟ ᱨᱮᱱᱟᱜ ᱫᱚ ᱛᱟᱫᱤᱠᱤᱥᱛᱷᱟᱱ ᱨᱮᱱᱟᱜ ᱯᱚᱨᱠᱷᱳᱨ ᱩᱰᱟᱹᱱ ᱟᱰᱟ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸ ᱨᱮ ᱥᱤᱧᱚᱛ ᱫᱚ ᱱᱟᱣᱟ ᱩᱰᱟᱹᱱ ᱟᱰᱟ ᱨᱮ ᱟᱡᱟᱜ ᱫᱚᱦᱲᱟ ᱛᱮᱭ ᱛᱷᱟᱯᱚᱱ ᱠᱮᱫ-ᱟ ᱤᱠᱷᱟᱹᱱ ᱚᱱᱟ ᱫᱚ ᱵᱟᱭ ᱠᱟᱵᱽᱡᱟ ᱞᱮᱫ-ᱟ ᱾
ᱠᱚᱝᱠᱟ ᱠᱟᱲᱤᱭᱟ
=ᱠᱚᱝᱠᱟ ᱠᱟᱲᱤᱭᱟ ᱦᱩᱞ ᱑᱙᱑᱗= ᱡᱤᱭᱟᱹᱛ ᱠᱚᱝᱠᱟ ᱢᱟᱹᱡᱷᱤ[ᱢᱟᱹᱨᱰᱤ] ᱟᱨ ᱠᱟᱲᱤᱭᱟ ᱢᱚᱦᱟᱱᱛᱚ ᱠᱤᱱ ᱦᱩᱭᱩᱜ ᱠᱟᱱᱟ ᱠᱤᱱ ᱠᱚᱝᱠᱟ ᱠᱟᱲᱤᱭᱟ ᱦᱩᱞ ᱨᱤᱱ ᱩᱨᱜᱟᱹᱞᱤᱭᱟ ᱾
ᱟᱠᱷᱤᱞᱮᱥ ᱭᱟᱫᱚᱵᱽ
ᱟᱠᱷᱤᱞᱮᱥ ᱭᱟᱫᱚᱵᱽ (ᱡᱟᱱᱟᱢ ᱑ ᱡᱩᱞᱟᱭ ᱑᱙᱗᱒) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱟᱨ ᱥᱚᱢᱟᱡᱽᱵᱟᱫᱤ ᱯᱟᱨᱴᱤ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱯᱟᱨᱥᱮᱛ ᱠᱟᱱᱟᱭ, ᱡᱟᱦᱟᱸᱫᱚ ᱒᱐᱑᱒ ᱠᱷᱚᱱ ᱒᱐᱑᱗ ᱥᱟᱞ ᱫᱷᱟᱹᱵᱤᱡ ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱒᱐ ᱟᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱠᱮᱫᱟ ᱾ ᱑᱕ ᱢᱟᱨᱪ ᱒᱐᱑᱒ ᱥᱟᱞ ᱨᱮ ᱓᱘ ᱥᱮᱨᱢᱟ ᱩᱢᱚᱨ ᱨᱮ ᱯᱚᱫᱽᱵᱷᱟᱨ ᱜᱨᱚᱦᱚᱱ ᱠᱟᱛᱮ ᱛᱟᱭᱚᱢ ᱫᱚ, ᱱᱚᱣᱟ ᱯᱚᱫᱽ ᱫᱚᱦᱚ ᱭᱤᱡ ᱟᱹᱰᱤ ᱠᱚᱢ ᱩᱢᱚᱨᱤᱡ ᱦᱚᱲ ᱠᱟᱱᱟᱭ ᱾ ᱭᱟᱫᱚᱵᱽ ᱫᱚ ᱒᱐᱑᱙ ᱥᱟᱞ ᱨᱮ ᱵᱟᱪᱷᱱᱟᱣ ᱠᱟᱱ ᱑᱗ ᱟᱱᱤᱡ ᱞᱳᱠᱥᱚᱵᱷᱟ ᱨᱮ ᱟᱡᱟᱢᱜᱚᱲ ᱨᱤᱱᱤᱡ ᱥᱚᱸᱥᱚᱫᱽ ᱠᱟᱱᱟᱭ ᱾
ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱭᱟᱫᱚᱵᱽ ᱟᱜ ᱡᱟᱱᱟᱢ ᱫᱚ ᱑ ᱡᱩᱞᱟᱭ ᱑᱙᱗᱓ ᱥᱟᱞ ᱨᱮ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱤᱴᱟᱣᱟ ᱦᱚᱱᱚᱛ ᱨᱮᱱᱟᱜ ᱥᱟᱭᱯᱷᱚᱭ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡᱟᱜ ᱡᱟᱱᱟᱢ ᱫᱚ ᱢᱟᱞᱛᱤ ᱫᱮᱵᱤ ᱟᱨ ᱢᱩᱞᱟᱭᱚᱢ ᱥᱤᱝ ᱭᱟᱫᱚᱵᱽ ᱭᱟᱫᱚᱵᱽ ᱠᱷᱚᱱ ᱦᱩᱭ ᱞᱮᱱ ᱛᱟᱦᱮᱸᱫ, ᱱᱚᱣᱟ ᱛᱟᱭᱚᱢ ᱨᱮ ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱥᱟᱭᱯᱷᱟᱭ ᱨᱮᱱᱟᱜ ᱢᱤᱫ ᱞᱚᱠᱟᱞ ᱟᱥᱲᱟ ᱨᱮ ᱥᱟᱹᱛ ᱠᱮᱫᱼᱟ ᱟᱨ ᱟᱨᱦᱚᱸ ᱤᱴᱟᱣᱟ ᱥᱚᱦᱚᱨ ᱨᱮ ᱟᱡᱟᱜ ᱟᱥᱲᱟ ᱥᱮᱪᱮᱫ ᱫᱷᱳᱞᱯᱩᱨ, ᱨᱟᱡᱚᱥᱛᱷᱟᱱ ᱨᱮᱱᱟᱜ ᱢᱤᱞᱤᱴᱨᱤ ᱟᱥᱲᱟ ᱨᱮ ᱦᱩᱭ ᱮᱱᱟ, ᱟᱨᱦᱚᱸ ᱩᱱᱤᱫᱚ ᱡᱮᱮᱥᱮᱥ ᱥᱟᱭᱤᱸᱥ ᱮᱱᱰ ᱴᱮᱠᱱᱚᱞᱚᱡᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱥᱤᱵᱷᱤᱞ ᱮᱱᱣᱟᱭᱚᱨᱢᱮᱱᱴᱚᱞ ᱤᱱᱡᱤᱱᱤᱭᱟᱨᱤᱝ ᱨᱮ ᱵᱮᱪᱞᱚᱨ ᱟᱨ ᱢᱟᱥᱴᱟᱨ ᱰᱤᱜᱽᱨᱤ ᱦᱚᱸ ᱧᱟᱢ ᱠᱮᱫᱟ ᱾ ᱩᱱᱤᱫᱚ ᱥᱤᱰᱱᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱟᱥᱴᱨᱮᱞᱤᱭᱟ ᱠᱷᱚᱱ ᱦᱚᱭᱦᱤᱥᱤᱫ ᱤᱱᱡᱤᱱᱤᱭᱟᱨᱤᱝ ᱨᱮ ᱢᱟᱥᱴᱟᱨ ᱰᱤᱜᱽᱨᱤ ᱦᱚᱸ ᱧᱟᱢ ᱟᱠᱟᱱᱟ ᱾ ᱟᱡᱟᱜ ᱵᱟᱯᱞᱟ ᱫᱚ ᱢᱟᱬᱟᱝ ᱥᱚᱸᱥᱚᱫᱽ ᱥᱚᱦᱮᱫ ᱰᱤᱸᱯᱚᱞ ᱭᱟᱫᱚᱵᱽ ᱥᱟᱞᱟᱜ ᱦᱩᱭ ᱮᱱᱟ ᱾
ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ
ᱭᱟᱫᱚᱵᱽ ᱫᱚ ᱑᱕ ᱢᱟᱨᱪ ᱒᱐᱑᱒ ᱥᱟᱞ ᱨᱮ ᱓᱘ ᱥᱟᱞ ᱩᱢᱚᱨ ᱨᱮ ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱒᱐ ᱟᱱᱟᱜ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱤᱨᱤᱭᱟ ᱦᱟᱛᱟᱣ ᱠᱮᱫᱟ, ᱢᱟᱨᱪ ᱒᱐᱑᱒ ᱥᱟᱞ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱒᱒᱔ ᱢᱟᱹᱪᱤ ᱨᱮ ᱡᱤᱛᱠᱟᱹᱨᱮ ᱦᱟᱥᱤᱞ ᱠᱮᱫᱟ ᱾ ᱟᱡᱟᱜ ᱠᱟᱹᱢᱤ ᱚᱠᱛᱚ ᱫᱚ, ᱟᱜᱪᱨᱟᱼ ᱞᱚᱠᱷᱱᱚᱣ ᱮᱠᱥᱯᱨᱮᱥᱵᱮ, ᱱᱚᱣᱟ ᱥᱤᱧᱚᱛ ᱨᱮ ᱟᱹᱰᱤ ᱠᱚᱢ ᱚᱠᱛᱚ ᱨᱮ ᱵᱮᱱᱟᱣᱟᱜ ᱟᱡᱟᱜ ᱯᱩᱭᱞᱩ ᱮᱠᱥᱯᱨᱮᱥᱵᱮ ᱯᱩᱨᱟᱹᱣ ᱠᱮᱫᱼᱟ ᱟᱨ ᱚᱱᱟ ᱡᱷᱤᱜ ᱥᱟᱹᱜᱩᱱ ᱠᱮᱫᱼᱟ ᱾ ᱭᱟᱫᱚᱵᱽ ᱫᱚ "UP100 ᱯᱩᱞᱤᱥ ᱥᱮᱵᱟ", "ᱛᱤᱨᱞᱟᱹ ᱯᱟᱣᱟᱨ ᱞᱟᱭᱤᱱ ᱑᱐᱙᱐" ᱟᱨ "᱑᱐᱘ ᱮᱢᱵᱩᱞᱮᱸᱥ ᱥᱮᱵᱟ" ᱦᱚᱸ ᱮᱦᱮᱵ ᱠᱮᱫᱟ ᱾ ᱞᱚᱠᱷᱱᱚᱣ ᱢᱮᱴᱨᱚ ᱨᱮᱞ, ᱞᱚᱠᱷᱱᱚᱣ ᱤᱱᱴᱟᱨᱱᱮᱥᱱᱟᱞ ᱤᱠᱟᱱᱟ ᱠᱨᱤᱠᱮᱴ ᱤᱥᱴᱮᱰᱤᱭᱟᱢ, ᱡᱚᱱᱮᱮᱥᱚᱨ ᱢᱤᱥᱨᱟ ᱵᱟᱜᱟᱱ (ᱮᱥᱤᱭᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱵᱟᱜᱟᱱ), ᱡᱚᱭᱯᱨᱚᱠᱟᱥ ᱱᱟᱨᱟᱭᱚᱱ ᱤᱱᱴᱟᱨᱱᱮᱥᱱᱟᱞ ᱠᱚᱱᱵᱮᱠᱰᱚᱱ ᱥᱮᱱᱴᱟᱨ, ᱟᱭᱤ.ᱴᱤ. ᱥᱚᱦᱚᱨ, ᱞᱚᱠᱷᱱᱚᱣᱼᱵᱚᱞᱤᱭᱟ ᱯᱩᱨᱵᱟᱝᱪᱚᱞ ᱞᱮᱠᱟᱱᱟᱜ ᱯᱨᱚᱡᱮᱠᱴ ᱥᱮᱞᱮᱫ ᱟᱠᱟᱱᱟ ᱾ ᱮᱠᱥᱯᱨᱮᱥᱵᱮ ᱟᱨ ᱮᱴᱟᱜᱟᱜ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:᱑᱙᱗᱓ ᱡᱟᱱᱟᱢ
ᱫᱤᱯᱟ ᱠᱚᱨᱢᱚᱠᱟᱨ
ᱫᱤᱯᱟ ᱠᱚᱨᱢᱚᱠᱟᱨ (English: Dipa Karmakar, Assamese: দীপা কৰ্মকাৰ)(ᱡᱟᱱᱟᱢ: ᱙ ᱟᱜᱚᱥᱴ ᱑᱙᱙᱓) ᱛᱨᱤᱯᱩᱨᱟ ᱨᱮᱭᱟᱜ ᱨᱟᱡᱽᱜᱟᱲ ᱟᱜᱚᱨᱛᱚᱞᱟ ᱨᱮ ᱡᱟᱱᱟᱢ ᱟᱠᱟᱱ ᱢᱤᱫ ᱥᱤᱧᱚᱛᱤᱭᱟᱹ ᱟᱨᱴᱤᱥᱴᱤᱠ ᱥᱮ ᱡᱤᱢᱱᱟᱥᱴ ᱠᱟᱱᱟᱭ | ᱩᱱᱤ ᱒᱐᱑᱔ ᱥᱟᱞᱮ ᱨᱮ ᱜᱞᱟᱥᱜᱚᱣ ᱨᱮ ᱦᱩᱭᱮᱱ ᱠᱚᱢᱚᱱᱣᱮᱞᱛᱷ ᱜᱮᱢᱥ ᱨᱮ ᱠᱷᱮᱞ ᱞᱮᱫᱟᱭ ᱟᱨ ᱩᱱᱤ ᱜᱮ ᱥᱤᱧᱚᱛ ᱫᱤᱥᱚᱢ ᱨᱮᱱ ᱯᱟᱹᱦᱤᱞ ᱠᱷᱮᱞᱚᱸᱰᱤᱭᱟ. ᱠᱟᱱᱟᱭ ᱡᱟᱦᱟᱸᱭ ᱫᱚ ᱥᱤᱧᱚᱛ ᱫᱤᱥᱚᱢ ᱞᱟᱹᱜᱤᱫ ᱠᱟᱸᱥᱟ ᱢᱮᱰᱮᱞ-ᱮ ᱟᱢᱮᱴ ᱞᱮᱫᱟ ᱾| ᱱᱤᱭᱟᱹ ᱞᱟᱦᱟᱨᱮ ᱡᱤᱢᱱᱟᱥᱴᱤᱠ ᱠᱷᱮᱞᱟ ᱨᱮ ᱚᱠᱚᱭ ᱥᱤᱧᱚᱛᱤᱭᱟᱹ ᱠᱷᱮᱞᱚᱸᱰᱤᱭᱟ. ᱜᱮ ᱢᱮᱰᱮᱞ ᱵᱟᱝᱠᱚ ᱧᱟᱢ ᱟᱠᱟᱫ ᱛᱟᱦᱮᱸᱱᱟ |
ᱠᱚᱨᱢᱚᱠᱟᱨ ᱡᱤᱢᱱᱟᱥᱴᱤᱠ ᱦᱮᱯᱨᱟᱣ ᱨᱮ ᱡᱚᱛᱚ ᱠᱷᱚᱱ ᱦᱟᱨᱚᱱ ᱵᱤᱵᱷᱟᱜᱽ ᱯᱨᱚᱰᱟᱱᱚᱵᱷᱟ ᱵᱷᱚᱞᱴ ᱯᱩᱨᱟᱹᱣᱤᱡ ᱫᱷᱟᱹᱨᱛᱤ ᱨᱮᱱ ᱢᱚᱬᱮ ᱜᱚᱴᱮᱡ ᱛᱤᱨᱞᱟᱹ ᱠᱷᱮᱞᱚᱸᱰᱤᱭᱟᱹ ᱢᱩᱫᱽ ᱨᱮ ᱢᱤᱬ ᱦᱚᱲ ᱠᱟᱱᱟᱭ, ᱚᱸᱰᱮ ᱩᱱᱤᱭᱟᱜ ᱥᱠᱚᱨ ᱛᱟᱦᱮᱸ ᱠᱟᱱᱟ (᱑᱕ᱹ᱑᱐᱐)। ᱟᱨᱦᱚᱸ ᱩᱱᱤ ᱮᱥᱤᱭᱟᱱ ᱡᱤᱢᱱᱟᱥᱴᱤᱠ ᱪᱮᱢᱯᱤᱭᱚᱱᱥᱤᱯ ᱨᱮ ᱠᱟᱸᱥᱟ ᱢᱮᱰᱮᱞ-ᱮ ᱡᱤᱛᱠᱟᱹᱨ ᱞᱮᱱᱟ ᱟᱨ ᱒᱐᱑᱕ ᱨᱮᱭᱟᱜ ᱡᱮᱜᱮᱛ ᱡᱟᱠᱟᱛ ᱟᱨᱴᱤᱥᱴᱤᱠ ᱡᱤᱢᱱᱟᱥᱴᱤᱠ ᱪᱮᱢᱯᱤᱭᱚᱱᱥᱤᱯ ᱨᱮ ᱢᱚᱬᱮᱭᱟᱜ ᱴᱷᱟᱶ-ᱮ ᱦᱟᱢᱮᱴ ᱞᱮᱫᱟ |ᱵᱟᱱᱟᱨᱜᱮ ᱥᱤᱧᱚᱛ ᱫᱤᱥᱚᱢ ᱞᱟᱹᱜᱤᱫ ᱯᱟᱹᱦᱤᱞ ᱢᱮᱰᱮᱞ ᱠᱟᱱᱟ | ᱩᱱᱤ ᱠᱟᱹᱴᱤᱡ ᱩᱢᱮᱨ ᱨᱮ ᱡᱚᱛᱚ ᱠᱷᱚᱱ ᱱᱟᱯᱟᱭ ᱟᱨ ᱯᱟᱹᱦᱤᱞ ᱛᱤᱨᱞᱟᱹ ᱠᱷᱮᱞᱚᱸᱰᱤᱭᱟᱹ ᱢᱮᱱᱛᱮ ᱠᱚ ᱩᱜ-ᱨᱩᱢᱤᱭᱟ |
᱒᱐᱑᱖ ᱥᱟᱞᱮ ᱨᱮᱭᱟᱜ ᱮᱯᱨᱤᱞ ᱨᱮ, ᱫᱤᱯᱟ ᱠᱚᱨᱢᱚᱠᱟᱨ ᱫᱚ ᱕᱒ᱹ᱖᱙᱘ ᱯᱚᱭᱮᱱᱴ ᱧᱟᱢ ᱠᱟᱛᱮ ᱯᱟᱹᱦᱤᱞ ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱡᱤᱢᱱᱟᱥᱴ ᱞᱮᱠᱟᱛᱮ ᱚᱞᱤᱢᱯᱤᱠ ᱞᱟᱹᱜᱤᱫ ᱡᱚᱜᱽᱜᱚᱛᱟᱭ ᱧᱟᱢ ᱞᱮᱫᱟ |ᱥᱟᱶᱛᱮ ᱕᱒ ᱥᱮᱨᱢᱟ ᱛᱟᱭᱚᱢ ᱥᱤᱧᱚᱛ ᱫᱤᱥᱚᱢ ᱫᱚ ᱯᱟᱹᱦᱤᱞ ᱫᱷᱟᱣ ᱡᱤᱢᱱᱟᱥᱴᱤᱠᱥ ᱦᱮᱯᱨᱟᱣ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱡᱚᱜᱽᱜᱚᱛᱟᱭ ᱦᱩᱭ ᱞᱮᱱᱟ |